സൈനികരുടെ കഴിവില് സംശയം ഉന്നയിച്ചവര് ഒറ്റപ്പെടും :: Janmabhumi Daily\nസൈനികരുടെ കഴിവില് സംശയം ഉന്നയിച്ചവര് ഒറ്റപ്പെടും\nSaturday 16 March 2019 7:45 am IST\nതെരഞ്ഞെടുപ്പിനു മുന്നോടിയായി വിവിധ വിഷയങ്ങളില് ബിജെപി ദേശീയ അധ്യക്ഷന് അമിത് ഷാ നിലപാടു വ്യക്തമാക്കുന്നു.\n? ഭരണപരാജയം മറച്ചുവെയ്ക്കാനുള്ള ഉപാധിയായി ബിജെപി ദേശസുരക്ഷാ വിഷയത്തെ ഉപയോഗിക്കുന്നുവെന്നാണ് പ്രതിപക്ഷത്തിന്റെ ആരോപണം\nഭീകരാക്രമണം നടക്കുന്ന സമയം തീരുമാനിക്കാന് ഞങ്ങള്‍ക്ക് സാധിക്കുമെന്നാണോ പറഞ്ഞുവരുന്നത്. ഭീകരാക്രമണം നടക്കുന്നത് പ്രവചിക്കാന് രാജ്യത്ത് ആര്‍ക്കെങ്കിലും സാധിക്കുമോ? രാജ്യത്തിന്റെ ശത്രുക്കളാണ് അത് തീരുമാനിക്കുന്നത്. അത്തരം ആക്രമണങ്ങള്‍ക്ക് ഉചിതമായ മറുപടി നല്‍കുന്നത് എങ്ങനെയാണ് രാജ്യസുരക്ഷയെ രാഷ്ട്രീയവത്കരിക്കുന്നതാകുന്നത്. ഇങ്ങനെ ആരോപിക്കുന്ന ആളുകള് സൈന്യത്തിനൊപ്പം പാറ പോലെ ഉറച്ചുനിന്നാല് രാഷ്ട്രീയവത്കരണം ഉണ്ടാവില്ല. സൈനികരുടെ കഴിവില് സംശയം ഉന്നയിച്ചവര് ഒറ്റപ്പെടുകയാണ് ചെയ്തത്. അവര് നിലപാട് പുനഃപരിശോധിക്കണം. രാഷ്ട്രീയ ഇച്ഛാശക്തി പ്രകടിപ്പിക്കുന്നതും ഭീകരര്‍ക്ക് തിരിച്ചടി നല്‍കുന്നതും ജനങ്ങള്‍ക്ക് ഭരണനേതൃത്വത്തില് മതിപ്പുണ്ടാക്കും. 1965ലും ബംഗ്ലാദേശ് വിമോചന സമയത്തും ഇത് സംഭവിച്ചിട്ടുണ്ട്.\n? ബലാക്കോട്ടിലെ ആക്രമണത്തില് കൊല്ലപ്പെട്ടവരുടെ എണ്ണം താങ്കള് 250ലെത്തിച്ചുവെന്നതാണ് ആരോപണം\nപല കേന്ദ്രങ്ങളില്‍നിന്നും നമുക്ക് വിവരങ്ങള് ലഭിക്കും. നിരവധി തലങ്ങളില് ചര്‍ച്ചകള് നടന്നിട്ടുണ്ട്. ഞാന് സര്‍ക്കാരിന്റെ ഭാഗമല്ല. എല്ലാവര്‍ക്കും ലഭ്യമായ വിവരങ്ങളുടെ അടിസ്ഥാനത്തിലാണ് ഞാന് പറഞ്ഞത്. പാക് പാര്‍ലമെന്റ്, അവിടുത്തെ മാധ്യമങ്ങള്, നിയന്ത്രണരേഖ കടന്ന് പാക്് വിമാനങ്ങള് ആക്രമണത്തിന് തുനിഞ്ഞത് തുടങ്ങിയവയെല്ലാം ബലാകോട്ട് ആക്രമണത്തില് കനത്ത നാശമുണ്ടായെന്ന് തെളിയിക്കുന്നതാണ്. അല്ലെങ്കില് പിന്നെന്തിനാണ് അവര് 20 യുദ്ധവിമാനങ്ങള് അയച്ചത്. ഇത് ഇതിന് മുന്‍പ് ഇങ്ങനെ നടന്നിട്ടുണ്ടോ. പാക്കിസ്ഥാനിലെ ഭീകരസംഘടനകളും നഷ്ടത്തെക്കുറിച്ച് സംസാരിക്കുന്നു. നമ്മുടെ പ്രതിപക്ഷം മാത്രമാണ് തെളിവ് ആവശ്യപ്പെടുന്നത്.\n? ബിജെപി ഭൂരിപക്ഷം വര്‍ധിപ്പിക്കുമെന്ന് താങ്കള് പറയുന്നു. പല സംസ്ഥാനങ്ങളിലും പരമാവധി സീറ്റുകളാണ് കഴിഞ്ഞ തവണ ലഭിച്ചത്. ഇത് കുറയാനല്ലേ സാധ്യത\nപാര്‍ട്ടികളുടെ പ്രകടനമാണ് ഫലം നിര്‍ണ്ണയിക്കുന്നത്. ബംഗാള്, വടക്കു കിഴക്കന് സംസ്ഥാനങ്ങള്, ഒഡീഷ, ദക്ഷിണേന്ത്യന് സംസ്ഥാനങ്ങള് എന്നിവിടങ്ങളില് ബിജെപി മുന്നേറ്റമുണ്ടാക്കും. വളരാനുള്ള മേഖലകള് ഇപ്പോഴുമുണ്ട്.\n? ഉത്തര്‍പ്രദേശ് ബിജെപിക്ക് വലിയ വെല്ലുവിളിയാകും. മൂന്ന് പ്രധാനപ്പെട്ട എതിരാളികളാണുള്ളത്\nമൂന്നല്ല, രണ്ട്. അതില് ഒരു പാര്‍ട്ടിക്ക് ലോക്‌സഭയില് ഒരു സീറ്റ് പോലുമില്ല. ഒരാള്‍ക്ക് അഞ്ച്. നേരത്തെ നിയമസഭാ തെരഞ്ഞെടുപ്പില് എസ്പിയും ബിഎസ്പിയും സഖ്യമുണ്ടാക്കിയപ്പോള് ബിജെപി തോല്‍ക്കുമെന്നായിരുന്നു ചര്‍ച്ച. പക്ഷെ യുപിയില് ഏറ്റവും വലിയ ഭൂരിപക്ഷമാണ് പാര്‍ട്ടി നേടിയത്. 2014 അപേക്ഷിച്ച് ബിജെപിക്ക് ഇപ്പോള് ശക്തമായ സംഘടനാ സംവിധാനമുണ്ട്. പ്രധാനമന്ത്രിയുടെ ജനപ്രീതി പലമടങ്ങ് വര്‍ധിച്ചു. ക്രമസമാധാനം മെച്ചപ്പെട്ടു. വികസനം യാഥാര്‍ഥ്യമായി വരുന്നു. ഏറെക്കാലത്തിന് ശേഷം യുപിയിലെ ജനങ്ങള് എല്ലാവരുടെയും വികസനം ഉറപ്പാക്കുന്ന സര്‍ക്കാരിനെ അനുഭവിച്ചറിയുകയാണ്. 73 സീറ്റാണ് കഴിഞ്ഞ തവണ ലഭിച്ചത്. ഇത്തവണ 74ലെത്തും. 72 ആകില്ല.\n? മോദിയുടെ ജനപ്രീതി വര്‍ധിച്ചെന്നാണ് താങ്കള് പറയുന്നത്. പക്ഷെ ഏറ്റവുമൊടുവില് നടന്ന തെരഞ്ഞെടുപ്പില് ബിജെപിക്ക് മൂന്ന് സംസ്ഥാനങ്ങളില് ഭരണം നഷ്ടപ്പെട്ടു. ഗുജറാത്തില് ഭൂരിപക്ഷം കുറഞ്ഞു\nകാര്യങ്ങളെ തെറ്റായി വിലയിരുത്തുന്ന രീതിയാണത്. 2014ല് ഞങ്ങള്‍ക്ക് ആറ് സര്‍ക്കാരുകളാണ് ഉണ്ടായിരുന്നത്. ഇപ്പോള് 16 സര്‍ക്കാരുകള്. 12 ശതമാനത്തില്‍നിന്നും 50 ശതമാനം വിസ്തൃതിയിലേക്ക് പാര്‍ട്ടി വളര്‍ന്നു. 2.4 കോടി പ്രവര്‍ത്തകര് ഉണ്ടായിരുന്നത് 11 കോടിയിലെത്തി. സര്‍ക്കാരിന്റെ പദ്ധതികളില് 22 കോടി ജനങ്ങള്‍ക്ക് നേരിട്ട് ഗുണം ലഭിച്ചു. അവരുടെ അനുഗ്രഹമുണ്ട്. 17 കോടി വോട്ടുകളാണ് സര്‍ക്കാരുണ്ടാക്കാന് വേണ്ടത്. മോദിയുടെ ജനപ്രീതി വോട്ടാക്കി മാറ്റാന് സാധിക്കുന്ന തരത്തില് സംഘടനാ സംവിധാനമുണ്ട്. അഴിമതിയില്ലാത്ത സര്‍ക്കാര് യാഥാര്‍ഥ്യമാക്കി.\n? റഫാല് കരാറില് പ്രതിപക്ഷം അഴിമതി ആരോപിക്കുന്നുണ്ട്\nനുണ പ്രചരിപ്പിക്കുന്നവര് അനുഭവിക്കും. വെറുതെ അഴിമതി ആരോപിക്കുന്നത് ഗുണം ചെയ്യില്ല. ഈ ആരോപണം ഉന്നയിക്കുന്ന അവരുടെ പൂര്‍വചരിത്രം പരിശോധിക്കണം. സിഎജിയും സുപ്രീംകോടതിയും പ്രതിപക്ഷത്തിന്റെ ആരോപണങ്ങള് തള്ളിക്കളഞ്ഞതാണ്. ഇനിയും ഇതുമായി മുന്നോട്ട് പോകുന്നത് ബൂമറാങ്ങാകും. യുപിഎ സര്‍ക്കാരിന്റെ കാലത്തെ അഴിമതികളില്‍നിന്നും ശ്രദ്ധതിരിക്കാന് തുടര്‍ച്ചയായി ഒരു പ്രതിരോധ കരാറില് അഴിമതി ആരോപിക്കുകയാണ്. എന്തൊക്കെ നടപടികളാണ് സര്‍ക്കാര് സ്വീകരിച്ചതെന്ന് അവര്‍ക്ക് അറിയാം.\nകള്ളപ്പണം തിരിച്ചെത്തിക്കാന് പ്രത്യേക സംഘം, നോട്ട് റദ്ദാക്കല്. ഷെല് കമ്പനികള്‍ക്കെതിരെ മിന്നലാക്രമണം, വായ്പയെടുത്ത് മുങ്ങുന്നവര്‍ക്കെതിരായ നടപടികള്‍ക്ക് നിയമം തുടങ്ങിയ ശക്തമായ നടപടികള് അഴിമതികള്‍ക്കെതിരെ സ്വീകരിച്ചു.\nനോട്ട് റദ്ദാക്കല് 1.3 ലക്ഷം കോടി രൂപയുടെ വസ്തുവകകള് ആദായനികുതി വകുപ്പിന്റെ നിരീക്ഷണത്തിലാക്കി. യുപിഎ സര്‍ക്കാര് കോര്‍പ്പറേറ്റുകള്‍ക്ക് വഴിവിട്ട് വായ്പ നല്‍കി. 2008ല് 18 ലക്ഷം കോടി വായ്പയുണ്ടായിരുന്നത് 2014ല് 52 ലക്ഷം കോടിയായി ഉയര്‍ന്നു. തിരിച്ചടവ് മുടക്കിയവരില്‍നിന്നും മൂന്ന് ലക്ഷം കോടി രൂപ ഈ സര്‍ക്കാര് തിരിച്ചുപിടിച്ചു. നാട് വിട്ടവര്‍ക്ക് തിരിച്ചുവരാന് പോലും ഭയമാണ്.


തട്ടിപ്പും, വണ്ടിച്ചെക്കും ഉൾപ്പെടെ 41 കേസുകൾ തലയിലുള്ള ലീഗ് എംഎൽഎ കമറുദ്ദീനെതിരെ നടപടി ആവശ്യപ്പെട്ട് തൃക്കരിപ്പൂർ എംഎൽഎ | Metro Journal Online\nതട്ടിപ്പും, വണ്ടിച്ചെക്കും ഉൾപ്പെടെ 41 കേസുകൾ തലയിലുള്ള ലീഗ് എംഎൽഎ കമറുദ്ദീനെതിരെ നടപടി ആവശ്യപ്പെട്ട് തൃക്കരിപ്പൂർ എംഎൽഎ\nജ്വല്ലറി നിക്ഷേപ തട്ടിപ്പുമായി ബന്ധപ്പെട്ട് 41 കേസുകൾ തലയിലുള്ള മുസ്ലീം ലീഗ് എംഎൽഎ എംസി കമറുദ്ദീനെതിരെ നടപടി ആവശ്യപ്പെട്ട് തൃക്കരിപ്പൂർ എംഎൽഎ എം രാജഗോപാൽ സ്പീക്കർക്ക് കത്ത് നൽകി. എംസി കമറുദ്ദീനെതിരെ പെരുമാറ്റ ചട്ടലംഘനത്തിന് നടപടി ആവശ്യപ്പെട്ടാണ് കത്ത്.\nഎം സി കമറുദ്ദീൻ പൊതുസമൂഹത്തിനും നിയമസഭക്കും കളങ്കം വരുത്തിയെന്നും ചട്ടലംഘനം നടത്തിയെന്നും എം രാജഗോപാൽ ആരോപിക്കുന്നു. നിക്ഷേപകരുടെ പരാതികളിൽ ചന്തേര പോലീസ് നാലും കാസർകോട് ടൗൺ പോലീസ് അഞ്ചും കേസുകൾ കൂടി ഇന്ന് ലീഗ് എംഎൽഎക്കെതിരെ രജിസ്റ്റർ ചെയ്തിരുന്നു. രണ്ട് വണ്ടി ചെക്ക് കേസ് ഉൾപ്പെടെ 41 കേസുകളാണ് എംസി കമറുദ്ദീനെതിരെ ഉള്ളത്.\nമടക്കര, കാടങ്കോട് സ്വദേശികളായ നാല് പേരിൽ നിന്നായി നിക്ഷേപമായി വാങ്ങിയ 56 ലക്ഷം രൂപ തട്ടിയെന്ന പരാതിയിലാണ് ചന്തേര പോലീസ് കേസെടുത്തത്. 41 പരാതികളിലായി5കോടി 73 ലക്ഷം രൂപയുടെ തട്ടിപ്പ് കേസാണ് ഇതിനകം രജിസ്റ്റർ ചെയ്തിരിക്കുന്നത്.\n← 1944 പേർക്ക് ഇന്ന് രോഗമുക്തി; ഇനി ചികിത്സയിലുള്ളത് 28,802 പേർ\nമാസ്‌ക് അണിഞ്ഞ് വധു; നടി മിയ ജോർജ് വിവാഹിതയായി →\nGallery image with caption: തെരഞ്ഞെടുപ്പ് മുന്നൊരുക്കങ്ങൾ സജീവമാക്കി മുന്നണികൾ; രാഹുൽ ഗാന്ധി ഇന്ന് കേരളത്തിൽ, എൽഡിഎഫ് യോഗവും ഇന്ന് 27th January 2021\nGallery image with caption: ദിനം പ്രതി റെക്കോർഡ് തിരുത്തി ഇന്ധനവില; സാധാരണക്കാരന് ഇന്നും ‘അച്ഛാ ദിൻ ‘ 27th January 2021\nGallery image with caption: തിരുവനന്തപുരം തോട്ടയ്ക്കാട് കാറും മീൻ ലോറിയും കൂട്ടിയിടിച്ചുണ്ടായ അപകടത്തിൽ അഞ്ച് പേർ മരിച്ചു 27th January 2021


കല്ലമ്പലം: കരവാരം വി.എച്ച്.എസ്.എസ്സില് നാഷണല് സര്‍വീസ് സ്‌കീമിന്റെ ആഭിമുഖ്യത്തില് ലോക പരിസ്ഥിതിദിനത്തോടനുബന്ധിച്ച് ‘മരം ഒരു തണല്’ പദ്ധതിക്ക് തുടക്കമായി. സ്‌കൂള് പരിസരത്ത് 100 വൃക്ഷത്തൈകള് നട്ടു. പദ്ധതിയുടെ ഉദ്ഘാടനം എന്.എസ്.എസ്. പ്രോഗ്രാം ഓഫീസര് എസ്.ഹരിഹരന്‍പിള്ള വൃക്ഷത്തൈ നട്ട് നിര്‍വഹിച്ചു. സ്‌നേഹ, ലിനി, അഞ്ജലി, സുജിത്ത്, ജയറാം എന്നിവര് നേതൃത്വം നല്‍കി.


ഇതാണ്, അമേരിക്കയിലെ ഏറ്റവും ഹോട്ടായ പൊലീസുകാരി.! – Times Kerala\nവാഷിംഗ്ടണ്: അമേരിക്കയിലെ ഏറ്റവും ഹോട്ടായ പൊലീസുകാരിയെ പരിചെപ്പെട്ടോളൂ. പേര് സാമന്ത. വയസ് 32. പൊലീസുപണിയുടെ ഇടവേളയില് അടിവസ്ത്രങ്ങളുടെ മോഡലാവും. ശമ്പളം കൊണ്ട് കഞ്ഞികുടിച്ചു കിടക്കാമെങ്കിലും സമ്പാദിക്കണമെങ്കില് മോഡലിംഗ് കൊണ്ടേ പറ്റൂ എന്നാണ് അവര് പറയുന്നത്. ഒന്നരലക്ഷം പൗണ്ടാണ് മോഡലിംഗിലൂടെ ഒരുവര്‍ഷം നേടുന്നത്.\n2010ലാണ് സാമന്ത പൊലീസുകാരിയായത്. മൂന്നുവര്‍ഷം കഴിഞ്ഞപ്പോള് ഒരു കൂട്ടുകാരിയാണ് മോഡലിംഗ് രംഗത്തേക്ക് കൊണ്ടുവന്നത്. ആദ്യം അല്പം മടിച്ചെങ്കിലും ഒടുവില് അടിവസ്ത്രത്തിന്റെ മോഡലാവാന് തന്നെ തീരുമാനിച്ചു. സുന്ദര ശരീരമായതിനാല് അവസരങ്ങള് ഒന്നിനു പുറകേ ഒന്നായി എത്തി. മേലധികാരികളുടെ സമ്മതത്തോടെയാണ് എല്ലാം സ്വീകരിച്ചത്.\nഎത്ര പ്രശ്നക്കാരനായ പ്രതിയും തന്നെ കാണുമ്പോള് നല്ലകുട്ടിയാവും. സാമന്ത അറസ്റ്റുചെയ്തിരുന്നുവെങ്കില് എന്നാഗ്രഹിക്കുന്നവരും നിരവധിയാണ്. സാമന്തയുടെ മോഡലിംഗ് ചിലര്‍ക്കത്ര പിടിച്ചിട്ടില്ല. ഇവര്‍ക്ക് മറുപടിയായി സാമന്തയുടെ കൈയില് ഒരു ചോദ്യമുണ്ട്. പുരുഷ പൊലീസുകാരില് പലരും പല ജോലികള് ചെയ്തും പണം നേടുന്നുണ്ട്. അതുപോലെയല്ലേ മോഡലിംഗും.\nകാര്യങ്ങള് കൊള്ളാമെങ്കിലും ശരീരസൗന്ദര്യം ഉടയാതെ കാത്തുസൂക്ഷിക്കുക ഏറെ ബുദ്ധിമുട്ടാണ്. വ്യായാമത്തിലൂടെയും ആഹാര നിയന്ത്രണങ്ങളിലൂടെയുമാണ് ഒരു വിധത്തില് അഡ്ജസ്റ്റു ചെയ്യുന്നു എന്നാണ് സാമന്ത പറയുന്നത് .\nകൊച്ചുവേളി – മംഗളൂരു എക്സ്‌പ്രസ് റദ്ദാക്കി


സംരംഭകര്‍ക്ക് വായ്പ നല്‍കുന്ന കേന്ദ്ര പദ്ധതിയുടെ കാലാവധി നീട്ടി; വിശദാംശങ്ങള് | government extends emergency credit guarantee scheme till end of 2021-22\nസംരംഭകര്‍ക്ക് വായ്പ നല്‍കുന്ന കേന്ദ്ര പദ്ധതിയുടെ കാലാവധി നീട്ടി; വിശദാംശങ്ങള്\nഎമര്‍ജന്‍സി ക്രെഡിറ്റ് ലൈന് ഗ്യാരന്റി സ്‌കീമിന്റെ കാലാവധി നീട്ടുന്നതോടെ കൊവിഡിന്റെ രണ്ടാം തരംഗത്തില് പ്രതിസന്ധി നേരിട്ട സംരംഭകര്‍ക്ക് അത് ഗുണകരമാകും. നടപ്പ് സാമ്പത്തിക വര്‍ഷത്തിന്റെ അവസാനം വരെയാണ് കേന്ദ്രം പദ്ധതിയുടെ കാലാവധി നീട്ടിയത്.\n|30 Sep 2021 10:39 AM GMT\nചെറുകിട സംരംഭകര്‍ക്കും മറ്റു ബിസിനസുകള്‍ക്കും വായ്പ നല്‍കുന്ന കേന്ദ്ര സര്‍ക്കാരിന്റെ പദ്ധതിയായ എമര്‍ജന്‍സി ക്രെഡിറ്റ് ലൈന് ഗ്യാരന്റി സ്‌കീമിന്റെ (ഇസിജിഎല്‍എസ്) കാലവധി നീട്ടി. 2022 മാര്‍ച്ച് 31 വരെയാണ് പുതുക്കിയ കാലാവധി. ഈ സാമ്പത്തിക വര്‍ഷത്തിന്റെ അവസാനം വരെയോ എല്ലെങ്കില് 4.5 ലക്ഷം വരെ വായ്പ നല്‍കുന്നത് വരെയോ ആയിരിക്കകും പദ്ധതി തുടരുക എന്നാണ് കേന്ദ്ര ധനകാര്യ മന്ത്രാലയം അറിയിച്ചിരിക്കുന്നത്.\nവായ്പ വിതരണം ചെയ്യാനുള്ള കാലാവധി 2022 ജനുവരി 30 വരെയും നീട്ടിയിട്ടുണ്ട്. പദ്ധതിയുടെ കീഴില് ഇതുവരെ 2.86 ലക്ഷം കോടി രൂപയാണ് വിതരണം ചെയ്തത്. രാജ്യവ്യാകമായി ലോക്ക്ഡൗണ് പ്രഖ്യാപിച്ചതിന് ശേഷം 2020 മെയ് മാസം ആണ് കേന്ദ്രം ഇസിജിഎല്‍എസ് അവതരിപ്പിച്ചത്. ലോക്ക്ഡൗണില് സംരംഭകര്‍ക്ക് താങ്ങാകാന് ആന്മനിര്‍ഭര് ഭാരതിന്റെ ഭാഗമായാണ് പദ്ധതി അവതരിപ്പിച്ചത്. വായ്പയ്ക്ക് ഒരു വര്‍ഷം മൊറൊട്ടോറിയം ലഭിക്കും. ശേഷം നാലുവര്‍ഷം കൊണ്ടാണ് തുക തിരിച്ചടയ്‌ക്കേണ്ടത്.\nഇസിജിഎല്‍എസിന്റെ കാലാവധി നീട്ടുമ്പോള് അറിഞ്ഞിരിക്കേണ്ട കാര്യങ്ങള്\nആകെ വിതരണം ചെയ്യുന്ന തുക മൂന്ന് ലക്ഷം കോടിയില് നിന്ന് 4.5 ലക്ഷം കോടിയിലേക്ക് ഉയര്‍ത്തി.\nപദ്ധതിയുടെ ആനുകൂല്യം ലഭിച്ചവര്‍ക്ക് വീണ്ടും വായ്പയ്ക്ക് അപേക്ഷിക്കാവുന്നതാണ്. ആകെ ബാധ്യതയുടെ (total outstanding debt) 10 ശതമാനം ആണ് വായ്പയായി ലഭിക്കുക. 2020 ഫെബ്രുവരിയിലോ അല്ലെങ്കില് 2021 മാര്‍ച്ച് 31 വരെയോ ഉള്ള ബാധ്യത നോക്കി ഏതാണോ കൂടുതല് അതിന്റെ 10 ശതമാനം ആയിരിക്കും ലഭിക്കുക. കൊവിഡിന്റെ രണ്ടാം തരംഗം പ്രയാസങ്ങള് സൃഷ്ടിച്ച സംരംഭകര്‍ക്ക് ഇത് ഗുണം ചെയ്യും.\nപദ്ധതിയുടെ ആദ്യ രണ്ടു ഘട്ടങ്ങളില് (ഇസിജിഎല് 1.0, ഇസിജിഎല് 2.0) ആനുകൂല്യം സ്വീകരിക്കാതിരുന്ന സ്ഥാപനങ്ങള്‍ക്ക് 30 ശതമാനം വരെ വായ്പ ലഭിക്കും.\nമൂന്നാം ഘട്ടത്തില് ഉള്‍പ്പെടുത്തിയിട്ടുള്ള സംരംഭങ്ങള്‍ക്ക് (ഇസിജിഎല് 3.0) ആകെ ബാധ്യതയുടെ 40 ശതമാനം വരെ വായ്പ ലഭിക്കും. ഹോസ്പിറ്റാലിറ്റി, ട്രാവല് ആന്‍ഡ് ടൂറിസം, ലെഷര് ആന്‍ഡ് സ്‌പോര്‍ട്ടിങ് സെക്ടര് എന്നിവയാണ് ഈ വിഭാഗത്തില് വരുന്നത്. പരമാവധി 200 കോടി രൂപവരെയാണ് ഈ വിഭാഗത്തിന് ലഭിക്കുന്ന വായ്പ തുക.\n( വിവരങ്ങള് നല്‍കിയത് യെസ്‌കലേറ്റര് മാനേജ്‌മെന്റ് ആന്‍ഡ് ഫിനാന്‍ഷ്യല് കണ്‍സള്‍ട്ടന്റ്‌സിന്റെ ചീഫ് എക്‌സിക്യൂട്ടീവ് ഓഫീസര് ജിസ് പി കൊട്ടുകാപ്പള്ളി)\nJiz P Kottukappally MSME Emergency credit guarantee government


തൃശൂര്: കോടതിയില് കേസു വന്നപ്പോള് രോഗമായ പിണറായിക്ക് ധിക്കാരത്തിന് മാത്രം രോഗമില്ലെന്ന് ജനതാദള് നേതാവ് എം.പി. വീരേന്ദ്രകുമാര്. കേസ് കഴിഞ്ഞപ്പോള് രോഗവും മാറി. ഇനി ഡിസംബറില് വീണ്ടും രോഗം വരുമെന്നും വീരേന്ദ്രകുമാര് പരിഹസിച്ചു.\nഎസ്.എന്.സി ലാവ്‌ലിന് കേസ് രാഷ്ട്രീയപരമായും നിയമ പരമായും കൈകാര്യം ചെയ്യുമെന്ന് നിലപാടെടുത്ത സി.പി.ഐഎം പോളിറ്റ് ബ്യൂറോ, കേസ് വൈദ്യശാസ്ത്ര പരമായും കൂടി നേരിടുമെന്ന് തിരുത്തണം. എ.കെ. ആന്റണിയെ സാക്ഷിയാക്കണമെന്ന് പറയേണ്ടത് കേസില് പ്രതിയായ പിണറായിയാണോ. എങ്കില് കേസിന്റെ വിധി കൂടി പിണറായി പറയട്ടെ അദ്ദേഹം കൂട്ടിച്ചേര്‍ത്തു.\nപിണറായി വിജയന്റെ കല്‍പ്പനകള് സി.പി.ഐഎമ്മിനോട് മതി. സി.പി.ഐഎമ്മിന്റെ മാത്രം സെക്രട്ടറിയാണ് പിണറായി. അയാള് എ.കെ.ജിയെക്കാളോ അഴീക്കോടന് രാഘവനെക്കാളോ പാര്‍ട്ടി രക്തസാക്ഷികളെക്കാളോ വലുതല്ല. സി.പി.ഐ.എം സംസ്ഥാന സെക്രട്ടറിയെന്ന മാന്യതയാണ് പിണറായിക്ക് ലഭിക്കുന്നത്. എം.പി. വീരേന്ദ്രകുമാര് ഓര്‍മ്മിപ്പിച്ചു.\nകേരളത്തില് ഇടതുപക്ഷം രൂപപ്പെടുത്തുന്നതില് നിര്‍ണായക പങ്കാണ് ജനതാദള് വഹിച്ചത്. ഇന്ന് എല്.ഡി.എഫിലുള്ള സി.പി.ഐയും ആര്.എസ്.പിയും ഉള്‍പ്പെടെ അന്ന് അതിലില്ല. മുന്നണിയില് ഇന്ന് ചര്‍ച്ചക്ക് പകരം തീരുമാനം അറിയിക്കുകയും ഘടകകക്ഷികള് അത് സ്വന്തം വേദിയില് അംഗീകരിക്കുകയുമാണ്.കാലുനക്കുന്നവര്‍ക്ക് മാത്രമേ ഇടതുമുന്നണിയില് കഴിയാനാവു. ഇങ്ങനെ ഇനിയും തുടരാന് വയ്യാത്തതുകൊണ്ടാണ് യു.ഡി.എഫില് എത്തിയത്. മാന്യമായി ഇടപഴകുന്ന ഒരു രാഷ്ട്രീയ കൂടാരത്തിലാണ് ജനതാദള് ഇപ്പോഴെന്നും അദ്ദേഹം അവകാശപ്പെട്ടു.\nഎല്.ഡി.എഫില് അഭിപ്രായ ഭിന്നതയില്ലെന്ന സി.പി.ഐ സംസ്ഥാന സെക്രട്ടറി വെളിയം ഭാര്‍ഗ്ഗവന്റെ പ്രസ്താവന കാര്യമാക്കേണ്ടെന്നും വീരേന്ദ്രകുമാര് പറഞ്ഞു. തൃശൂരില് ജനത മല്‍സ്യത്തൊഴിലാളി യൂനിയന് സംസ്ഥാന പ്രതിനിധി സമ്മേളനം ഉദ്ഘാടനം ചെയ്യുകയായിരുന്നു അദ്ദേഹം. സമ്മേളനത്തില് യൂനിയന് സംസ്ഥാന വൈസ് പ്രസിഡന്റ് എ.എസ്. തങ്കപ്പന് അധ്യക്ഷത വഹിച്ചു.


ന്യൂഡല്‍ഹി: ബെംഗളൂരുവിലെ റിസോര്‍ട്ടില് ‘ഒളിവില്’ കഴിയുന്ന ഗുജറാത്ത് എംഎല്‍എമാരുടെ ആദ്യ ബാച്ച് തിങ്കളാഴ്ച മടങ്ങും. 10 കോണ്‍ഗ്രസ് എംഎല്‍എമാരാണ് ആദ്യം ഗുജറാത്തിലേക്കു തിരിച്ചുപോകുന്നത്. ഇവര് രാവിലെ 4,.30ന് അഹമ്മദാബാദ് വിമാനത്താവളത്തില് ഇറങ്ങുമെന്നാണു റിപ്പോര്‍ട്ട്. ബാക്കിയുള്ള 34 എംഎല്‍എമാരും നാളെ വൈകീട്ടോടെത്തന്നെ മടങ്ങിയേക്കും.\nചൊവ്വാഴ്ചയാണു ഗുജറാത്തിലെ രാജ്യസഭാ തിരഞ്ഞെടുപ്പ്. ഇതിനു മുന്നോടിയായാണു എംഎല്‍എമാരെ തിരികെ കൊണ്ടുപോകുന്നത്. ബിജെപിയുടെ കുതിരക്കച്ചവടം ഭയന്നാണു ജൂലൈ 29ന് എംഎല്‍എമാരെ കോണ്‍ഗ്രസ് ഗുജറാത്തില്‍നിന്നു കര്‍ണാടകത്തിലേക്കു മാറ്റിയത്. ഒരു സീറ്റിനായി ബിജെപിയും കോണ്‍ഗ്രസും നടത്തുന്ന രാഷ്ട്രീയ യുദ്ധമാണ് എംഎല്‍എമാരെ ഒളിപ്പിക്കുന്നതിലേക്ക് എത്തിച്ചത്.\nകോണ്‍ഗ്രസിന്റെ 44 എംഎല്‍എമാരെ ഒളിപ്പിക്കാന് നേതൃത്വംനല്‍കിയ കര്‍ണാടക ഊര്‍ജമന്ത്രി ഡി.കെ. ശിവകുമാറിന്റെ വസതികള് ഉള്‍പ്പെടെ 66 ഇടങ്ങളില് ആദായനികുതി വകുപ്പ് നടത്തിയ റെയ്ഡ് വലിയ വിവാദമായിരുന്നു. ആദായനികുതി വകുപ്പിനെ ഉപയോഗിച്ച് ബിജെപി രാഷ്ട്രീയം കളിക്കുകയാണെന്നു കോണ്‍ഗ്രസ് ആരോപിച്ചു. രാജ്യസഭാ തിരഞ്ഞെടുപ്പില് വോട്ടു മാറി ചെയ്യാന് എംഎല്‍എമാര്‍ക്ക് 15 കോടി രൂപ വാഗ്ദാനം ചെയ്തതായും കോണ്‍ഗ്രസ് ആരോപിച്ചിരുന്നു.\nഗുജറാത്തില്‍നിന്നും ദേശീയ അധ്യക്ഷന് അമിത് ഷാ, കേന്ദ്രമന്ത്രി സ്മൃതി ഇറാനി എന്നിവരുടെ തിരഞ്ഞെടുപ്പ് വിജയം ബിജെപി ഉറപ്പിച്ചിട്ടുണ്ട്. മൂന്നാമത്തെ സീറ്റിലാണ് മല്‍സരം കടുത്തത്. കോണ്‍ഗ്രസ് അധ്യക്ഷ സോണിയാ ഗാന്ധിയുടെ രാഷ്ട്രീയകാര്യ സെക്രട്ടറി അഹമ്മദ് പട്ടേലിനെ വിജയിപ്പിക്കേണ്ടത് കോണ്‍ഗ്രസിന്റെ അഭിമാനപ്രശ്‌നമാണ്. എന്നാല് ഏതുവിധേനയും കോണ്‍ഗ്രസിനെ തോല്‍പ്പിക്കാനാണ് ബിജെപി ശ്രമിക്കുന്നത്.


17 ഏറ്റുമുട്ടലുകളിൽ മൂന്നെണ്ണം മാത്രം വ്യാജം, ഗുജറാത്തിലെ വ്യാജ ഏറ്റുമുട്ടൽ ആരോപണങ്ങളെ തള്ളി എച്ച്.എസ് ബേദി കമ്മിറ്റി റിപ്പോർട്ട് - themediasyndicate\nന്യൂഡൽഹി: ഗുജറാത്തിലെ വ്യാജ ഏറ്റുമുട്ടൽ ആരോപണങ്ങളെ തള്ളി സുപ്രീംകോടതി നിയോഗിച്ച എച്ച്.എസ് ബേദി കമ്മിറ്റിയുടെ അന്തിമ റിപ്പോർട്ട്. 2002-2006 കാലഘട്ടത്തിൽ നരേന്ദ്ര മോദി ഗുജറാത്തിൽ മുഖ്യമന്ത്രിയായിരിക്കെ മുസ്ലിംകളെ തെരഞ്ഞെുപിടിച്ച് ഇല്ലാതാക്കാൻ ശ്രമം നടന്നുവെന്ന ആരോപണങ്ങൾ നിഷേധിച്ചുകൊണ്ടാണ് റിപ്പോർട്ട് തയാറാക്കിയിട്ടുള്ളത്. മുസ്ലിംകളെ തെരഞ്ഞുപിടിച്ച് കൊന്നതിൽ സംസ്ഥാന സർക്കാറിന് പങ്കുണ്ടെന്നും മുസ്ലിംകളെ വ്യാജ ഏറ്റുമുട്ടലിൽ കൊല്ലണമെന്ന് അധികൃതർ വാക്കാൽ നിർദേശം നൽകിയെന്നുമുള്ള ഗുജറാത്ത് മുൻ ഡി.ജി.പി ആർ.ബി ശ്രീകുമാറിന്‍റെ ആരോപണങ്ങളെയും റിപ്പോർട്ട് തള്ളുന്നു.\nഗുജറാത്തില് നടന്ന 17 ഏറ്റുമുട്ടലുകളിൽ മൂന്നെണ്ണം വ്യാജമാണെന്ന് റിപ്പോർട്ട് ചുണ്ടിക്കാട്ടുന്നു. കസിം ജാഫർ, സമീർഖാൻ, ഹാജി ഹാജി ഇസ്മഇൗൽ എന്നിവരെയാണ് വ്യാജ ഏറ്റുമുട്ടലിൽ കൊന്നത്. സംഭവത്തിൽ പൊലീസ് ഇൻസ്പെക്ടർ വരെയുള്ള ഒമ്പതു പൊലീസുകാർ കൊലപാതകക്കുറ്റത്തിന് വിചാരണ നേരിടണമെന്നും നിർദേശമുണ്ട്. ബാക്കി 14 എണ്ണത്തിലും ഗുജറാത്ത് പൊലീസിന് സമിതി ക്ലീൻ ചിറ്റ് നൽകുന്നു. ഇൗ കേസുകളിൽ പൊലീസിനെതിരെ നടപടിയുടെ ആവശ്യമില്ലെന്നും സമിതി വ്യക്തമാക്കുന്നു. ‘ആരോപണങ്ങൾ തെറ്റാണെന്ന് സാഹചര്യങ്ങളിൽ നിന്ന് വ്യക്തമാണ്. 17 ഏറ്റുമുട്ടലുകളിലെ ഇരകൾ വിവിധ സംസ്ഥാനങ്ങളിൽ നിന്നുള്ളവരാണ്. ഉത്തർപ്രദേശ്, ഉത്തരാഖണ്ഡ്, ബിഹാർ, കേരളം, മഹാരാഷ്ട്ര എന്നിവിടങ്ങളിലെ വിവിധ സമുദായത്തിൽ നിന്നുള്ളവരാണ്. ഇവരിലെ പൊതുഘടകം വിവിധ തീവ്രതയിലുളള കുറ്റകൃത്യ പശ്ചാത്തലമാണ്’ എന്നും റിപ്പോർട്ടിൽ ചൂണ്ടിക്കാണിക്കുന്നു.\nഗോധ്ര സംഭവം നടക്കുമ്പോൾ ഗുജറാത്തിലെ എ.ഡി.ജി.പിയായിരുന്ന ശ്രീകുമാർ, 2002ലെ കലാപ കാലത്ത് ഇൻറലിജൻറ്സ് ഡി.ജി.പിയായിരുന്നു. ഏറ്റുമുട്ടൽ അന്വേഷിച്ച കമ്മിറ്റിക്ക് മുമ്പാകെ രണ്ട് നിവേദനങ്ങളാണ് അദ്ദേഹം സമർപ്പിച്ചത്. കൂടാതെ മൊഴി എടുക്കുന്നതിനും ഹാജരായിരുന്നു. മുസ്ലിംകളെ തെരഞ്ഞുപിടിച്ച് കൊല്ലാനുള്ള നിർദേശത്തെ ധിക്കരിച്ചതുകൊണ്ടാണ് ഡി.ജി.പിയായുള്ള സ്ഥാനക്കയറ്റം തനിക്ക് ലഭിക്കാതിരുന്നതെന്നും അദ്ദേഹം പറഞ്ഞു. മുൻ ഗുജറാത്ത് ഡി.ഐ.ജി ഡി.ജി വൻസാരയുടെ രാജിക്കത്തിലും പൊലീസ് ഏറ്റുമുട്ടലുകളെ കുറച്ച് പരാമർശങ്ങളുണ്ടെന്നും ശ്രീകുമാർ ചൂണ്ടിക്കാട്ടിയിരുന്നു.\nഎന്നാൽ, ശ്രീകുമാറിന്‍റെ വാദങ്ങളെ ന്യായീകരിക്കുന്ന തെളിവുകൾ കണ്ടെത്താനായില്ലെന്ന് ജസ്റ്റിസ് ബേദി അധ്യക്ഷനായ കമ്മിറ്റി റിപ്പോർട്ടിൽ ചൂണ്ടിക്കാട്ടുന്നു. ശ്രീകുമാർ നൽകിയ നിവേദനങ്ങളിലും മൊഴികളിലും പറയുന്ന കാര്യങ്ങൾ പൊതുവായി പറയുന്നവയാണെന്നും മുസ്ലീംകളെ തെരഞ്ഞെുപിടിച്ച് ഇല്ലാതാക്കിയെന്ന ആരോപണങ്ങൾ രേഖാമൂലം തെളിയിക്കാനായിട്ടില്ലെന്നും 229 പേജുള്ള റിപ്പോർട്ടിൽ പറയുന്നു. 2002 മുതൽ 2006 വരെ ഗുജറാത്തിൽ നടന്ന 17 ഏറ്റുമുട്ടലുകളെ കുറിച്ച് പഠിച്ച് റിപ്പോർട്ട് തയാറാക്കാനാണ് സുപ്രീം കോടതി മുൻ ജഡ്ജി എച്ച്.എസ് ബേദിയുെട അധ്യക്ഷതയിൽ സമിതി രൂപീകരിച്ചത്.\nബേദി കമ്മിറ്റി റിപ്പോർട്ട് കഴിഞ്ഞവർഷം ഫെബ്രുവരിയിൽ സീൽചെയ്ത് കോടതിയിൽ സമർപ്പിച്ചിരുന്നു. റിപ്പോർട്ടിെൻറ കോപ്പി ഹരജിക്കാരായ മുതിർന്ന മാധ്യമ പ്രവർത്തകർ ബി.ജി വർഗീസിനും ഗാനരചയിതാവ് ജാവേദ് അക്തറിനും നൽകാൻ ഇൗ ആഴ്ചയാണ് ചീഫ് ജസ്റ്റിസ് രഞ്ജൻ ഗൊഗോയ് ഉത്തരവിട്ടത്. ഗുജറാത്ത് ഏറ്റുമുട്ടലുകളിൽ അന്വേഷണം ആവശ്യപ്പെട്ട് 2007ലാണ് വർഗീസും അക്തറും സുപ്രീംകോടതിയിൽ വ്യത്യസ്ത ഹരജികൾ സമർപ്പിച്ചത്.\nTags: ആര്.ബി ശ്രീകുമാര്‍ഗുജറാത്ത് വ്യാജ ഏറ്റുമുട്ടല് കേസ്മോദിയും വ്യാജ ഏറ്റുമുട്ടലുകളും\nമനുഷ്യാവകാശ പ്രവര്‍ത്തകരുടെ വീട്ടുതടങ്കല് നീട്ടി


12 ജില്ലകളിലും എല്‍ഡിഎഫ് വിജയിക്കും; കളമശ്ശേരി ഉറച്ച സാധ്യത പട്ടികയില് ഇല്ല\nഎറണാകുളത്ത് ട്വന്റി-ട്വന്റി പിടിക്കുന്ന വോട്ടുകള് നിര്‍ണായകമായിരിക്കുമെന്ന് സിപിഐഎം വിലയിരുത്തല്. മലപ്പുറവും എറണാകുളവും ഒഴിച്ചുള്ള 12 ജില്ലകളിലും മുന്നണി വിജയിക്കുമെന്നാണ് കണക്ക് കൂട്ടല്. എന്നാല് സംസ്ഥാന സെക്രട്ടറിയേറ്റ് അംഗം പി രാജീവ് മത്സരിച്ച കളമശേരി ഉറച്ച സാധ്യതാ പട്ടിക ലിസ്റ്റില് ഇല്ല. പി രാജീവും വികെ ഇബ്രാഹിം കുഞ്ഞിന്റെ മകന് ഗഫൂറും തമ്മിലാണ് കളമശ്ശേരിയില് മത്സരം നടക്കുന്നത്. അതേസമയം കളമശ്ശേരിയില് ജയം ഉറപ്പാണെന്ന് രാജീവ് ആത്മവിശ്വാസം പ്രകടിപ്പിച്ചിരുന്നു. മണ്ഡലത്തില് പോളിംഗ് കുറഞ്ഞതില് ആശങ്കയില്ലെന്നും യുഡിഎഫിന്റെ ഭാഗമായി വിന്ന വോട്ടുകള് […]\n18 April 2021 4:22 AM GMT\nഎറണാകുളത്ത് ട്വന്റി-ട്വന്റി പിടിക്കുന്ന വോട്ടുകള് നിര്‍ണായകമായിരിക്കുമെന്ന് സിപിഐഎം വിലയിരുത്തല്. മലപ്പുറവും എറണാകുളവും ഒഴിച്ചുള്ള 12 ജില്ലകളിലും മുന്നണി വിജയിക്കുമെന്നാണ് കണക്ക് കൂട്ടല്.\nഎന്നാല് സംസ്ഥാന സെക്രട്ടറിയേറ്റ് അംഗം പി രാജീവ് മത്സരിച്ച കളമശേരി ഉറച്ച സാധ്യതാ പട്ടിക ലിസ്റ്റില് ഇല്ല. പി രാജീവും വികെ ഇബ്രാഹിം കുഞ്ഞിന്റെ മകന് ഗഫൂറും തമ്മിലാണ് കളമശ്ശേരിയില് മത്സരം നടക്കുന്നത്. അതേസമയം കളമശ്ശേരിയില് ജയം ഉറപ്പാണെന്ന് രാജീവ് ആത്മവിശ്വാസം പ്രകടിപ്പിച്ചിരുന്നു. മണ്ഡലത്തില് പോളിംഗ് കുറഞ്ഞതില് ആശങ്കയില്ലെന്നും യുഡിഎഫിന്റെ ഭാഗമായി വിന്ന വോട്ടുകള് പോള് ചെയ്യപ്പെടാതെ പോയതാവാം കാരണമെന്നുമായിരുന്നു പി രാജീവിന്റെ പ്രതികരണം.\nകോട്ടയത്ത് പുതുപ്പള്ളിയും കോട്ടയവും ഒഴിച്ച്7സീറ്റും നേടുമെന്നാണ് പാര്‍ട്ടി വിലയിരുത്തല്. സംസ്ഥാനത്ത് ഏത് സാഹചര്യത്തിലും 80 സീറ്റില് കുറയില്ലെന്നും ഇടതുതരംഗമുണ്ടായാല് നൂറ് സീറ്റിനുമുകളില് നേടാനാകുമെന്നാണ് സിപിഐഎം സംസ്ഥാന സെക്രട്ടറിയേറ്റ് വിലയിരുത്തല്.\nബിജെപിയുടെ വോട്ടുകള് പല മണ്ഡലങ്ങളിലും നിര്‍ജ്ജീവമായെന്നാണ് സിപിഐഎം നേതൃയോഗം വിലയിരുത്തുന്നത്. ദേശീയ നേതാക്കളായ രാഹുല് ഗാന്ധിയുടേയും പ്രിയങ്കാ ഗാന്ധിയുടേയും റാലികള് യുഡിഎഫിന് ഗുണം ചെയ്തെന്ന് തന്നെയാണ് സിപിഐഎമ്മിന്റേയും വിലയിരുത്തല്.\n‘ഉറപ്പാണ് തുടര്‍ഭരണം, തരംഗമെങ്കില് 100 മുകളില് സീറ്റുകള്, അല്ലെങ്കില് 80’; സിപിഐഎം വിലയിരുത്തല് ഇങ്ങനെ


തന്നേക്കാൾ മുതിർന്ന വിവാഹ ബന്ധം വിട്ടുനിൽക്കുന്ന പെൺകുട്ടിയുമായുള്ള ബന്ധം സ്വന്തം വീട്ടുകാർ എതിർത്തു; ഗര്‍ഭിണിയായതോടെ ഭാര്യയുമായി ഉണ്ണികൃഷ്ണന് നല്ല സ്‌നേഹത്തിലായി, പിഞ്ചു കുഞ്ഞിനെ ആറ്റിലെറിഞ്ഞു കൊലപ്പെടുത്തിയ സംഭവത്തിൽ കൂടുതൽ വിവരങ്ങൾ പുറത്ത്… | Malayalam UK\nSeptember 26 12:33 2020 by News Desk 6\tPrint This Article\nഇന്നലെ പുലർച്ചെയാണ് നാടിനെ അമ്പരപ്പിച്ച വാർത്ത പുറത്ത് വരുന്നത്. തിരുവല്ലത്ത് 40 ദിവസം പ്രായമായ കുഞ്ഞിനെ പിതാവ് ആറ്റിലെറിഞ്ഞു കൊലപ്പെടുത്തിയ ക്രൂരതയിൽ വിട്ടുമാറാതെയാണ് നാട്ടുകാരും വീട്ടുകാരും. കുഞ്ഞിന്‍റെ നൂലുകെട്ട് ദിവസമാണ് ദാരുണ കൊലപാതകം നടന്നത്. സംഭവത്തിൽ പിതാവ് പാച്ചല്ലൂർ സ്വദേശി ഉണ്ണികൃഷ്ണനെ തിരുവല്ലം പൊലീസ് കസ്റ്റഡിയിലെടുത്തു. വ്യാഴാഴ്ച രാത്രി ഏഴുമണിയോടെ നെടുമങ്ങാട്ടെ അമ്മയുടെ വീട്ടിൽ നിന്ന് കുഞ്ഞിനെ തിരുവല്ലത്തേക്ക് കൊണ്ടുവന്നാണ് ഉണ്ണികൃഷ്ണൻ ക്രൂരകൃത്യം നടത്തിയത്. എന്നാൽ കൈക്കുഞ്ഞിനെ പുഴയിലെറിഞ്ഞ് കൊന്ന കേസില് പ്രതി ഉണ്ണികൃഷ്ണന് തെറ്റിദ്ധരിപ്പിക്കാന് ശ്രമിക്കുകയായിരുന്നു.\nകുഞ്ഞിനെ റോഡില് വച്ചിരിക്കുകയാണ്, പാലത്തിന്റെ അടിയില് ഉണ്ട് എന്നെല്ലാം പറഞ്ഞാണ് പിതാവ് ഉണ്ണികൃഷ്ണന് തെറ്റിദ്ധരിപ്പിക്കാന് ശ്രമിച്ചതെന്ന് തിരുവല്ലം പൊലീസ് പറയുന്നു. ഇന്നലെ രാത്രിയാണ് തിരുവല്ലം പാലത്തിന് സമീപം ഉണ്ണികൃഷ്ണന് 40 ദിവസം മാത്രം പ്രായമുളള പിഞ്ചു കുഞ്ഞിനെ പുഴയിലെറിഞ്ഞ് കൊന്നത്. തിരുവല്ലത്തുളള അമ്മയെ കാണിക്കാന് എന്ന് പറഞ്ഞാണ് കുഞ്ഞിനെ ഉണ്ണികൃഷ്ണന് കൊണ്ടുപോയത്.\nകുഞ്ഞിനെ കാണാതായതോടെ,ട്രാഫിക് വാര്‍ഡന് കൂടിയായ ഭാര്യ പൊലീസില് പരാതി നല്‍കുകയായിരുന്നു. തുടര്‍ന്ന് നടത്തിയ അന്വേഷണത്തിലാണ് സംഭവം പുറം ലോകം അറിഞ്ഞത്. ഇന്ന് രാവിലെയാണ് മൃതദേഹം കണ്ടെത്തിയത്. നൂല് കെട്ട് ദിനമായ ഇന്നലെ നെടുമങ്ങാട്ടുളള വീട്ടിലായിരുന്നു കുടുംബം. തുടര്‍ന്ന് അമ്മയെ കാണിക്കാന് എന്ന് പറഞ്ഞാണ് കുഞ്ഞിനെയും കൊണ്ട് ഉണ്ണികൃഷ്ണന് പോയത്. കൂടെ ഭാര്യയും ഉണ്ടായിരുന്നു. തിരുവല്ലത്തേയ്ക്കുളള യാത്രയില് ഓട്ടോറിക്ഷയില് നിന്ന് കുഞ്ഞുമായി ഇറങ്ങിയ ഉണ്ണികൃഷ്ണന് അമ്മയെ കാണിച്ചിട്ട് വരാമെന്ന് പറഞ്ഞാണ് പോയതെന്ന് ഭാര്യയുടെ പരാതിയില് പറയുന്നു. കുറെ നേരം കഴിഞ്ഞിട്ടും കാണാതായതോടെ പൊലീസില് പരാതി നല്‍കുകയായിരുന്നു.\nകുഞ്ഞിന്റെ അമ്മയുടെ രണ്ടാം വിവാഹമാണിത്. ഉണ്ണികൃഷ്ണന്റെ വീട്ടുകാരുമായി കുഞ്ഞിന്റെ അമ്മയ്ക്ക് ചില തര്‍ക്കങ്ങള് നിലനിന്നിരുന്നു. ഉണ്ണികൃഷ്ണനെതിരെ ഗാര്‍ഹിക പീഡനത്തിന് പരാതി നല്‍കിയിരുന്നുവെന്ന് അമ്മൂമ്മ പറഞ്ഞു. ഗര്‍ഭിണിയായതോടെ ഭാര്യയുമായി ഉണ്ണികൃഷ്ണന് നല്ല സ്‌നേഹത്തിലായിരുന്നു. അതുകൊണ്ട് ഓട്ടോറിക്ഷയില് നിന്ന് കുഞ്ഞിനെയും എടുത്ത് പോയപ്പോള് സംശയം തോന്നിയില്ലെന്ന് ഭാര്യയുടെ പരാതിയി്ല് പറയുന്നു.\nകുഞ്ഞിനെ കാണാതായ സമയത്ത് ഉണ്ണികൃഷ്ണന് തെറ്റിദ്ധരിപ്പിക്കാന് ശ്രമിച്ചുവെന്ന് പൊലീസ് പറയുന്നു. കുഞ്ഞിനെ റോഡില് വച്ചിരിക്കുകയാണ്, പാലത്തിന്റെ അടിയില് ഉണ്ട് എന്നെല്ലാം പറഞ്ഞാണ് അന്വേഷണം വഴിതെറ്റിക്കാന് ശ്രമിച്ചത്. തുടര്‍ന്ന് തിരുവല്ലം പാലത്തിന് സമീപം ഉണ്ണികൃഷ്ണനെ കണ്ടതായി നാട്ടുകാരില് ചിലര് പറഞ്ഞതോടെയാണ് സത്യാവസ്ഥ പുറത്തുവന്നതെന്നും പൊലീസ് പറയുന്നു. മുന്‍കൂട്ടി നിശ്ചയിച്ച പ്രകാരമാണ് ഉണ്ണികൃഷ്ണന് കൊലപാതകം നടത്തിയതെന്നും പൊലീസ് പറയുന്നു.


dr. rajith kumar quits from weekly task | ബിഗ് ബോസ്സിൽ ഡോ.രജിത്തിനെ ഒറ്റപ്പെടുത്താൻ ശ്രമം..ഇതിന്റെ തുടർച്ചയാണോ കഴിഞ്ഞ എപ്പിസോഡിലെ ക്യാപ്റ്റൻസി ടാസ്ക്കിൽ സംഭവിച്ചത്....കരുനീക്കുന്നതാര്...എന്തുകൊണ്ട് രജിത്ത് കുമാർ ഇത്രമേൽ വിമർശിക്കപ്പെടുന്നു - Malayalivartha.com Widgets Magazine\n25 JANUARY 2020 02:06 PM IST\nബിഗ് ബോസ് സീസൺ രണ്ട് ആരംഭിച്ചപ്പോൾ തന്നെ നിരവധി വിമർശനങ്ങൾക്കും കുറ്റപ്പെടുത്തലുകൾക്കും പാത്രമായ മത്സരാർഥിയാണ് ഡോ. രജിത്ത് കുമാർ. തന്നോടൊപ്പമുള്ള മറ്റ് മത്സരാർത്ഥികൾ തിരഞ്ഞെടുത്തതിന്റെ ഫലമായി ഒരിക്കൽ എലിമിനേഷനും നേരിടേണ്ടി വന്നു. എന്നാൽ അന്ന് തുണയായത് പ്രേക്ഷകരായിരുന്നു. അവസാനഘട്ടത്തിൽ രാജിനിയെ പിന്തള്ളി രജിത്ത് കുമാർ ബിഗ് ബോസ് ഹോസിൽ തുടരുകയായിരുന്നു. എന്നാൽ ഓരോ എപ്പിസോഡിലും വിമർശനങ്ങൾക്കും കുറ്റപ്പെടുത്തലുകൾക്കും ഇരയാകുന്ന രജിത്തിനെയാണ് പ്രേക്ഷകർക്ക് കാണാൻ സാധിക്കുന്നത്. എന്തുകൊണ്ട് രജിത്ത് കുമാർ ഇത്രമേൽ ഒറ്റപ്പെട്ടുപോകുന്നു എന്ന് പ്രേക്ഷകരും ചിലപ്പോൾ അമ്പരന്നേക്കാം. ബിഗ് ബോസ്സിലെ രജിത്ത് കുമാറിന്റെ പരാമർശങ്ങളും അഭിപ്രായപ്രകടനങ്ങളും തനിയെ സംസാരിക്കുന്ന സ്വഭാവവുമൊക്കെ പലപ്പോഴും വഴക്കിലും വാക്ക് തർക്കത്തിലും കലാശിക്കുന്നതാണ് പ്രേക്ഷകർ കാണുന്നത്. എന്താണ് ബിഗ് ബോസ് ഹൗസിൽ രജിത്തിനെതിരെ സംഭവിക്കുന്നത് എന്ന ആകാംക്ഷയിലാണ് പ്രേക്ഷകർ. തന്നെ ഒറ്റപ്പെടുത്താൻ ശ്രമങ്ങൾ നടക്കുന്നുണ്ടെന്ന് രജിത്ത് കുമാറും ആരോപിച്ചിരുന്നു. ഇതിന്റെ സൂചനകൾ കഴിഞ്ഞ എപ്പിസോഡിൽ പ്രേക്ഷകർക്ക് ലഭിക്കുകയും ചെയ്തു.\nകഴിഞ്ഞ ദിവസമായിരുന്നു അടുത്ത ആഴ്ചയിലേക്കുള്ള ക്യാപ്റ്റനെ തിരഞ്ഞെടുക്കാനുള്ള നിർദേശം മത്സരാർത്ഥികൾക്ക് ലഭിക്കുന്നത്. കഴിഞ്ഞ ആഴ്ചയിലെ വീക്ക്‌ലി ടാസ്ക്കിൽ മികച്ച പ്രകടനം കാഴ്ചവെച്ച മൂന്നുപേരെ തിരഞ്ഞെടുക്കാൻ ബിഗ്ഗ് ബോസ് നിർദേശിച്ചിരുന്നു. തുടർന്ന് രജിത്ത് കുമാർ, വീണ നായർ, ഫുക്രു എന്നിവർ തിരഞ്ഞെടുക്കപ്പെട്ടു. തുടർന്നാണ് ക്യാപ്റ്റൻസി ടാസ്ക്കിനെ പറ്റിയുള്ള നിർദേശം ലഭിക്കുന്നത്. ഗാർഡൻ ഏരിയയിൽ മുന്നുപേർക്കുമായി തെർമോക്കോൾ നിറച്ച ബാഗുകൾ നൽകിയിരുന്നു. കുറഞ്ഞ സമയത്തിനുള്ളിൽ എതിരാളികളുടെ സഞ്ചി കാലിയാക്കണം അതിനോടൊപ്പം സ്വന്തം സഞ്ചി സംരക്ഷിക്കുകയും വേണം. ഗാർഡനിൽ വരച്ചിട്ടുള്ള വട്ടത്തിനുള്ളിൽ നിന്നുമാണ് ടാസ്ക്ക് ചെയ്യേണ്ടത് . ഒരു മത്സരാർത്ഥി വട്ടത്തിനോടുമ്പോൾ പുറകെ ഓടി വേണം സഞ്ചിയിൽ നിന്നും തെർമോക്കോൾ ബോളുകൾ മോഷ്ടിക്കുവാൻ. എന്നാൽ പിന്നീട് മത്സരത്തിൽ കണ്ടത് ഒരു രഹസ്യ നീക്കമാണെന്നുപോലും സംശയിക്കാം. വീണയും ഫുക്രുവും ചേർന്ന് രജിത്തിനെ ആക്രമിക്കുന്ന കാഴ്ചയാണ് ടാസ്ക്കിൽ കണ്ടത്. ടാസ്ക്കിനിടെ രജിത്ത് കുമാർ നിലത്തു വീഴുകയും ചെയ്തു. ഒടുവിൽ ഇരുവരുടെയും ഒരുമിച്ചുള്ള ആക്രമണത്തിൽ പിടിച്ചു നിൽക്കാനാകാതെ രജിത്ത് കുമാർ മത്സരത്തിൽ നിന്നും ക്വിറ്റ് ചെയ്തു. തികച്ചും വ്യത്തികെട്ട കളിയെന്നായിരുന്നു രജിത്ത് കുമാർ ടാസ്ക്കിനെ വിമർശിച്ചത്. രണ്ടുപേരും തനിക്കെതിരെ ആസൂത്രിതമായി കളിച്ചതാണെന്ന് വ്യക്തമല്ലേ എന്നും ഡോ.രജിത്ത് കുമാർ ആത്മഗതം നടത്തി. ഒടുവിൽ വീണ സ്വയം മത്സരത്തിൽ തോറ്റു കൊടുക്കുന്നതും വ്യക്തമായിരുന്നു. ഒടുവിൽ പുതിയ ക്യാപ്റ്റനായി ഫുക്രു തിരഞ്ഞെടുക്കപ്പെട്ടു. ഒരു യുവതുർക്കിയും മിഡിൽ എജ്ജും വാർദ്ധക്യവും തമ്മിൽ മത്സരിക്കുമ്പോൾ വാർദ്ധക്യം ഒഴിഞ്ഞു പോകുന്നതല്ല നല്ലത് എന്നാണ് മത്സരത്തിന് ശേഷം രജിത്ത് കുമാർ വീണയോട് ചോദിച്ചത്.\nകഴിഞ്ഞ എപ്പിസോഡിൽ സുരേഷ് കൃഷ്ണൻ, സുജോ മാത്യു, രഘു എന്നിവരുമായും രൂക്ഷമായ വാക്കേറ്റം രജിത്ത് നടത്തിയിരുന്നു. എല്ലാവരും ചേർന്ന് തന്നെ ഒറ്റപ്പെടുത്തുന്നതായും രജിത്ത് കുമാർ ആരോപിച്ചു. കഴിഞ്ഞ ദിവസം കിടക്ക വിരിപ്പിന്റെ പേരിൽ രേഷ്മയുമായും രജിത്ത് വഴക്കിട്ടിരുന്നു. അതിനു മുൻപുള്ള ഒരു എപ്പിസോഡിൽ ഭക്ഷണം കഴിച്ചു കൊണ്ടിരിക്കെ മത്സരാർഥികളിൽ ഒട്ടുമിക്കവരും ചേർന്ന് രജിത്തിനെതിരെ നിരവധി ആരോപണങ്ങൾ ഉന്നയിച്ചിരുന്നു. ഏതായാലും ബിഗ് ബോസ്സിൽ രജിത്ത് കുമാർ ഒറ്റപ്പെടുന്നു എന്ന സൂചനകളാണ് പ്രേക്ഷകർക്ക് ലഭിക്കുന്നത്. ഒറ്റക്ക് നിന്ന് പോരാടാൻ രജിത്തിനാകുമോ എന്നാണ് പ്രേക്ഷകർ ഇപ്പോൾ കാത്തിരിക്കുന്നത്.\nവീട്ടില് പൂജ നടത്താന് എത്തിയ ആള് ദൈവത്തിന്റെ ലീലാവിലാസങ്ങള്... (21 minutes ago)\nപതിനഞ്ചുവയസ്സുകാരിയെ സഹോദരീഭര്‍ത്താവും സുഹൃത്തും ചേര്‍ന്ന് പീഡിപ്പിച്ചു (37 minutes ago)\nസ്‌കൂള് ബസിനടിയില്‍പ്പെട്ട് അഞ്ച് വയസ്സുകാരന് ദാരുണാന്ത്യം (49 minutes ago)\nദില്ലിയിലെ സംഘർഷം; വെടിയേറ്റ പതിന്നാലുകാരൻ വേദന സഹിച്ചത് മണിക്കൂറുകൾ; ആശുപത്രിയിലെത്തിക്കാൻ തയ്യാറാകാതെ നാട്ടുകാർ (58 minutes ago)


ഉഡാന് സര്‍വീസ് തിരിച്ചടിയായേക്കും; ആശങ്കയോടെ കിയാല്\nSun Mar 24 2019 20:46:05 GMT+0530 (IST)\nമട്ടന്നൂര്: കണ്ണൂര് വിമാനത്താവളത്തിന് നിന്ന് ആരംഭിക്കാന് തീരുമാനിച്ച ഉഡാന് സര്‍വീസ് കണ്ണുര് വിമാനത്താവള വികസനത്തിന് തിരിച്ചടിയാക്കുമെന്ന് ആശങ്ക. കുറഞ്ഞ നിരക്കില് വിമാനയാത്ര സാധ്യമാവുമെന്ന് പ്രതീക്ഷിച്ചിരുന്ന ഉഡാന് സര്‍വീസിന്റെ കരാര് വ്യവസ്ഥ വിമാനത്താവളത്തിന്റെ വരുമാനത്തിന് ഇടിവുണ്ടാക്കുമെന്ന ആശങ്കയാണ് കിയാല് അധികൃതര്‍ക്ക്.\nഉഡാന് സര്‍വീസ് നടത്തുന്ന എയര്‍ലൈന് കമ്പനികള്‍ക്കു റൂട്ടുകള് മുന്നുവര്‍ഷത്തേക്ക് കുത്തകയായി നല്‍ക്കണമെന്നും വിമാനത്താവളക്കൂലി വാങ്ങരുതെന്നുമുള്ള വ്യവസ്ഥയുമാണ് തിരിച്ചടിയാവുക. ഇതുകാരണം രാജ്യാന്തര എയര്‍ലൈന് കമ്പനികള് കണ്ണൂരിലേക്കു വരാനുള്ള സാധ്യത കുറയുമെന്ന ആശങ്കയും നിലനില്‍ക്കുന്നുണ്ട്. കണ്ണുരില് നിന്ന് ചെന്നൈ, ഗാസിയാബാദ്, ബംഗളുരു, ഹൂബ്ലി, ഡല്‍ഹി, ഗോവ, കൊച്ചിന്, തിരുവനന്തപുരം എന്നിവിടങ്ങളില് എല്ലാം ദിവസവും സര്‍വീസ് നടത്തും. ഉഡാന് പദ്ധതിയില് ആഭ്യന്തര സര്‍വീസുകള് ആരംഭിക്കുന്നതു സംബന്ധിച്ച് കേന്ദ്ര-സംസ്ഥാന സര്‍ക്കാരുകളും എയര്‍പോര്‍ട്ട് അതോറിറ്റിയും ധാരണപത്രം മാസങ്ങള്‍ക്കു മുമ്പ് ഒപ്പുവച്ചിരുന്നു.\nസംസ്ഥാന സര്‍ക്കാരിനു വേണ്ടി വ്യോമയാന കാര്യങ്ങളുടെ കുടി ചുമതലയുള്ള പ്രിന്‍സിപ്പല് സെക്രട്ടറിയാണ് ധാരണപത്രത്തില് ഒപ്പുവച്ചത്. ഉഡാന് സര്‍വീസ് പ്രകാരം കണ്ണൂരില് നിന്ന് രാജ്യത്തെ എട്ടു നഗരങ്ങളിലേക്ക് ചെറുവിമാനങ്ങള് സര്‍വീസ് നടത്തും. വിമാനത്താവളം തുറക്കുന്ന ദിവസം തന്നെ ഈ സര്‍വീസുകളും തുടങ്ങും. ചെലവ് കുറഞ്ഞ വിമാന സര്‍വീസുകള്‍ക്കായുള്ള ഉഡാന് പദ്ധതിയില് കേരളത്തില് നിന്ന് കണ്ണൂരിനെ മാത്രമാണ് ഉള്‍പ്പെടുത്തിയിരുന്നത്. ഡല്‍ഹിക്കടുത്തുള്ള ഹിന്റെന്, ബംഗളൂരു, ചെന്നൈ, ഗോവ, ഹുബ്ബള്ളി, മുംബൈ, കൊച്ചി, തിരുവനന്തപുരം എന്നീ നഗരങ്ങളിലേക്കാണ് സര്‍വീസ്. 099 രൂപ ആഭ്യന്തര സര്‍വീസുകള് തുടക്കത്തില് യാത്രക്കാര് കുറയാന് സാധ്യതയുള്ളതിനാല് വിമാനക്കമ്പനികള്‍ക്ക് നഷ്ടം വരുന്ന തുകയുടെ 20 ശതമാനം വിജിഎഫ്(വയബിലിറ്റി ഗ്യാപ് ഫണ്ട്) ആയി സംസ്ഥാന സര്‍ക്കാരും ബാക്കി 80 ശതമാനം കേന്ദ്ര സര്‍ക്കാരും വഹിക്കാനാണു ധാരണ.\nഇന്ധനത്തിനുള്ള ജിഎസ്ടി ഒരു ശതമാനമായി നിജപ്പെടുത്താനും തീരുമാനമായിട്ടുണ്ട്. സാധരണക്കാര്‍ക്കും വിമാനയാത്ര ലഭ്യമാക്കുക എന്ന ഉദ്ദേശത്തോടെയാണ് ഉഡാന് പദ്ധതി നടപ്പാക്കുന്നത്. 892 കോടി രുപ വായ്പയുള്ള കണ്ണുര് വിമാനത്താവളം കമ്പനിക്ക് ഉഡാന് സര്‍വീസ് കൊണ്ട് സാമ്പത്തിക ലാഭം ഉണ്ടാവില്ലെന്ന് ഉറപ്പായതോടെ കരാര് പുനപരിശോധിക്കാനുള്ള നീക്കത്തിലാണ് വിമാനത്താവള കമ്പനിയായ കിയാല്.


എന്റെ കഥകള്: കാച്ചില് പുരാണം!\nPosted by jayanEvoor at 9:49 PM\nവട്ടോളിയുടെ ജീവിതത്തിലെ വിധിനിര്‍ണ്ണായകമായ ഒരു ഏടാണ് കാച്ചില് പുരാണം.\nഈ നാലാം ഭാഗം വായിക്കുമല്ലോ....\nവട്ടോളിയുടെ ശേഷം ഭാഗം നോക്കിയിരിക്കുവാരുന്നു\nഎന്തായാലും "കാച്ചില് പുരാണം!"കലക്കി\nഒരോ പേരും അതു വരുന്ന വഴിയും പിന്നെയുള്ള ബന്ധങ്ങളും ബഹുരസമായി\nചിരിച്ചു തല കുത്തിമറിഞ്ഞു\nഇനിയും ബക്കി കൂടി എന്നു വരും?\nഎന്ന ചോദ്യവുമായി നീങ്ങുന്നു..\nരസായിട്ടുണ്ട് കാച്ചിൽ പുരാണം.\nകാച്ചില് പുരാണം ഇഷ്ടപ്പെട്ടു.. ഈ വട്ടോളിയുടെ യതാര്ത്ഥ പേര് ജയന് എവൂര് എന്നോ മറ്റോ ആണോന്നൊരു സംശയം.. വെറുതേയായിരിക്കുക്മ് അല്ലേ :)\nവട്ടോളി കഥകള് വക കാച്ചില് പുരാണം കലക്കി!\nവട്ടോളിയെ പ്രതീക്ഷിച്ചിരിക്കാന്‍ീങ്ങനെ ആളുണ്ടായത് ഒരു ഭാഗ്യമായി കരുതുന്നു! നന്ദി ചേച്ചീ!\nനല്ല വാക്കുകള്‍ക്കു നന്ദി മാഷേ!\nകാച്ചില് രസമായി! അല്ലേ! സന്തോഷം!\nവട്ടോളിയോളം മഹത്വം ജയന് ഏവൂരിനുണ്ടോ!\nഇതു വഴി വന്നല്ലോ. നന്ദി സഹോദരാ!\nഎടീ കാച്ചില് വള്ളീ..... പിത്തക്കാടീ ... നിന്നെ കാണിച്ചു തരാം, ഞാനാരാണെന്ന്..!\nസംഭവം കലക്കി മാഷേ\nകാച്ചില് പുരാണം കൊള്ളാം.\nകാച്ചിൽ പുരാണം നന്നായി...\nവട്ടോളി കഥകൾ തുടരൂ...ആശംസകൾ....\nകൊള്ളാം. ഈ കാച്ചില് കഥ പണ്ട് കേട്ടിട്ടുണ്ട്.\nഎഴുതിയ അനുഭവങ്ങളുടെ എണ്ണം അല്പം കൂടുതല് അല്ലെ?. രണ്ടോ മൂന്നോ പോസ്റ്റ് ആയി എഴുതാമായിരുന്നു.\nവട്ടോളി ആളൊരു പുലി തന്നെ ...\nപിന്നെ കാച്ചിലിന്റെ പേരിന്റെ ചരിത്രവും കലക്കി\nഹ ഹ ഹാ...കാച്ചില് പുരാണം വളരെ ഇഷ്ടപ്പെട്ടു....ഞാന് ബി.ഏഡിന് പഠിക്കുമ്പോളും ഇതേ പോലെ ഒരു ഇംഗ്ളീഷ് മദാമ സംഗീത ഉണ്ടായിരുന്നു.\n"ഈ നാലാം ഭാഗം വായിക്കുമല്ലോ...."\nഹരിഹര് നഗര് പോലെ തുടരനാ അല്ലേ? മുല്ലവള്ളിക്കും തേന് മാവിനും എന്‍റെ വകയും ആശംസകള്.പിന്നെ കഥ വട്ടോളിയാണേല് ചോദിക്കാനുണ്ടോ?\nനല്ല വാക്കുകള്‍ക്ക് നന്ദി!\nരണ്ടോ മൂന്നോ പോസ്റ്റായാല് ആളുകള് അത്രയും തവണ മെനക്കെടെണ്ടേ?\nഇതാവുമ്പോ ഒറ്റത്തവണ വായിച്ചാല് സംഗതി മൊത്തം പിടി കിട്ടുമല്ലോ എന്നു കരുതി... അത്രേയുള്ളൂ...!\nഅതെ.... പുലിയും പെണ്‍പുലിയും!\nസംഗീത മദാമ്മയൊന്നുമല്ല. ഒരു പട്ടണക്കാരി ഇംഗ്ലീഷ് മീഡിയം കുട്ടി....!\nആശംസകള് മുല്ലവള്ളിക്കും തേന് മാവിനും കൈമാറാം!\nഎന്‍റെ ഡോക്ടര് സാറെ ....നമിച്ചു .....എന്താ എഴുത്ത് !!\nകിടിലം .. കലക്കി ...\nഇല വന്നു മുള്ളില് വീണാലും .... മുള്ള് വന്നു ഇലയില് വീണാലും നഷ്ടം അപ്പനാ ഹ ഹ ഹ ...\nവള്ളിയുടെ പേരറിയാതെ കുട്ടികളോട് ചോദിക്കാന് പുറപ്പെട്ട സംഗീതയെ സമ്മതിച്ചിരിക്കുന്നു. കാച്ചില് പുരാണം കലക്കി. പിന്നെ കണ്ണൂരില് ഇതിനു മറ്റു പേരുകളുണ്ട് എന്ന് ‘അവളെ‘ ഒന്ന് അറിയിച്ചേക്കണം.\nഉഷാറാക്കി കാച്ചില് കഥ..! ഞാനിവനെ കാവുത്ത് കഥ എന്നു വിളിച്ചോട്ടെ..!! ഞങ്ങടെ നാട്ടില് കാച്ചിലിനെ കാവുത്ത് എന്നാണു വിളിക്കാറ്.\nസംഗതി കലക്കി. ബിറ്റ്2മാത്രം ശരിയ്ക്ക് മനസ്സിലായില്ല.\nവട്ടോളിയ്ക്കും കാച്.. അല്ലല്ല, സംഗീതയ്ക്കും ആശംസകള് ;)\n(എന്താ ഒരു പേര് ആശാനെ!)\nനമസ്കാരം സസന്തോഷം സ്വീകരിച്ചിരിക്കുന്നു!\nഹാഫ് കള്ളന് !\n(ഇതും കിടിലന് പേര് തന്നെ!)\nഇലയും മുള്ളും അപ്പന് നഷ്ടം വരുത്തിയില്ല എന്നത് ചരിത്രം!\nകണ്ണൂരില് കാച്ചില് എന്ന് വച്ചാല് എന്താണാവോ! അവിടെ കൂട്ടുകാരുണ്ട്. ചോദിച്ചു നോക്കാം...!\nകാവുത്തമ്മ എന്ന് വിളിക്കാം ഇനി അവളെ അല്ലെ!?\nവട്ടോളി കാച്ചിലില് വീണതല്ല, കാച്ചില് വട്ടോളിയില് വീണതാണ് എന്ന് സൂചിപ്പിക്കാനാണ് രണ്ടാം ബിറ്റ് ....\nവട്ടോ‍ളിയും സംഗീതയും. കോളേജ് ജീവിതം കഴിയുമ്പോള് അത് അവസാനിക്കുമെന്നാ കരുതിയേ. ഇപ്പഴും അവര് മുല്ലവള്ളിയും തേന്മാവുമായി ജീവിക്കുന്നു എന്നതില് സന്തോഷം.\nപ്രണയം എല്ലാത്തിനേയും മാറ്റി മറിക്കും..\nകണ്ടില്ലെ..കാച്ചിൽ വള്ളി മുല്ലവള്ളിയായത്...\nവളരെ രസമായ വിവരണങ്ങൾ..\nഈ വട്ടോളിക്കഥകൾ ഇനിയും എഴുതി ,ഭാവിയിൽ ഒരു പുസ്തകമാക്കേണം..കേട്ടൊ ഡോക്ട്ടർ.\nthanksalot for your visit n comment in sincerelyyours.:)\nenjoyed,the post,the real life experiences.and you reminded me the kachil in ammayi's house.always it is there spread to the coconut tree.\nhappy to know the lovers tied the knot n still they are in romance!\nwishing youacool n happy night,\nനല്ല രസ്യന് എഴുത്ത്.വായിച്ചു തീര്‍ന്നതറിഞ്ഞില്ല.ഒരു കാച്ചിലിനു പിറകിലിത്രയും നുറുങ്ങു രസങ്ങളുണ്ടാവുമെന്നാരറിഞ്ഞു.:).\nഈ മുല്ലവള്ളിയും തേന്മാവും പോലെ അനശ്വരങ്ങളായ പല പ്രണയങ്ങള്‍ക്കും സാക്ഷിയാകാന് കഴിഞ്ഞവരില് ഒരാള് എന്ന നിലയില് ഞാന് തീര്‍ച്ചയായും സന്തോഷിക്കുന്നു.\nഎഴുതി കുളമാക്കണ്ട എന്നു കരുതി അവ പലതും എഴുതുന്നില്ല എന്നേ ഉള്ളു.... ധൈര്യം വരുമ്പം അതൊക്കെ എഴുതാം!\nഒത്തിരി നന്ദി! പ്രണയം മാറ്റിമറിക്കാത്തത് ആരെയാണ്, എന്തിനെയാണ്!\nഇവിടം വരെയെത്തി കമെന്റിട്ടതിനു വളരെ നന്ദി!\n'രസ്യന്' കമന്റിനൊരു രസ്യന് നന്ദി!!\nഎന്താ എഴുത്ത് ---കലക്കി!!!\nചൊറിയുന്ന കാച്ചിൽ വള്ളിയായ് വളർന്ന് തേന്മാവായ വട്ടോളിയിൽ മണമുള്ള മുല്ലവള്ളിയായ് തീർന്ന സംഗീത...നന്നായ് അവതരിപ്പിച്ചിരിക്കുന്നു..ആശംസകൾ..\nഅതെ.... മണമുള്ള മുല്ലവള്ളി....!\nവായനയ്ക്കും അഭിപ്രായത്തിനും നന്ദി സഹോദരാ...\nThank you so much for visiting me. Sadly, I cannot read Malayalam very well :-( though I am from Trivandrum!!\nഇനി, എന്നോട് പറഞ്ഞ ആ നാടകാനുഭവങ്ങള് കൂടി പോരട്ടെ!!\nസമ്മതിച്ചിരിക്കുന്നു, സത്യസന്ധത .....\nഎങ്കിലും മെല്ലെ മലയാളം ഒന്ന് പഠിച്ചൂടെ ..?\nനാടകാനുഭവങ്ങള് സമയം പോലെ എഴുതാം ... തീര്‍ച്ചയായും!\noh thakarppan ketto\nനിങ്ങളുടെ കഥകള് എനിക്ക് വളരെ ഇഷ്ടമായി\nഇതിനൊരു പരിണാമ ‘ഗുസ്തി‘\nവട്ടോളിയെ ഇഷ്ടപ്പെട്ടെന്നറിഞ്ഞതില് സന്തോഷം!\nഈ പാവപ്പെട്ടവന്റെ കഥകള് മെനക്കെട്ട് വായിച്ചു കുറിപ്പെഴുതിയത്തിനു പെരുത്ത് നന്ദി!\n('പരിണാമഗുസ്തി' വച്ചും വയ്ക്കാതെയും കഥകള് എഴുതണം എന്നുണ്ട്.... ചേട്ടന് എതിര് പറയരുത്...!)\nഎനിക്കെന്തൊ ത്രീ ഇഡീയറ്റ്സിലെ ആ ചതുര് രാമലിംഗത്തെ ഓര്‍മ്മ വന്നു\nKaachilu ethrayum valiya sambhavamayirunnu ennu eppozha manasilauathu. :-)


ഗള്‍ഫിലെ ക്രിസ്തീയ ആരാധനാലയങ്ങളെല്ലാം തകര്‍ക്കേണ്ടത് ആവശ്യമാണെന്ന് സൗദി അറേബ്യ - Pravasishabdam\nHome NRI News Gulf ഗള്‍ഫിലെ ക്രിസ്തീയ ആരാധനാലയങ്ങളെല്ലാം തകര്‍ക്കേണ്ടത് ആവശ്യമാണെന്ന് സൗദി അറേബ്യ\nഗള്‍ഫിലെ ക്രിസ്തീയ ആരാധനാലയങ്ങളെല്ലാം തകര്‍ക്കേണ്ടത് ആവശ്യമാണെന്ന് സൗദി അറേബ്യ\nറിയാദ്: സൗദി അറേബ്യ ഗ്രാന്റ് മുഫ്തി ഗള്‍ഫിലെ ക്രിസ്തീയ ആരാധനാലയങ്ങളെല്ലാം തകര്‍ക്കേണ്ടത് ആവശ്യമാണെന്ന്. ഇസ്ലാമിക ദേവാലയങ്ങള് ഒഴികെയുള്ളവയുടെ നിര്‍മ്മാണ് നിര്‍ത്തിവയ്ക്കണമെന്ന കുവൈറ്റിന്റെ അഭിപ്രായത്തിനു പിന്നാലെയാണിത്. അറേബ്യന് പെനിന്‍സുലയുടെ ഭാഗമാണ് ചെറിയ ഗള്‍ഫ് രാജ്യങ്ങള്. പള്ളികള് തകര്‍ക്കേണ്ടത് അത്യാവശ്യമാണെന്നും ഷെയ്ഖ് അബ്ദുള് അസീസ് ബിന് അബ്ദുള്ള വ്യക്തമാക്കി.\nമുസ്ലീംങ്ങള്‍ക്ക് മാത്രമാണ് ഈ പ്രദേശത്ത് ആരാധന നടത്താന് അവകാശമുള്ളത്. സുന്നി മുസ്ലീം രാജ്യത്ത് സൗദി അറേബ്യ ഗ്രാന്റ് മുഫ്തിയാണ് ഏറ്റവും ഉന്നതമായ മതപരമായ നിയമം. സുപ്രീം കൗണ്‍സില് ഓഫ് ഉലെമ( ഇസ്ലാമിക് സ്‌കോളേഴ്‌സ് ) യുടേയും സയന്റിഫിക് റിസര്‍ച്ച് സ്റ്റാന്റിങ്ങ് കമ്മറ്റിയുടേയും ഫത്വാ അനുവദിക്കുന്നതിന്റെയും ഹെഡാണ് അബ്ദുള് അസീസ്.\nപള്ളികളുടെ നിര്‍മ്മാണവും ഇസ്ലാമിക വിശ്വാസികളുടെയല്ലാത്ത ആരാധനാലയവും രാജ്യത്ത് വേണ്ടെന്ന് കഴിഞ്ഞ മാസം കുവൈറ്റ് പാര്‍ലമെന്റേറിയന് പറഞ്ഞിരുന്നു. പള്ളികള് തുടച്ചുനീക്കുന്നതുമായി ബന്ധപ്പെട്ട കരടുനിയമം പാര്‍ലമെന്റില് സമര്‍പ്പിക്കുമെന്ന് ട്വിറ്റര് മുഖേന എംപി ഒസാമ അല് മുനാവെര് അഭിപ്രായപ്പെട്ടിരുന്നു. ഇപ്പോഴത്തെ ചര്‍ച്ചുകള് തുടരുമെന്നും പുതിയതായി നിര്‍മ്മിക്കാന് അനുവദിക്കില്ലെന്നും അദ്ദേഹം കൂട്ടിച്ചേര്‍ത്തു.\nPrevious articleകൃത്യമായി ഭക്ഷണം നല്‍കാതെ കുഞ്ഞ് മരിച്ച സംഭവം: പിതാവ് അറസ്‌റ്റില്\nNext articleലോകകപ്പിലെ തുടര്‍ച്ചയായ 11–ാം ജയവുമായി ഇന്ത്യ ലോകകപ്പ് സെമിയില് പ്രവേശിച്ചു.


നവാഗതയായ റത്തീന സംവിധാനം ചെയ്ത് മമ്മൂട്ടിയും പാര്‍വ്വതി തിരുവോത്തും കേന്ദ്ര കഥാപാത്രങ്ങളെ അവതരിപ്പിക്കുന്ന 'പുഴു'വിന്റെ ചിത്രീകരണം പൂര്‍ത്തിയായി. സിന്-സില് സെല്ലുല്ലോയ്ഡിന്റെ ബാനറില് എസ്. ജോര്‍ജ് നിര്‍മ്മിക്കുന്ന ചിത്രത്തിന്‍്റെ വിതരണം വേഫേറര് ഫിലിംസിന്റെ ബാനറില് ദുല്‍ഖര് സല്‍മാന് ആണ്.\nമലയാളത്തില് തന്നെ ആദ്യമായിട്ടാണ്സം മമ്മൂട്ടി ഒരു സംവിധായികയുടെ ചിത്രത്തില് അഭിനയിക്കുന്നത്. ഇതിന് മുന്നേ തമിഴ്, ഹിന്ദി ചിത്രങ്ങളിലാണ് വനിതകള് സംവിധാനം ചെയ്ത ചിത്രങ്ങളില് അദ്ദേഹം അഭിനയിച്ചിട്ടുള്ളത്. പുഴു ഒരു പുരോഗമനപരമായ സിനിമയാണെന്ന് മമ്മൂട്ടി ഫെയ്‌സ്ബുക്കില് കുറിച്ചു. ചിത്രത്തിന്റെ ഷൂട്ടിങ്ങ് സമയവും വലിയൊരു അനുഭവമായിരുന്നുവെന്ന് താരം പറയുന്നു.\nചിത്രത്തിന്റെ പ്രത്യേകത നിറഞ്ഞ ടൈറ്റില്, താരനിബിഡമായ കാസ്റ്റിംഗ് എന്നിവ കാരണം പ്രേക്ഷകര് ഒന്നടങ്കം ആകാംഷയോടെ കാത്തിരിക്കുന്ന ചിത്രമാണ് പുഴു. മമ്മൂട്ടി, പാര്‍വ്വതി തിരുവോത്ത് എന്നിവര് ആദ്യമായി ഒരുമിക്കുന്ന ചിത്രം എന്ന പ്രത്യേകതയും ഉള്ള ചിത്രമാണ് പുഴു.\nചിത്രത്തിനു വേണ്ടി ക്യാമറ ചലിപ്പിച്ചിരിക്കുന്നത് പേരന്‍മ്ബ്, കര്‍ണ്ണന്, അച്ചം എന്‍മ്ബതു മതമേയ്യടാ, പാവ കഥൈകള് എന്നീ ചിത്രങ്ങളുടെ ഛായാഗ്രാഹകനായ തേനി ഈശ്വറാണ്. ചിത്രത്തിന്‍്റെ തിരക്കഥ നിര്‍വ്വഹിച്ചിരിക്കുന്നത് ഷര്‍ഫുവും , സുഹാസും, ഹര്‍ഷദും ചേര്‍ന്നാണ്.\nകത്രീന-വിക്കി വിവാഹം: ഫോര്‍ട്ട് ബര്‍വാരയിലെ റൂമിന് വാടക പത്തു ലക്ഷത്തിനടുത്ത്\nഅല്ലു അര്‍ജ്ജുനും ഫഹദും ഒരുമിക്കുന്ന `പുഷ്‌പ'ട്രെയിലര് പുറത്തിറങ്ങി\nവെള്ളാരംകുന്നിലെ വെള്ളിമീനുകള് ഡിസംബര് 17ന് .....\n'കള്ളന് ഡിസൂസ'യുടെ റിലീസ് പ്രഖ്യാപിച്ചു.\n'മരയ്ക്കാര്' സക്‌സസ് ടീസര് പുറത്തിറങ്ങി\nജോണ് എബ്രഹാം മലയാളത്തില് നിര്‍മാതാവാകുന്നു; ഫസ്റ്റ് ലുക്ക് പോസ്റ്റര് പുറത്തിറക്കി\nഅർച്ചന സുശീലൻ വിവാഹിതയായി; വരൻ പ്രവീൺ നായർ\nജോബ് കുര്യന്റെ ശബ്ദത്തില് 'ഹൃദയ'ത്തിലെ രണ്ടാം ഗാനം; ഏറ്റെടുത്ത് ആരാധകര്\nകത്രീന കൈഫ് -വിക്കി കൗശൽ വിവാഹം ഒ.ടി.ടിയില്, വാഗ്ദാനം 100 കോടി !\nപടം നന്നായിരുന്നിട്ടുകൂടി മോശമാണെന്ന് എഴുതി വിടുകയാണ്: സുരേഷ് കുമാര്\nലാലേട്ടനെ കണ്ടു പഠിക്കണം ; ബാഹുബലി താരം പ്രഭാസിനെ വിമര്‍ശിച്ച് ഗണേഷ് കുമാര്\nപുഷ്പ യില് വില്ലനായി മാസ് ലുക്കില് ഫഹദ് ഫാസില്\nവിമര്‍ശനം പൊതുവേദിയില് അവതരിപ്പിക്കാന് മന്ത്രി മുഹമ്മദ് റിയാസിന്റെ ക്ഷണം സ്വീകരിച്ച് ജയസൂര്യ\n'അമ്മ'ക്കെതിരെ ഷമ്മി തിലകന്\nജാക്വലിന് ഫെര്‍ണാണ്ടസിനെതിരെ ലുക്ക് ഔട്ട് നോട്ടീസ്; വിദേശ യാത്ര തടഞ്ഞു\nക്വാറന്റീന് ലംഘനം ; കമല്‍ഹാസനെതിരെ ആരോഗ്യ വകുപ്പ്\nഅഭിഭാഷക ജോലിക്കൊപ്പം സിനിമയും മുന്നോട്ട് കൊണ്ടുപോകുമെന്ന് ബിനീഷ് കോടിയേരി\nആ തെറികള് പുതുതായി കണ്ടുപിടിച്ചതല്ലെന്ന് ചെമ്പന് വിനോദ്


sadhika venugopals fb post about child abuse | 'ക്രൂരമായ ലൈംഗിക അതിക്രമത്തിന് ഞാനും ഇരയായിട്ടുണ്ട്; സമൂഹം എന്ത് ചിന്തിക്കുമെന്ന് കരുതി എന്റെ വായടപ്പിക്കാൻ നോക്കണ്ട'; ഞാനിപ്പോൾ കടന്നു പോകുന്ന അവസ്ഥ ഒരു കുട്ടിക്കും ഉണ്ടാകരുതെന്നും നിങ്ങളുടെ കുട്ടികളേയും അവരുടെ ഭാവിയും സംരക്ഷിക്കണമെന്നും അഭ്യർത്ഥിച്ച് നടി സാധികയുടെ കുറിപ്പ്; അയാം വിക്ടിം ഓഫ് ചൈൽഡ് അബ്യൂസ് ഹാഷ്ടാഗുമായി താരം - MarunadanMalayalee.com\nMarch 20, 201904:19 PM IST Permalink\nകുട്ടികൾക്കെതിരെയുള്ള ലൈംഗിക അതിക്രമത്തിന്റെ കഥകൾ വർധിച്ചു വരുന്ന അവസരത്തിലാണ് താനും ക്രൂരമായ ലൈംഗിക അതിക്രമത്തിന് ഇരയായിട്ടുണ്ടെന്ന് വ്യക്തമാക്കി നടിയും അവതാരകയുമായ സാധിക വേണുഗോപാൽ രംഗത്തെത്തിയിരിക്കുന്നത്. കുഞ്ഞുങ്ങൾക്കെതിരയുള്ള ഇത്തരം അതിക്രമങ്ങളെ എതിർത്തുകൊണ്ടുള്ള ഫേസ്‌ബുക്ക് പോസ്റ്റിലാണ് സാധിക ഇക്കാര്യം തുറന്ന് പറഞ്ഞത്.\nതാൻ നേരിട്ട ലൈംഗിക അതിക്രമത്തിൽ നിന്നും അതിജീവിച്ച കാര്യം ഓർമ്മപ്പെടുത്തിയാണ് സാധികയുടെ പോസ്റ്റ്. ഒരു കുരുന്നിനും തന്റെ അവസ്ഥയുണ്ടാകരുതെന്നും താരം കുറിപ്പിലൂടെ പങ്കുവയ്ക്കുന്നു.\nഫേസ്‌ബുക്ക് കുറിപ്പിൽ സാധിക പറയുന്നതിങ്ങനെ\nസേ നോ ടു ചൈൽഡ് അബ്യൂസ്, സേവ് ചിൽഡ്രൻ ആൻഡ് ദേർ ഫ്യൂച്ചർ, യെസ് അയാം വിക്ടിം ഓഫ് ചൈൽഡ് അബ്യൂസ് എന്നീ ഹാഷ്ടാഗുകൾക്കൊപ്പമാണ് സാധികയുടെ കുറിപ്പ്. ''സമൂഹം എന്ത് ചിന്തിക്കുന്നു എന്നത് എന്നെ ബാധിക്കാറില്ല. സമൂഹം എന്ത് ചിന്തിക്കും എന്ന് പറഞ്ഞ് ഇനിയുമെന്റെ വായടപ്പിക്കാൻ നോക്കണ്ട. ഇനിയൊരു കുട്ടിക്കും ഞാനിപ്പോൾ കടന്നുപോകുന്ന അവസ്ഥ ഉണ്ടാകാതിരിക്കാനാണ് ഞാനിത് പങ്കുവെക്കുന്നത്.\n'നിങ്ങളുടെ കുട്ടികളെയും അവരുടെ ജീവിതവും ഭാവിയും സംരക്ഷിക്കൂ. എനിക്ക് നിങ്ങളുടെ സഹതാപമോ നിർദേശങ്ങളോ ഒന്നും വേണ്ട. ആ സമയമെങ്കിലും നിങ്ങൾ കുട്ടികൾക്ക് വേണ്ടി മാറ്റിവെക്കൂ. സാമൂഹികപ്രശ്‌നങ്ങളെക്കുറിച്ച് അവരെ ബോധവത്ക്കരിക്കൂ. പ്രതികരിക്കാൻ പഠിപ്പിക്കൂ''-സാധിക കുറിച്ചു.


സൃഷ്ടാവിനെ ഓര്‍ക്കുക | Welcome to Disciples News | Daily updating Online Malayalam Christian News Paper\nby Disciples News\t,\tNovember 25, 2016\nയുവാക്കള് നാളെയുടെ വാഗ്ദാനങ്ങള് എന്നു പലരും പറയാറുണ്ട്. എന്നാല് അതിനോട് എനിക്ക് യോജിപ്പില്ല. യുവാക്കള് ഇന്നത്തെ കാവലാളുകളാണ്.\nബുദ്ധിയും കര്‍മ്മ ശേഷിയുംകൊണ്ട് ആരോഗ്യമുള്ള ഒരു നവ ലോകത്തെ സൃഷ്ടിക്കുവാനാണ് എല്ലാ രാഷ്ട്രങ്ങളും ശ്രമിക്കുന്നത്. ലോക പ്രകാരം ഒരു പ്രസ്ഥാനത്തിന്റെയോ, ഒരു സംഘടനയുടെയോ ശക്തി ശ്രോതസ്സ് യുവാക്കളാണ്.\nഅവരാണ് അതിന്റെ ഉണര്‍വ്വും ആവേശവും. ഇത് ലോകത്തിന്റെ ഒരു സിദ്ധാന്തമാണ്.\nനമ്മുടെ രാജ്യത്തിന്റെ സ്വാതന്ത്ര്യ സമരത്തിലേക്ക് ആദ്യ കാലങ്ങളില് എടുത്തു ചാടിയത് ഒരു കൂട്ടം യുവാക്കളാണ്. അവരാണ് പട നയിച്ചത്.മഹാത്മാ ഗാന്ധി, മോത്തിലാല് നെഹ്റു, ഭഗത്സിംഗ്, ചന്ദ്രശേഖര് ആസാദ്, മൗലാന അബ്ദുല് കലാം തുടങ്ങിയ യുവരത്നങ്ങള് കൊളുത്തിയ തിരിനാളങ്ങളാണ് പിന്നീട് നമ്മുടെ രാജ്യത്തിന്റെ സ്വാതന്ത്ര്യത്തിന് വഴി തെളിക്കുവാനിടയായത്.\nആത്മീയ ലോകത്തും ഈ സിദ്ധന്തം തന്നെയാണ് വിജയക്കൊടി പാറിച്ചത്. യുവഹൃദയങ്ങളുടെ അചഞ്ചലമായ പോരാട്ടവീര്യം ക്രിസ്ത്യാനികളായ നമുക്കെല്ലാവര്‍ക്കും ഒരു പാത തെളിയിച്ചു തരികയുണ്ടായി.\nയേശുതന്നെ നമുക്കേവര്‍ക്കും മാതൃകയാണ്. തന്റെ 30-ാം വയസ്സില് സ്നാനമേറ്റ് പരിശുദ്ധാത്മാവ് നിറഞ്ഞവനായി തുടര്‍ന്നു പരസ്യ ശുശ്രൂഷയ്ക്കായി ഇറങ്ങുകയായിരുന്നു. അതുപോലെ യോഹന്നാന് സ്നാപകന് , യേശുവിന്റെ ശിഷ്യന്മാര് , ഇങ്ങനെ പുതിയ നിയമ വിശുദ്ധന്മാര് പലരും തങ്ങളുട യുവ ചൈതന്യം തെളിയിച്ചവരാണ്. യുവ ശരീരത്തിന് മറ്റു ശരീരങ്ങളേക്കാള് പ്രത്യേകതയുണ്ട്.\nഎന്തെന്നാല് ഇവര് ആരോഗ്യവാന്മാരും ബുദ്ധിയും മനസ്സും വികാസം പ്രാപിച്ചവരും, കര്‍മ്മശേഷി പ്രകടിപ്പിക്കുവാന് പ്രാപ്തിയുള്ളവരുമാണ്. പഴയ നിയമത്തില് ശൗല് , ദാവീദ് തുടങ്ങിയ പല രാജാക്കന്മാരും പ്രവാചകന്മാരും ഇങ്ങനെ യുവത്വത്തെ ദൈവത്തിനും രാഷ്ട്രത്തിനുമായി സമര്‍പ്പിച്ച് ചരിത്രത്തില് ഇടം നേടിയവരാണ്.\nദൈവത്തിന് ഒരുവന്റെ പ്രായമോ, സൗന്ദര്യമോ, വിദ്യാഭ്യാസമോ, പാണ്ഡിത്യമോ ഒന്നും ഒരു പ്രശ്നമേയല്ല. എല്ലാവരേയും സമര്‍ത്ഥമായി ഉപയോഗിക്കുവാന് ദൈവത്തിനു കഴിയും.\nഎന്നാല് യൗവ്വനകാലത്ത് ദൈവത്തിങ്കലേക്ക് തിരിയുന്നവരോടാണ് ദൈവത്തിന് മറ്റുള്ളവരേക്കാള് ഒരു പിടികൂടുതല് സന്തോഷമുളവാകുന്നത്. എന്തെന്നാല് യൗവ്വന പ്രായത്തിലാണ് പലരും വഴിതെറ്റിപ്പോകുന്നത്. ദുര്‍മ്മാര്‍ഗ്ഗികളും കോപിഷ്ഠരും, ദൈവഭയമില്ലാത്തവരുമൊക്കെയാകുന്നത് കൂടുതലും യുവാക്കളാണ്. ഈ പ്രായം ഇവര്‍ക്ക് എന്തിനുമുള്ള ലൈസന്‍സായാണ് ഇവര് കാണുന്നത്. കായികശേഷിയും ബുദ്ധി വൈഭവത്തിലുമൊക്കെ ഇവര് സജ്ജരാണ്.\nദൈവത്തിനുവേണ്ടി മനുഷ്യന് നല്‍കാവുന്ന ഏറ്റവും നല്ല ജീവിത കാലം പ്രവര്‍ത്തനക്ഷമത വര്‍ദ്ധിച്ച യൗവ്വനകാലമാണ്. അതുകൊണ്ട് യൗവ്വനകാലത്ത് ദൈവത്തെ ഓര്‍ക്കുവാനും ദൈവവചനം അനുസരിക്കുവാനും ദൈവം ആഹ്വാനം ചെയ്യുന്നു.\n“നിന്റെ യൗവ്വനകാലത്ത് നിന്റെ സൃഷ്ടാവിനെ ഓര്‍ത്തുകൊള്‍ക, ദുര്‍ദിവസങ്ങള് വരികയും എനിക്ക് ഇഷ്ടമില്ല എന്നു നീ പറയുന്ന കാലം സമീപിക്കുകയും സൂര്യനും, വെളിച്ചവും, ചന്ദ്രനും, നക്ഷത്രങ്ങളും ഇരുണ്ടു പോവുകയും മഴ പെയ്തശേഷം മേഘങ്ങള് മടങ്ങിവരികയും ചെയ്യും മുമ്പെ തന്നെ” (സഭാ പ്ര.12: 1,2). ദൈവം ഓര്‍പ്പിക്കുന്നത്: യൗവ്വന മോഹങ്ങളില് മുഴുകി പാപവഴികളിലൂടെ അലഞ്ഞ് ജീവിതത്തിന് അര്‍ത്ഥവും ലക്ഷ്യവുമില്ലാതെ അസ്തമിക്കുന്നതിനു മുമ്പായി ദൈവത്തിങ്കലേക്കു മടങ്ങിവരിക എന്നാണ് ഉപദേശിക്കുന്നത്. ഇന്നത്തെ സകല മ്ലേച്ഛതയും നടപ്പാക്കുന്നത് യുവാക്കളാണ്. ഇത്തരം യുവാക്കള് സമൂഹത്തെ മലീമസമാക്കുന്നു. ഈ ദുര്‍ഗന്ധം നമുക്കെല്ലാവര്‍ക്കും ഒരു ശാപമാണ്.\nനമ്മുടെ സമൂഹത്തിന് ക്രിസ്തീയ യുവാക്കള് ഒരു നല്ല മാതൃകയാകണം. അവര് കൊളുത്തുന്ന മെഴുകു തിരികള് ഒരു വലിയ പ്രകാശമായിത്തീരട്ടെ. സുവിശേഷത്തിന്റെ കാവല് ഭടനായ തിമഥിയോസിനെപ്പോലെ നമുക്കും നല്ല പോരാട്ടം നടത്താം. ദൈവം നമുക്ക് ശക്തി പകരട്ടെ.\nയു.എ.ഇയിലെ ഇന്ത്യാക്കാര്‍ക്ക് പ്രമേഹ സാദ്ധ്യത കൂടുതലെന്ന് പഠന റിപ്പോര്‍ട്ട്


ചാരത്തില് നിന്ന് തീയായി വാര്‍ണര്; ട്രിപ്പിള് സെഞ്ചുറി; ഓസീസിന് റെക്കോര്‍ഡ് സ്‌കോര്\nAdelaide SA, First Published 30, Nov 2019, 1:10 PM\nപാകിസ്ഥാനെതിരെ റെക്കോര്‍ഡുകള് തകര്‍ത്തെറിഞ്ഞ് വാര്‍ണറുടെ പടയോട്ടം. ഓസീസിന് ഡേ-നൈറ്റ് ടെസ്റ്റുകളിലെ റെക്കോര്‍ഡ് സ്‌കോര്.\nഅഡ്‌ലെയ്‌ഡ്: ചാരത്തില് നിന്നുയര്‍ന്ന് ഡേവിഡ് വാര്‍ണര് ആളിക്കത്തിയപ്പോള് പാകിസ്ഥാനെതിരെ പകല്-രാത്രി ടെസ്റ്റില് ഓസ്‌ട്രേലിയക്ക് റെക്കോര്‍ഡ് സ്‌കോര്. വാര്‍ണര് 418 പന്തില് 335 റണ്‍സുമായി പുറത്താകാതെ നിന്നപ്പോള് 589/3 എന്ന കൂറ്റന് സ്‌കോറിലാണ് ഓസീസ് ഡിക്ലയര് ചെയ്തത്. പകല്-രാത്രി ടെസ്റ്റുകളിലെ ഉയര്‍ന്ന ടീം ടോട്ടലാണിത്. ടെസ്റ്റ് കരിയറിലെ ആദ്യ ട്രിപ്പിള് അടക്കം ഒട്ടേറെ നേട്ടങ്ങള് വാര്‍ണര് കൊയ്തപ്പോള് ഓസീസ് അഡ്‌ലെയ്‌ഡില് റണ്‍മല പണിയുകയായിരുന്നു.\nപിങ്ക് പന്തില് എല്ലാം വാര്‍ണര് മയം\nപിങ്ക് പന്തില് ട്രിപ്പിളടിച്ച് രാജാവായി അരങ്ങുവാഴുകയായിരുന്നു ഡേവിഡ് വാര്‍ണര്. പാകിസ്ഥാന് ബൗളര്‍മാരെ തലങ്ങുംവിലങ്ങും പായിച്ച താരം 260 പന്തില് 200ഉം 389 പന്തില് 300ഉം തികച്ചു. 39 ബൗണ്ടറിയും ഒരു സിക്‌സും ഇതിനിടെ പറന്നു. അഡ്‌ലെയ്‌ഡ് സ്റ്റേഡിയത്തില് പിറക്കുന്ന ആദ്യ ട്രിപ്പിള് സെഞ്ചുറിയാണിത്. ട്രിപ്പിള് ശതകം നേടുന്ന ഏഴാം ഓസീസ് താരം, മാര്‍ക് ടെയ്‌ലര്‍ക്ക് ശേഷം പാകിസ്ഥാനെതിരെ 300 തികയ്‌ക്കുന്ന താരം എന്നീ നേട്ടങ്ങളിലുമെത്തി വാര്‍ണര്.\nടെസ്റ്റില് ഒരു ഓസീസ് താരം നേടുന്ന ഉയര്‍ന്ന രണ്ടാമത്തെ സ്‌കോറാണ് വാര്‍ണര് കുറിച്ചത്. 380 റണ്‍സ് നേടിയ ഇതിഹാസ ഓപ്പണര് മാത്യു ഹെയ്‌ഡന് മാത്രമാണ് വാര്‍ണര്‍ക്ക് മുന്നിലുള്ളത്. 334 റണ്‍സ് നേടിയ സര് ഡോണ് ബ്രാഡ്‌മാനെയും മുന് നായകന് മാര്‍ക് ടെയ്‌ലറെ വാര്‍ണര് പിന്നിലാക്കി. ഡേ ആന്‍ഡ് നൈറ്റ് ടെസ്റ്റുകളുടെ ചരിത്രത്തിലെ രണ്ടാം ട്രിപ്പിള് കൂടിയാണിത്. പാകിസ്ഥാന്‍റെ അഷര് അലി നേടിയ 302 റണ്‍സ് മറികടക്കാനും വാര്‍ണര്‍ക്കായി. സഹതാരങ്ങള് ഗാര്‍ഡ് ഓഫ് ഹോണര് നല്‍കിയാണ് വാര്‍ണറെ പവലിയനിലേക്ക് സ്വീകരിച്ചത്.\n7000 തികച്ച് റെക്കോര്‍ഡുമായി സ്‌മിത്തിന് മടക്കം\nടെസ്റ്റ് ക്രിക്കറ്റില് കുറഞ്ഞ ഇന്നിംഗ്‌സില് 7000 റണ്‍സ് തികച്ച താരമെന്ന നേട്ടമാണ് സ്‌മിത്ത് സ്വന്തമാക്കിയത്. അഡ്‌ലെയ്‌ഡില്23 റണ്‍സ് നേടിയതോടെയാണ് സ്‌മിത്ത് ചരിത്രം കുറിച്ചത്. 126 ഇന്നിംഗ്‌സില് സ്‌മിത്ത് ഈ നേട്ടത്തിലെത്തിയപ്പോള് 73 വര്‍ഷം മുന്‍പ് 130 ഇന്നിംഗ്‌സില് 7000 റണ്‍സ് പൂര്‍ത്തിയാക്കിയ ഇംഗ്ലീഷ് ഇതിഹാസം വാല്‍ട്ടര് ഹേമണ്ടിന്‍റെ റെക്കോര്‍ഡ് പഴങ്കഥയായി. ഇതിഹാസ താരങ്ങളായ സച്ചിന് ടെന്‍ഡുല്‍ക്കറും വീരേന്ദന് സെവാഗും ഇന്ത്യന് നായകന് വിരാട് കോലിയും സ്‌മിത്തിന്‍റെ കുതിപ്പിന് മുന്നില് വഴിമാറിയവരിലുണ്ട്.\nഎന്നാല് രണ്ടാം മത്സരത്തിലും മികച്ച സ്‌കോറിലെത്താന് മുന് നായകന് സ്റ്റീവ് സ്‌മിത്തിനായില്ല. 64 പന്തില് 36 റണ്‍സെടുത്ത സ്‌മിത്തിനെ ഷഹീന് അഫ്രീദി പുറത്താക്കി. മാര്‍നസ് ലാബുഷാഗ്നെയാണ് ഇന്ന് പുറത്തായ മറ്റൊരു താരം. തുടര്‍ച്ചയായ രണ്ടാം ടെസ്റ്റിലും സെഞ്ചുറി കണ്ടെത്തിയ ലാബുഷാഗ്നെ 238 പന്തില് 162 റണ്‍സെടുത്തു. നാല് റണ്‍സുമായി ജോ ബേണ്‍സ് ഇന്നലെ പുറത്തായിരുന്നു. വാര്‍ണര്‍ക്കൊപ്പം 38 റണ്‍സുമായി മാത്യു വെയ്‌ഡ് പുറത്താകാതെ നിന്നു. ഷഹീന് അഫ്രീദിയാണ് പാകിസ്ഥാനായി മൂന്ന് വിക്കറ്റും വീഴ്‌ത്തിയത്.\nLast Updated 30, Nov 2019, 1:22 PM\nAUS decl 589/3\nDavid Warner 335\nDavid Warner Triple


on September 6, 2014\tകോട്ടയം: അരുണാചല് പ്രദേശില് തീവ്രവാദികള് തട്ടിക്കൊണ്ടുപോയ മലയാളി മരിച്ച നിലയില്. കോട്ടയം പുതുപ്പള്ളി സ്വദേശി പാപ്പാലപറമ്പില് കെ.പി. ചാക്കോ(53)യാണു മരിച്ചത്. ഇറ്റാനഗറില് വ്യാപാരിയായിരുന്നു. ഇറ്റാനഗറിലുള്ള വീട്ടില്‍നിന്ന് ഒരുസംഘം തീവ്രവാദികള് കഴിഞ്ഞ 28നു രാത്രി എട്ടരയോടെയായിരുന്നു ചാക്കോയെ തട്ടിക്കൊണ്ടു പോയത്.


സംസ്ഥാനത്ത് ഇന്ന് 21,427 പേര്‍ക്ക് കോവിഡ്-19 സ്ഥിരീകരിച്ചു – Veekshanam\nതിരുവനന്തപുരം: സംസ്ഥാനത്ത് ഇന്ന് 21,427 പേര്‍ക്ക് കോവിഡ്-19 സ്ഥിരീകരിച്ചു. മലപ്പുറം 3089, കോഴിക്കോട് 2821, എറണാകുളം 2636, തൃശൂര് 2307, പാലക്കാട് 1924, കണ്ണൂര് 1326, കൊല്ലം 1311, തിരുവനന്തപുരം 1163, കോട്ടയം 1133, ആലപ്പുഴ 1005, ഇടുക്കി 773, പത്തനംതിട്ട 773, കാസര്‍ഗോഡ് 607, വയനാട് 559 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്. കഴിഞ്ഞ 24 മണിക്കൂറിനിടെ 1,38,225 സാമ്ബിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 15.5 ആണ്. റുട്ടീന് സാമ്ബിള്, സെന്റിനല് സാമ്ബിള്, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആര്., ആര്.ടി. എല്.എ.എം.പി., ആന്റിജന് പരിശോധന എന്നിവ ഉള്‍പ്പെടെ ഇതുവരെ 2,98,23,377 ആകെ സാമ്ബിളുകളാണ് പരിശോധിച്ചത്.\nകഴിഞ്ഞ ദിവസങ്ങളിലുണ്ടായ 179 മരണങ്ങളാണ് കോവിഡ്-19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 19,049 ആയി. ഇന്ന് രോഗം സ്ഥിരീകരിച്ചവരില് 108 പേര് സംസ്ഥാനത്തിന് പുറത്ത് നിന്നും വന്നവരാണ്. 20,262 പേര്‍ക്ക് സമ്ബര്‍ക്കത്തിലൂടെയാണ് രോഗം ബാധിച്ചത്. 971 പേരുടെ സമ്ബര്‍ക്ക ഉറവിടം വ്യക്തമല്ല. മലപ്പുറം 2994, കോഴിക്കോട് 2794, എറണാകുളം 2591, തൃശൂര് 2291 ,പാലക്കാട് 1260, കണ്ണൂര് 1222, കൊല്ലം 1303, തിരുവനന്തപുരം 1100, കോട്ടയം 1071, ആലപ്പുഴ 985, ഇടുക്കി 764, പത്തനംതിട്ട 743, കാസര്‍ഗോഡ് 590, വയനാട് 554 എന്നിങ്ങനെയാണ് സമ്ബര്‍ക്കത്തിലൂടെ രോഗം ബാധിച്ചത്.\n86 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. കണ്ണൂര് 22, പാലക്കാട് 14, കാസര്‍ഗോഡ് 11, എറണാകുളം, തൃശൂര് 8 വീതം, പത്തനംതിട്ട 7, കോട്ടയം 6, കൊല്ലം 5, വയനാട് 2, തിരുവനന്തപുരം, ആലപ്പുഴ, മലപ്പുറം 1 എന്നിങ്ങനെ ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. രോഗം സ്ഥിരീകരിച്ച് ചികിത്സയിലായിരുന്ന 18,731 പേര് രോഗമുക്തി നേടി. തിരുവനന്തപുരം 782, കൊല്ലം 293, പത്തനംതിട്ട 546, ആലപ്പുഴ 1177, കോട്ടയം 1226, ഇടുക്കി 424, എറണാകുളം 2100, തൃശൂര് 2530, പാലക്കാട് 2200, മലപ്പുറം 2935, കോഴിക്കോട് 2207, വയനാട് 676, കണ്ണൂര് 1116, കാസര്‍ഗോഡ് 519 എന്നിങ്ങനേയാണ് രോഗമുക്തിയായത്. ഇതോടെ 1,77,683 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 35,48,196 പേര് ഇതുവരെ കോവിഡില് നിന്നും മുക്തി നേടി.\nസംസ്ഥാനത്തെ വിവിധ ജില്ലകളിലായി 4,98,630 പേരാണ് ഇപ്പോള് നിരീക്ഷണത്തിലുള്ളത്. 4,70,771 ഇവരില് പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 27,859 പേര് ആശുപത്രികളിലും നിരീക്ഷണത്തിലാണ്. 2225 പേരെയാണ് പുതുതായി ആശുപത്രിയില് പ്രവേശിപ്പിച്ചത്. പ്രതിവാര ഇന്‍ഫെക്ഷന് പോപ്പുലേഷന് റേഷ്യോ (WIPR) അടിസ്ഥാനമാക്കി തദ്ദേശസ്വയംഭരണ പ്രദേശങ്ങളെ തരംതിരിച്ചിട്ടുണ്ട്. 87 തദ്ദേശസ്വയംഭരണ പ്രദേശങ്ങളിലായി 634 വാര്‍ഡുകളാണ് ഡബ്ല്യു.ഐ.പി.ആര്. എട്ടിന് മുകളിലുള്ളത്. ഇവിടെ കര്‍ശന നിയന്ത്രണമുണ്ടാകും.


അഴുക്കുചാല് വൃത്തിയാക്കിയില്ല; കരാറുകാരനെ മാലിന്യത്തില് കുളിപ്പിച്ച് ശിവസേന എംഎല്‍എ - Express Kerala\nCrime National Politics June 13, 2021 | Published by : Express Kerala Network\nമുംബൈ: മുംബൈയില് അഴുക്കുചാല് വ്യത്തിയാക്കാത്ത കരാറുകാരനെ മാലിന്യത്തില് കുളിപ്പിച്ച് എംഎല്‍എ. ശിവസേന എംഎല്‍എ ദിലീപ് ലാണ്ടെയും പ്രവര്‍ത്തകരും ചേര്‍ന്നാണ് പ്രാകൃത ശിക്ഷ നടപ്പാക്കിയത്.\nകഴിഞ്ഞ രണ്ടു ദിവസമായി തുടരുന്ന കനത്ത മഴയില് മുംബൈയില് വെള്ളക്കെട്ട് രൂക്ഷമാണ്. അഴുക്കുചാലില് നിന്നും മാലിന്യം റോഡിലേക്ക് ഒഴുകിയതിനെ തുടര്‍ന്നാണ് കുര്‍ള സഞ്ജയ് നഗറില് ശിവസേന എംഎല്‍എ ദിലീപ് ലാണ്ടെയും പ്രവര്‍ത്തകരും ബിഎംസി കരാറുകാരനെ അഴുക്ക് ചാലില് ഇരുത്തി തലയിലൂടെ മാലിന്യം നിക്ഷേപിച്ചത്.\nമാലിന്യം റോഡിലേക്ക് ഒഴുകിയെത്തിനെ തുടര്‍ന്ന് നാട്ടുകാര് പ്രതിഷേധത്തിലായിരുന്നു. സ്ഥലത്തെത്തിയ എംഎല്‍എയും ശിവസേന പ്രവര്‍ത്തകരും കരാറുകാരനെ വിളിച്ച് വരുത്തിയായിരുന്നു മനുഷ്യത്വരഹിതമായ നടപടി.\nദൃശ്യം സമൂഹമാധ്യമങ്ങളില് പ്രചരിച്ചതോടെ എംഎല്‍എക്കെതിരെ പ്രതിഷേധം ശക്തമായി. അതേസമയം, മഴമൂലം അഴുക്കുചാലുകള് നിറഞ്ഞ് കവിയുന്നതിന്റെ ബുദ്ധിമുട്ട് ബോധിപ്പിക്കാനായിരുന്നു ഇത്തരം പ്രതിഷേധം എന്നാണ് ശിവസേനയുടെ പ്രതികരണം.\nDirt is not cleaned\nപണി എന്‍സിപിക്ക് മാത്രമല്ല ശിവസേനയ്ക്കും; 22 എംഎല്‍മാര് ബിജെപി സര്‍ക്കാരിനെ പിന്തുണയ്ക്കും?\nബിജെപി ചാക്കിട്ട് പിടിക്കുമോ എന്ന് ഭയം; ശിവസേന എം.എല്.എമാരെ ഹോട്ടലിലേക്ക് മാറ്റി


നിളയുടെ തീരത്തെ സ്വര്‍ഗമാണ് മുന്നൂറൂ വര്‍ഷം പഴക്കമുള്ള ഹരിഹരമംഗലത്ത് കീഴൂര് വാര്യം | hariharamangalathu keezhoor varyam tharavadu traditional homes\nMar 25, 2019, 05:06 PM IST\nമനോഹരമായ പൂമുഖവും മൂന്ന് നിലകളിലായി പതിനാറോളം മുറികളില് വലിയ തളങ്ങളും നടുമുറ്റവും തെക്കിനിത്തറയും വടക്കേ അറ, തെക്കെ അറ , വടക്കിനി, തെക്കിനി, മച്ച് , ഊണ് തളം, അടുക്കള , എന്നിവ അടങ്ങിയതാണീ വാര്യം.\nമലപ്പുറം ജില്ലയില് പൊന്നാനി താലൂക്കില് കടവനാട് ദേശത്താണ് ഹരിഹര മംഗലത്ത് കീഴൂര് വാര്യം. സാംസ്‌കാരികപരമായും പൈതൃകപരമായും നിളയുടെ തീരം സമ്പന്നമാണ്. ഒരുപാട് ഇതിഹാസങ്ങള്‍ക്ക് ജന്മം നല്‍കിയ നാടാണ് നിളാതീരം. നിളയുടെ സ്പര്‍ശമേറ്റിരിക്കുന്ന സ്ഥലങ്ങള്‍ക്കെല്ലാം ഒരു ഐശ്വര്യം ഉണ്ട് താനും. അത്തരമൊരു പ്രദേശമാണ് പൊന്നാനിയും കടവനാടും.\nഏകദേശം മുന്നൂറ് വര്‍ഷം മുൻപ് കൂറ്റനാട് അടുത്തുള്ള ചാലിശ്ശേരിയിലെ കീഴൂര് വാര്യത്തെ ഒരു വാരസ്യാരെ, അന്ന് സാമൂതിരിയുടെ കീഴിലായിരുന്ന ഈ കടവനാട് ശങ്കരനാരായണ സ്വാമി ക്ഷേത്രത്തിലെ കഴകത്തിനായി സാമൂതിരി കടവനാട്ടേക്ക് കൊണ്ടു വരികയും അവര്‍ക്കിവിടെ താമസിക്കാനുള്ള സൗകര്യം ഒരുക്കിക്കൊടുക്കുകയും ചെയ്തു. ആ വാരസ്യാരുടെ പരമ്പരയാണ് ഹരിഹരമംഗലത്ത് കീഴൂര് വാര്യം പരമ്പര. സാമൂതിരിയുടെ സ്ഥാനാരോഹണത്തില് പ്രഥമ സ്ഥാനം ഉണ്ടായിരുന്ന പരമ്പരയാണ് കീഴൂര് വാര്യം പരമ്പര. ശങ്കരനാരായണ സ്വാമി (ഹരിയും ഹരനും) ക്ഷേത്രത്തിനോട് ചേര്‍ന്നത് കൊണ്ടാണ് ഹരിഹരമംഗലത്ത് കീഴൂര് വാര്യം എന്ന പേര് വന്നത്. ഇവര് ജന്മി പരമ്പരയായിരുന്നു. കടവനാട്, പുറങ്ങ്, കാഞ്ഞിരമുക്ക് എന്നീ ഭാഗങ്ങളിലായി ധാരാളം ഭൂസ്വത്തുക്കള് ഉണ്ടായിരുന്നു ഇവര്‍ക്ക്.\nഹരിഹരമംഗലത്ത് കീഴൂര് വാര്യം കാണേണ്ട ഒരു കാഴ്ച്ച തന്നെയാണ്. നാല് ഏക്കറോളം വരുന്ന, മരങ്ങള് തണലേകി നില്‍ക്കുന്ന ഭൂമിയിലാണ് വാര്യം സ്ഥിതി ചെയ്യുന്നത്. മരങ്ങളെല്ലാം നിലനില്‍ക്കുന്ന ഭൂമി എന്നാല് തന്നെ സ്വര്‍ഗതുല്യമാണ്, അത് സംരക്ഷിക്കുന്നവര് ദേവതുല്യരും. 1931 ഇല് ആണ് വാര്യം ഓട് മേഞ്ഞ് ഈ രീതിയിലാക്കിയത്. അപ്പോള് വാര്യത്തിന്റെ പഴക്കം അതിനും മുൻപ് തന്നെയെന്ന് മനസിലാക്കാം. നാലുകെട്ടാണ് വാര്യം. മനോഹരമായ പൂമുഖവും മൂന്ന് നിലകളിലായി പതിനാറോളം മുറികളില് വലിയ തളങ്ങളും നടുമുറ്റവും തെക്കിനിത്തറയും വടക്കേ അറ, തെക്കെ അറ, വടക്കിനി, തെക്കിനി, മച്ച് , ഊണ് തളം, അടുക്കള , എന്നിവ അടങ്ങിയതാണീ വാര്യം. പണ്ടുകാലത്ത് പ്രസവമുറിയും ക്ഷേത്രത്തില് പൂജിക്കാന് വരുന്നവര്‍ക്കുള്ള ഊണ് തളവും അടുക്കളയും ഉണ്ടായിരുന്നു. വാര്യത്തെ മരപ്പണികള്‍ക്കൊന്നും ഒരു കേടും സംഭവിച്ചിട്ടില്ല. വാര്യത്തിന്റെ ഉള്ളില് കയറുമ്പോള് തന്നെ ഒരു തണുപ്പാണ്. തട്ടിട്ടമുറികളിലെ പഴമയുടെ ഗന്ധം. മനോഹരമായ കോണികളും യഥേഷ്ടം കാറ്റ് കയറുന്ന ധാരാളം ജനലുകളും തൂണുകള് നിറഞ്ഞ വരാന്തയും വാര്യത്തിന്റെ ഭംഗി കൂട്ടുന്നു.\nനാലുകെട്ടിനോട് ചേര്‍ന്നുള്ള പത്തായപ്പുരയ്ക്ക് ഒരു പ്രത്യേക ഭംഗിയാണ്. പണ്ടുകാലത്ത് നെല്ല് സൂക്ഷിക്കാനായി ഉപയോഗിച്ചിരുന്ന പത്തായപ്പുര പിന്നീട് കുടുംബാംഗങ്ങള് താമസിക്കാന് ഉപയോഗിച്ചിരുന്നു. എട്ടു മുറികളും പൂമുഖവും രണ്ടു തളങ്ങളും അടങ്ങിയതാണ് പത്തായപ്പുര. പണ്ടിവിടെ നെല്ല് സൂക്ഷിക്കാനായി കയ്യാലയും പടിപ്പുരയും ഉണ്ടായിരുന്നു. മൂന്ന് താവഴികളായാണ് വാര്യത്ത് ജീവിച്ചു പോന്നിരുന്നത്. ഒരു കൂട്ടുകുടുംബ വ്യവസ്ഥിതിയില് തന്നെ. ഇവിടുത്തെ കാരണവന്മാർ ദീര്‍ഘവീക്ഷണം ഉള്ളവരായിരുന്നു എന്നുറപ്പാണ്. കാരണം , അവര് മൂന്ന് താവഴികള്‍ക്കായി മൂന്ന് കുളവും വഴിയും നിര്‍മിച്ചിരുന്നു. ഈ മൂന്ന് താവഴികള്‍ക്കും വര്‍ഷത്തില് നാലു മാസം വീതമായിരുന്നു ക്ഷേത്രത്തിലെ കഴകം ഉണ്ടായിരുന്നത്. കുളത്തില് പോയി കുളിച്ച്, തേവര്‍ക്ക് മാല കെട്ടി സമര്‍പ്പിച്ചെ പണ്ടിവിടെയുള്ളവര് ജലപാനം ചെയ്യൂ. അതിനൊരു മുടക്കവും വരരുത് എന്ന് കാരണവന്മാർക്ക് നിര്‍ബന്ധവും ഉണ്ടായിരുന്നു. കഴകം ഒരു ജോലിയായിരുന്നില്ല ഇവര്‍ക്ക്. ഒരു ജീവിതരീതിയായിരുന്നു. ഒരു തപസ്സായിരുന്നു. ഹരിഹരമംഗലത്ത് കീഴൂര് വാര്യത്തിന്റെ നിര്‍മിതി തന്നെ, അവിടുത്തെ പഴമക്കാരുടെ നേതൃപാടവത്തെ എടുത്തു കാണിക്കുന്നുണ്ട്.\nകീഴൂര് വാര്യക്കാരുടെ പരദേവത ചാലിശ്ശേരി മുലയം പറമ്പ് ഭഗവതിയാണ്. കുലദേവത ഹരിഹര മംഗലത്ത് തേവരാണ്. ഹരിയും ഹരനും പാതിയായി ഏകപ്രതിഷ്ഠയാണിവിടെ. പടിഞ്ഞാറോട്ടുള്ള ശിവന് അപൂര്‍വമാണ്. അത് ഈ ക്ഷേത്രത്തില് കാണാം. ഉപദേവന്മാരായി ഭഗവതി ഗണപതി അയ്യപ്പന് എന്നിവരും ഉണ്ട്. ശിവരാത്രി പ്രധാനം. വാര്യത്തിനോട് ചേര്‍ന്ന് തന്നെയാണ് ക്ഷേത്രവും സ്ഥിതി ചെയ്യുന്നത്. ഊരാണ്മ വാര്യക്കാര്‍ക്കാണ്. വാര്യത്തിന്റെ തൊടിയില് തന്നെ സര്‍പ്പക്കാവുണ്ട്. കന്നിയിലെ ആയില്ല്യത്തിനിവിടെ പൂജയുണ്ട്. കുട്ടിച്ചാത്തന്മാര്‍ക്ക് പ്രതിഷ്ഠയുണ്ട്. അത് പോലെ വാര്യത്തിന്റെ തൊടിയില് തന്നെയായി ഒരു ശ്രീകോവിലില് ഭദ്രകാളി സാന്നിധ്യവും ഉണ്ട്. എന്നും ഇവിടെ വിളക്ക് വയ്ക്കും. വാര്യത്തെ മച്ചില് ഭഗവതി സാന്നിധ്യം ഉണ്ട് (ശാന്ത രൂപയായ ദുര്‍ഗ). എന്നും വിളക്ക് വയ്ക്കും ഇവിടെ. എല്ലാവര്‍ഷവും ഭഗവത് സേവ പതിവുണ്ട് മച്ചില്. കാവുകളും ക്ഷേത്രങ്ങളും മൂര്‍ത്തികളും വാര്യവും പ്രകൃതിയും എല്ലാം വായിച്ച് നോക്കുമ്പോള് മനസ്സിലായി കാണും എന്ത് കൊണ്ടാണീ വാര്യത്തെ ഞാന് സ്വര്‍ഗം എന്ന് വിളിച്ചതെന്ന്. കാവുകള് സംരക്ഷിക്കുക എന്നാല് അതൊരു വലിയ കാര്യമാണ് .\nസമൂഹത്തിന്റെ വളര്‍ച്ചയില് കീഴൂര് വാര്യത്തിന്റെ പങ്ക്\nപൊന്നാനിയുടെ വിദ്യാഭ്യാസ മേഖലയിലെ വളര്‍ച്ചയ്ക്ക് മുഖ്യ പങ്ക് വഹിച്ചവരാണ് കീഴൂര് വാര്യക്കാര്. വാര്യത്തിന്റെ പ്രതാപത്തിനും ഐശ്വര്യത്തിനും കാരണക്കാരനായ അച്യത വാര്യരാണ് 1895-ല് പൊന്നാനിയില് അച്യുത വാര്യർ ഹയര് സെക്കൻഡറി സ്‌കൂള് സ്ഥാപിച്ചത്. തിരുമനശ്ശേരി കോട്ടയിലെ കാര്യസ്ഥനായിരുന്ന അച്യുത വാര്യർ തന്റെ 17-ആം വയസ്സിലാണത്രെ സ്‌കൂള് നിര്‍മിച്ചത്.\nമുന് മന്ത്രിയായിരുന്ന ഇമ്പിച്ചി ബാവയുടെയും മറ്റു ഭരണാധിപന്മാരുടെയും സെക്രട്ടറിയായിരുന്ന കെ ബാലകൃഷ്ണ വാര്യര്, സ്വാതന്ത്ര്യ സമര സേനാനി ആയിരുന്ന കുട്ടിക്കൃഷ്ണ വാര്യര് (സമരക്കാലത്ത് ജയില് വാസം അനുഷ്ഠിച്ചിട്ടുണ്ട്). ഹൈക്കോടതിയിലെ മുതിര്‍ന്ന അഭിഭാഷകനും ഇപ്പോഴത്തെ തറവാട്ട് കാരണവരുമാണ് അഡ്വ.കെ രാംകുമാര്.\nContent Highlights: hariharamangalathu keezhoor varyam tharavadu traditional homes\nവീടിനുള്ളിലെ ടി.വി സ്റ്റാന്‍ഡില് കയറിയാല് ലിവിങ് റൂമിലെത്തും, വാഷ് ..\nഉപയോഗിച്ച ടീ ഷര്‍ട്ട് ഇനി കളയേണ്ട, ഒരു കുഷ്യന് കവര് ഉണ്ടാക്കിയാലോ ?\nഅച്ഛനൊരു പണി കൊടുക്കാന് മകന് വീടിനോട് ചെയ്തത്


പി.കെ ശശിക്കെതിരായ നടപടി വൈകുന്നു; പാര്‍ട്ടിക്കെതിരെ പാലക്കാട്ട് ഒരു വിഭാഗം നേതാക്കള് രംഗത്ത് – Chandrika Daily\nBy chandrika Sunday October 14, 2018 08:51 am\nപി.കെ ശശിക്കെതിരായ നടപടി വൈകുന്നു; പാര്‍ട്ടിക്കെതിരെ പാലക്കാട്ട് ഒരു വിഭാഗം നേതാക്കള് രംഗത്ത്\nപാലക്കാട്: സി.പി.എം ഷൊര്‍ണ്ണൂര് എം.എല്.എ പി.കെ ശശി ക്കെതിരായ ലൈംഗിക പീഡന പരാതിയില് പാര്‍ട്ടി നടപടി വൈകുന്നതില് അമര്‍ഷത്തില് പാലക്കാട്ടെ ഒരു വിഭാഗം പാര്‍ട്ടി നേതാക്കള് രംഗത്ത്….\nപാലക്കാട്: സി.പി.എം ഷൊര്‍ണ്ണൂര് എം.എല്.എ പി.കെ ശശി ക്കെതിരായ ലൈംഗിക പീഡന പരാതിയില് പാര്‍ട്ടി നടപടി വൈകുന്നതില് അമര്‍ഷത്തില് പാലക്കാട്ടെ ഒരു വിഭാഗം പാര്‍ട്ടി നേതാക്കള് രംഗത്ത്. ശശിക്കെതിരായ പീഡന പരാതി അന്വേഷിക്കുന്നതിനേക്കാള്, പരാതിയില് ഗൂഢാലോച നടന്നെന്ന ആരോപണം അന്വേഷിക്കാനാണ് കമ്മീഷന് താല്‍പര്യം എന്നാണ് സിപിഎം -ഡിവൈഎഫ്‌ഐ നേതാക്കളുടെ ആരോപണം. അതേസമയം പരാതിക്കുമേല് നടപടിയുണ്ടായില്ലെങ്കില് ശശിക്കെതിരെ നിയമപരമായി നീങ്ങാനാണ് പരാതിക്കാരിയുടെും ഒരു വിഭാഗം ഡിവൈഎഫ്‌ഐ നേതാക്കളുടെയും നീക്കം.\nഷൊര്‍ണ്ണൂര് എം.എല്.എ പി.കെ ശശിക്കെതിരെ ഡി.വൈ.എഫ്.ഐ വനിതാ നേതാവ് നല്‍കിയ ലൈംഗിക പീഡന പരാതി ഇന്നലെ സി.പി.എം സംസ്ഥാന കമ്മിറ്റിയും പരിഗണിച്ചിരുന്നില്ല. അന്വേഷണ റിപ്പോര്‍ട്ട് പൂര്‍ത്തിയായില്ലെന്ന ന്യായവാദമാണ് ഇതിന് സി.പി.എം നല്‍കുന്നത്. സംസ്ഥാന സെക്രട്ടറിയേറ്റ് അംഗങ്ങളായ എ.കെ ബാലനും പി.കെ ശ്രീമതിയും ആഴ്ചകള്‍ക്ക് മുമ്പ് തന്നെ മൊഴിയെടുപ്പ് പൂര്‍ത്തിയാക്കി, അന്വേഷണ റിപ്പോര്‍ട്ട് തയാറാക്കിയെന്നാണ് സൂചന. പി.കെ ശശി കുറ്റക്കാരനാണെന്ന് അന്വേഷണ കമ്മീഷന് അംഗങ്ങള് പരോക്ഷമായി പറഞ്ഞിരുന്നു. എന്നാല് അന്വേഷണ റിപ്പോര്‍ട്ട് തയ്യാറായിട്ടില്ലെന്നും ഇനിയും മൊഴി എടുക്കാനുണ്ടെന്നും വിശദീകരിച്ച് റിപ്പോര്‍ട്ട് പൂഴ്ത്താനാണ് സി.പി.എം നീക്കം.\nഅടുത്തമാസമാണ് ഇനി സംസ്ഥാന കമ്മിറ്റി കൂടുന്നത്. അതിന് മുമ്പ് സമവായ നീക്കത്തിനാണ് സി.പി.എം ശ്രമിക്കുന്നത്. റിപ്പോര്‍ട്ട് സംസ്ഥാന കമ്മിറ്റി ചര്‍ച്ചക്കെടുത്താല് പി.കെ ശശിക്കെതിരെ നടപടി എടുക്കേണ്ടി വരും. ഇത് ഒഴിവാക്കാന് അവസാനവട്ട ശ്രമമാണ് സംസ്ഥാന നേതാക്കള് ഇടപെട്ട് നടത്തുന്നതെന്നാണ് സൂചന. ശശിക്കെതിരെ നടപടി എടുക്കുകയും പിന്നീട് ശശി എം.എല്.എ ആയി തുടരുകയും ചെയ്യുന്നത് സി.പി.എമ്മിന് രാഷ്ട്രീയമായി പ്രതിസന്ധി ഉണ്ടാക്കും. പ്രത്യേകിച്ചും നിയമസഭാ സമ്മേളനം നടക്കുമ്പോള്. ലോക്‌സഭാ തെരഞ്ഞെടുപ്പ് ആസന്നമായിരിക്കെ, പാര്‍ട്ടി നേതാവിനെതിരെ ലൈംഗിക പീഡന പരാതിയില് നടപടി ഉണ്ടായാല് എതിരാളികള് രാഷ്ട്രീയമായി ഉപയോഗപ്പെടുത്തുമെന്ന ഭീതി സി.പി.എമ്മിനുണ്ട്.\nഒരു സ്ത്രീ നല്‍കിയ പരാതിയില് കോണ്‍ഗ്രസ് നേതാവും കോവളം എം.എല്.എയുമായ എ.വിന്‍സന്റിനെ പൊലീസ് അറസ്റ്റ് ചെയ്തിരുന്നു. എം.എല്.എയെ ജയിലലടക്കാന് ജാമ്യമില്ലാ വകുപ്പുകള് ചേര്‍ത്താണ് പൊലീസ് കേസെടുത്തത്. ഡി.വൈ.എഫ്.ഐ വനിതാ നേതാവ് പൊലീസില് പരാതി നല്‍കിയാല് ഇതേ രീതി തന്നെ പി.കെ ശശി വിഷയത്തിലും സര്‍ക്കാരിന് സ്വീകരിക്കേണ്ടിവരും. ഇതൊഴിവാക്കാനുള്ള നാടകമായിരുന്നു സെക്രട്ടറിയേറ്റ് അംഗങ്ങളുടെ അന്വേഷണ പ്രഹസനമെന്നും ആക്ഷേപമുയരുന്നുണ്ട്.\nഷൊര്‍ണൂര് എം.എല്.എ പി.കെ ശശിക്കെതിരെ ഡി.വൈ.എഫ്.ഐ പാലക്കാട് ജില്ലാ കമ്മിറ്റിയംഗമായ യുവതി കഴിഞ്ഞ ഓഗസ്റ്റ് 14നാണ് സംസ്ഥാന സെക്രട്ടറിക്ക് പരാതി നല്‍കുന്നത്. എം.എല്.എ അപമര്യാദയായി പെരുമാറിയെന്നന്നും ഡി.വൈ.എഫ്.ഐ സമ്മേളനത്തിനിടെ ലൈംഗിക ചുവയോടെ സംസാരിക്കുകയും വഴങ്ങിക്കൊടുക്കാന് ആവശ്യപ്പെട്ടുവെന്നുമായിരുന്നു പരാതി. പാര്‍ട്ടി ഓഫീസില് വെച്ച് പീഡിപ്പിക്കാന് ശ്രമിച്ചെന്നും പരാതിയിലുണ്ട്. എം.എല്.എ ഫോണ് വിളിച്ചതിന്റെ ഓഡിയോ ടേപ്പ് ഉള്‍പ്പെടെ തെളിവുകളോടെയാണ് യുവതി പരാതി നല്‍കിയത്.\n2017 ഡിസംബറിലാണ് പരാതിക്കിടയായ സംഭവങ്ങള് നടന്നത്. ഡി.വൈ.എഫ്.ഐ, സി.പി.എം ജില്ലാ കമ്മിറ്റികളില് പരാതി എത്തിയെങ്കിലും യുവതിയെ പിന്തിരിപ്പിക്കാനായിരുന്നു ശ്രമം. തുടര്‍ന്നാണ് പരാതി എഴുതി സി.പി.എം സംസ്ഥാന സെക്രട്ടറിക്ക് നല്‍കി. എന്നാല് രണ്ടാഴ്ച കാത്തിരുന്നിട്ടും മറുപടി ലഭിക്കാതായതോടെ പരാതിയുടെ കോപ്പി ജനറല് സെക്രട്ടറിക്കും പോളിറ്റ് ബ്യൂറോ അംഗം ബൃന്ദ കാരാട്ടിനും മെയില് വഴി നല്‍കി. സി.പി.എം ജനറല് സെക്രട്ടറി സീതാറാം യെച്ചൂരി പരാതി ലഭിച്ചതായി സ്ഥിരീകരിച്ചതോടെയാണ് സംഭവം പുറത്തറിഞ്ഞത്.\nCategories: More, News, Video Stories, Views Tags: dyfi, PK Shashi, pk shashi mla, SASI MLA


നിങ്ങളല്ല.. സമൂഹമാണ് മോശം!! ഫോട്ടോക്ക് ക്യാപ്ഷൻ ഇങ്ങനെ… ടോപ് ലെസ്സ് ഫോട്ടോകൾ പങ്ക് വെച്ച് പ്രിയ താരം…. – Mappila Media\nസമൂഹ മാധ്യമങ്ങളിലെല്ലാം ഇപ്പോൾ ഫോട്ടോ ഷൂട്ടുകളുടെ കുത്തൊഴുക്കാണ്. എല്ലാവരും അതിന്റെ തിരക്കിലും. സാധാരണക്കാർ മുതൽ സിനിമ മേഖലയിൽ മുൻ നിരയിൽ ഉള്ളവർ പോലും ഫോട്ടോ ഷൂട്ടുകളിൽ പങ്കെടുത്തു കൊണ്ടിരിക്കുകയാണ്. സിനിമാ മേഖലയിലുള്ള നായികമാരുടെ വ്യത്യസ്തമായ ഫോട്ടോഷൂട്ട്കൾ സോഷ്യൽ മീഡിയയിൽ വൈറൽ ആകാറുണ്ട്. പലതും പല കാരണത്താലാണ് സോഷ്യൽ മീഡിയയിൽ തരംഗം സൃഷ്ടിക്കുന്നത്.\nപുതിയ ഫോട്ടോഷൂട്ടുമായി ഇപ്പോൾ രംഗത്ത് വന്നിരിക്കുന്നത് ബോളിവുഡിലെ പ്രിയതാരം ജാക്വലിൻ ഫെർണാണ്ടസ് ആണ്. താരം ഹിന്ദി സിനിമയിലാണ് സജീവമായി അഭിനയിക്കുന്നത്. അഭിനയ മികവിനോട് കിടപിടിക്കുന്ന സൗന്ദര്യം താരത്തിലേക്ക് ആരാധകരെ വലിച്ചാടുപ്പിക്കുന്നു. 2006 ലെ മിസ് യൂണിവേഴ്സ് ശ്രീലങ്ക വിജയിയും കൂടിയാണ് താരം. സിനിമയിൽ വരുന്നതിന് മുമ്പ് തന്നെ മോഡിലിങ്ങിലൂടെ താരത്തെ പ്രേക്ഷകർക്ക് അറിയാം.\nതാരം പിന്നീടാണ് വെള്ളിത്തിരയിൽ പ്രത്യക്ഷപ്പെടുന്നതും സജീവമാകുന്നതും. ആദ്യം സിനിമയിലൂടെ തന്നെ ആരാധകരെ നേടാനും കാഴ്ചക്കാരെ അത്ഭുതപ്പെടുത്താനും താരത്തിന് കഴിഞ്ഞിട്ടുണ്ട്. 2009 ൽ പുറത്തിറങ്ങിയ അലാവുദ്ദീൻ എന്ന സിനിമയിലൂടെയാണ് താരം ആദ്യമായി വെള്ളിത്തിരയിൽ പ്രത്യക്ഷപ്പെടുന്നത്. സൂപ്പർ ഹിറ്റ് സൈക്കോളജിക്കൽ ത്രില്ലർ സിനിമയായ മർഡർ2വിലൂടെയാണ് താരം കൂടുതലും ജന ശ്രദ്ധ പിടിച്ചു പറ്റിയത്. ഇതിലൂടെ ജനപ്രിയ താരമായി മാറി.\nപിന്നീട് ഒരുപാട് മികച്ച സിനിമകളുടെ ഭാഗമാകാൻ താരത്തിന് കഴിഞ്ഞു. ഹൗസ് ഫുൾ ടു, റേസ് 2, കിക്ക്, ഹൌസ്ഫുൾ 3, റേസ് 3, ബാഗി 2, സാഹോ, ബംഗിസ്ഥാന, ബ്രദർസ് തുടങ്ങിയവർ താരത്തിനെ പ്രധാനപ്പെട്ട സിനിമകളാണ്. ഒരുപാട് മികച്ച കഥാപാത്രങ്ങളിലൂടെ പ്രേക്ഷകരെ രസിപ്പിക്കാൻ താരത്തിന് സാധിച്ചിട്ടുണ്ട്. സിനിമയിൽ മാത്രമല്ല ടെലിവിഷൻ മേഖലകളിലും താരം സജീവമാണ്. 2016-17 ലെ ടിവി റിയാലിറ്റി ഷോ ആയ ജലക്ക് ദികലാ ജ യുടെ വിധികർത്താവായും താരം പ്രത്യക്ഷപ്പെട്ടിട്ടുണ്ട്.\nഒരുപാട് അവാർഡുകളും താരത്തെ തേടിയെത്തിയിട്ടുണ്ട്. കടന്നു പോകുന്ന എല്ലാ മേഖലകളിലും വിജയം നേടാൻ താരത്തിന് സാധിക്കുന്നുണ്ട് എന്ന് തന്നെയാണ് ഇതിൽ നിന്നും മനസ്സിലാക്കേണ്ടത്. താരം ഇപ്പോൾ പങ്കുവെച്ച ഫോട്ടോകളാണ് ആരാധകരെ മത്തു പിടിപ്പിക്കുന്നത്. താരത്തിന്റെ ലേറ്റസ്റ്റ് ടോപ് ലെസ്സ് ഫോട്ടോഷൂട്ട് ആണ് സോഷ്യൽ മീഡിയയിൽ വൈറൽ ആയിരിക്കുന്നത്. വളരെ അത്ഭുതത്തോട് കൂടിയാണ് ആരാധകർ ഫോട്ടോകളെ നോക്കിക്കാണുന്നത്.\nഎന്തായാലും ഫോട്ടോകൾ ഇതിനകം സോഷ്യൽ മീഡിയയിൽ വൈറലായി കഴിഞ്ഞിരിക്കുന്നു. നിങ്ങളല്ല.. സമൂഹമാണ് മോശം എന്നാണ് താരം ഫോട്ടോകൾക്ക് ക്യാപ്ഷൻ നൽകിയിരിക്കുന്നത്. മോശം കമന്റിടുന്നവരുടെ വായടപ്പിക്കുന്ന തരത്തിലുള്ള ക്യാപ്ഷൻ ആണല്ലോ നൽകിയിരിക്കുന്നത് എന്ന് കാഴ്‌ച്ചക്കാരിൽ കുറച്ചു പേരെങ്കിലും ചിന്തിക്കാതിരിക്കില്ല. എന്തായാലും ഫോട്ടോകൾ ആരാധകർ ഏറ്റെടുക്കുകയും സോഷ്യൽ മീഡിയ ഇടങ്ങളിൽ തരംഗമാവുകയും ചെയ്തിട്ടുണ്ട്.\nAre you virgin? ഈ ചോദ്യമാണ് എന്നെ ഏറ്റവും അത്ഭുതപ്പെടുത്തിയത്… ഞാൻ മറുപടി കൊടുത്തിട്ടുണ്ട്… നമിത…


27 June, 2019 02:42:29 PM\nകോഴിക്കോട്: കിണറ്റില് വീണ കൂട്ടുകാരനെ രക്ഷിക്കാന് സുഹൃത്തുക്കള് ആംബുലന്‍സുമായി എത്തിയപ്പോള് ചുരുളഴിഞ്ഞത് വമ്പന് മോട്ടോര് മോഷണ ശ്രമം. കോഴിക്കോട് രാമനാട്ടുകരയ്ക്കടുത്ത് പാറമ്മല് അഴിഞ്ഞിലം മുള്ളന്‍പറമ്പിലാണ് സംഭവം. മോഷ്ടാവ് 22 കാരന് സുജിത്താണ് അറസ്റ്റിലായത്. കൂട്ടുപ്രതി ചേലാമ്പ്ര സ്വദേശി ഷാജി കടന്നുകളഞ്ഞു. ഇയാള്‍ക്കായി പോലീസ് അന്വേഷണം ഊര്‍ജ്ജിതമാക്കി.\nപമ്പുസെറ്റ് മോഷ്ടിക്കാനുള്ള ശ്രമത്തിനിടയിലായിരുന്നു സുജിത്ത് കിണറ്റില് വീണത്. മോഷണത്തിനിടയില് കിണറ്റിലേക്ക് വീണുപോയ മോഷ്ടാവ് രക്ഷിക്കാന് കൂട്ടുകാരെ വിളിച്ചു പറയുകയും മൂന്ന് കൂട്ടുകാര് ആംബുലന്‍സുമായി എത്തുകയുമായിരുന്നു. ഇതിനിടെ വഴിയറിയാതെ ആംബുലന്‍സ് ഡ്രൈവര് നാട്ടുകാരോട് അപകട സ്ഥലം അന്വേഷിച്ചതോടെ ഇവരും രക്ഷാപ്രവര്‍ത്തനത്തില് ചേര്‍ന്നു. അവശനിലയിലായിരുന്ന സുജിത്തിനെ കിണറ്റില് നിന്നു പുറത്തെടുത്തപ്പോഴാണ് സംഗതി മോഷണ ശ്രമമാണെന്നു നാട്ടുകാര്‍ക്ക് മനസ്സിലായത്.\nമദ്യപിക്കുമ്പോള് വാക്കേറ്റമുണ്ടായെന്നും കൂട്ടുകാരന് കിണറ്റില് തള്ളിയിട്ടെന്നുമായിരുന്നു ഇയാള് പുറത്തെടുത്തപ്പോള് നാട്ടുകാരോട് പറഞ്ഞത്. രാത്രി പമ്പ് സെറ്റ് മോഷ്ടിക്കാനായി കിണറ്റില് ഇറങ്ങി പൈപ്പ് മുറിച്ച് തിരികെ കേറുമ്പോഴായിരുന്നു സുജിത് കിണറ്റില് വീണത്. തുടര്‍ന്ന് പോക്കറ്റില് കിടന്ന ഫോണ് ഉപയോഗിച്ച് സുഹൃത്തുക്കളുടെ സഹായം തേടി. 20,000 രൂപ വില മതിക്കുന്ന മോട്ടോര് ആയിരുന്നു മോഷ്ടിക്കാനൊരുങ്ങിയത്. പിടിക്കപ്പെട്ടതോടെ കൂട്ടുപ്രതി ഷാജിയെക്കൂടി പിടിക്കണമെന്ന് സുജിത്ത് ആവശ്യപ്പെട്ടു.


സാമ്പത്തിക തട്ടിപ്പ്: കുന്നത്തുകളത്തില് ഗ്രൂപ്പ് ഉടമകള് റിമാന്‍ഡില്\nTue Mar 26 2019 22:28:50 GMT+0530 (IST)\nകോട്ടയം: സാമ്പത്തിക തട്ടിപ്പ് കേസില് അറസ്റ്റിലായ കുന്നത്തുകളത്തില് ഗ്രൂപ്പ് ഉടമകളെ കോടതി റിമാന്‍ഡ് ചെയ്തു. കുന്നത്തുകളത്തില് ഗ്രൂപ്പ് ഉടമ കെ വി വിശ്വനാഥന്, ഭാര്യ രമണി, മകള് നീതു, മരുമകന് ഡോ. ജയചന്ദ്രന് എന്നിവരെയാണ് കോട്ടയം ജുഡീഷ്യല് ഫസ്റ്റ്ക്ലാസ് മജിസ്‌ട്രേറ്റ് കോടതി റിമാന്‍ഡ് ചെയ്തത്. വന് പോലിസ് സുരക്ഷയിലാണ് പ്രതികളെ കോടതിയില് എത്തിച്ചത്. വഞ്ചിതരായ നിരവധി നിക്ഷേപകര് സ്ഥലത്ത് തടിച്ചുകൂടിയിരുന്നു. ഇവര് പ്രതികളെ കൂക്കിവിളിച്ചാണ് വരവേറ്റത്. കൊടുങ്ങല്ലൂരിനു സമീപത്തെ മൂന്നു വീടുകളിലായാണ് നാലുപേരും താമസിച്ചിരുന്നത്.\nവിശ്വനാഥന്റെ മകളെയും മരുമകളെയും തൃശൂരില് നിന്നും വിശ്വനാഥനെയും ഭാര്യയെയും ഇരിങ്ങാലക്കുടയില് നിന്നുമാണ് പിടികൂടിയത്. വിശ്വനാഥന്റെ ഒരു മകളും മരുമകനും ഇനിയും പിടിയിലാവാനുണ്ട്. വിശ്വനാഥന്റെ ജാമ്യഹരജിയില് ഹൈക്കോടതി വിധി പറയാനിരിക്കെയാണ് പോലിസ് ഇവരെ പിടികൂടിയത്. നാലുപേര്‍ക്കെതിരെയും പോലിസ് നേരത്തെ ലുക്ക്ഔട്ട് നോട്ടീസ് പുറപ്പെടുവിച്ചിരുന്നു. കഴിഞ്ഞ ജൂണ് 19നാണ് കോടതിയില് പാപ്പര് ഹരജി നല്‍കിയ ശേഷം കുന്നത്തുകളത്തില് ജ്വല്ലറികളും പണമിടപാട് സ്ഥാപനങ്ങളും മുന്നറിയിപ്പില്ലാതെ പൂട്ടിയത്.\nകോട്ടയം ജില്ലാ പോലിസ് മേധാവി ഹരിശങ്കറിന്റെ നേതൃത്വത്തില് പ്രതികളെ ഇന്നലെ ചോദ്യംചെയ്തു. കുന്നത്തുകളത്തില് ഗ്രൂപ്പ് ഉടമകളുടെ പൂര്‍ണമായ ആസ്തി കണ്ടെത്തുകയാണ് ആദ്യ ലക്ഷ്യം. പാപ്പര് ഹരജിയുടെ തുടര്‍നടപടിയുടെ ഭാഗമായി കണക്കെടുപ്പ് പൂര്‍ത്തിയാവുന്നതോടെ നിക്ഷേപകരുടെ പണം ലഭിക്കുമെന്നാണ് ഉദ്യോഗസ്ഥര് നല്‍കുന്ന സൂചന. കോടതി നിയോഗിച്ച റിസീവര് ഇതിനുള്ള ശ്രമങ്ങള് നടത്തിവരികയാണ്.\nനോട്ട് നിരോധനമടക്കം സാമ്പത്തിക പ്രതിസന്ധിക്ക് കാരണമായെന്നാണ് അറസ്റ്റ് ചെയ്ത സന്ദര്‍ഭത്തില് വിശ്വനാഥന് പറഞ്ഞത്. അതേസമയം പ്രതികളെ കസ്റ്റഡിയില് വാങ്ങി കൂടുതല് ചോദ്യംചെയ്യാന് അടുത്ത ദിവസം കോടതിയില് അപേക്ഷ നല്‍കുമെന്ന് അന്വേഷണസംഘം അറിയിച്ചു.


കാഴ്ചയില്ലാത്ത വ്യക്തി ഓട്ടോയ്ക്ക് നൽകിയത് 20 ന് പകരം 2000: ഉടമയെ തേടിപ്പിടിച്ച് ഡ്രൈവർ | Kozhikode Local News auto drivers reurns rs 2000 to blind man. - Malayalam Oneindia\n10 min ago കെഎം മാണി 52 വർഷം ഭരിച്ച പാലായില് കണ്ടത്, അബ്ദുള്ളക്കുട്ടി പറയുന്നു\n25 min ago പത്ര ഓഫീസില് വിളിച്ച് കേന്ദ്രമന്ത്രിയുടെ തെറിയഭിഷേകം; കാതടപ്പിക്കുന്ന മറുപടി നല്‍കി പത്രാധിപര്\nUpdated: Fri, Jul 27, 2018, 9:24 [IST]\nകോഴിക്കോട്: കാഴ്ചയില്ലാത്ത വ്യക്തി ഓട്ടോക്കാരന് നൽകിയത് 20 ന് പകരം 2000 രൂപ. ശ്രദ്ധിക്കാതെ പണം വാങ്ങി പോക്കറ്റിലിട്ട ഡ്രൈവർ ഓട്ടോ ഓടിച്ചു പോയി. അടുത്ത ഓട്ടം കഴിഞ്ഞ് പണം ബാക്കി കൊടുക്കുമ്പോൾ പോക്കറ്റിൽ 2000 കണ്ട് ഞെട്ടി. ഉടൻ തിരികെയെത്തി ഉടമയെ ഏൽപ്പിച്ച് ഡ്രൈവർ മാതൃകയായി. ബുധനാഴ്ച രാവിലെ കോഴിക്കോട് നഗരത്തിലാണ് സംഭവം.\nഹോട്ടൽ മഹാറാണിയിൽ സാമൂഹ്യ നീതി വകുപ്പ് മലബാർ റീജിയൻ ഓഫീസ് വിവിധ വകുപ്പ് ഉദ്യോഗസ്ഥർക്കും ഭിന്ന ശേഷി പ്രതിനിധികൾക്കുമായി സംഘടിപ്പിച്ച ദ്വിദിന ശില്പശാലയ്ക്ക് എത്തിയതായിരുന്നു കാഴ്ചയില്ലാത്തയാൾ. ദൂര ജില്ലയിൽ നിന്നെത്തിയ അദ്ദേഹം രാവിലെ ബസ് സ്റ്റാൻഡിൽ നിന്നും ഓട്ടോ പിടിച്ചാണ് മഹാറാണിയിലെത്തിയത്.\nഓട്ടോ ചാർജ് കൊടുത്ത് അദ്ദേഹം നടന്നു നീങ്ങുകയും ഓട്ടോ ഡ്രൈവർ രമേശൻ കൂടുതൽ ശ്രദ്ധിക്കാതെ നോട്ട് വാങ്ങി പോക്കെടറ്റിലിടുകയുമായിരുന്നു. അടുത്ത യാത്രക്കാരന് ഓട്ടോയിൽ കയറുകയും ഓട്ടം പോവുകയും ചെയ്തു. അയാൾക്ക് ബാക്കി കൊടുക്കാൻ പോക്കെറ്റിൽ തപ്പിയപ്പോഴാണ് 2000 രൂപയുടെ പുത്തൻ നോട്ട് ശ്രദ്ധയില്പെട്ടത്. ഉടൻ തിരിച്ചു മഹാറാണിയിലെത്തി ആളെ കണ്ടെത്തി പണം തിരികെ നൽകുകയായിരുന്നു.\nഡ്രൈവർ രമേശന്റെ സത്യസന്ധതയെ ശില്പശാലയുടെ വേദിയിൽ വെച്ചു അഭിനന്ദിച്ചപ്പോൾ കടമ നിർവഹിക്കുക മാത്രം ചെയ്ത താൻ അഭിനന്ദനം പ്രതീക്ഷിക്കുന്നില്ലെന്നായിരുന്നു മറുപടി. KL 11 BA 4273 ഓട്ടോയാണ് രമേശന്റെ ജീവിതോപാധി.\nkozhikode കോഴിക്കോട് blind auto ഓട്ടോ\nKozhikode Local News auto drivers reurns rs 2000 to blind man.


പാണിനി മഹര്‍ഷി: അനശ്വരമായ അക്ഷരവൈഭവം\nവൈജ്ഞാനിക സമ്പത്തിനു മാനവരാശി ഏറ്റവും കടപ്പെട്ടിരിക്കുന്ന മഹാത്മാക്കളില് എന്തുകൊണ്ടും മുന്‍പന്തിയിലാണു പാണിനി മഹര്‍ഷിയുടെ സ്ഥാനം. ദേവഭാഷയായ സംസ്‌കൃതത്തിന് വ്യാകരണപരമായ ശാസ്ത്രീയഘടന ആവിഷ്‌കരിക്കുക എന്ന ദൗത്യം നിര്‍വഹിക്കുകവഴി ഏതൊരു അറിവും ആര്‍ജിക്കുന്നതിന് ആവശ്യമായ ബുദ്ധിപരമായ അച്ചടക്കം നേടിയെടുക്കാനുള്ള പദ്ധതി കൂടിയാണ് പാണിനി മഹര്‍ഷി പകര്‍ന്നുനല്‍കിയത്. ഏതു വിഷയവും പഠനവിധേയമാക്കാന് ഏറ്റവും ലളിതവും ഘട്ടംഘട്ടവുമായ രീതികളിലേക്ക് പാണിനി മഹര്‍ഷി തന്റെ വ്യാകരണശാസ്ത്രത്തിലൂടെ നമ്മെ നയിക്കുന്നു. മാനവപ്രതിഭയുടെ അത്യുദ്ഭുതകരമായ ഔന്നത്യമാണ് പാണിനീയ വ്യാകരണത്തില് ദര്‍ശിക്കാനാവുക.\nമനുഷ്യന് അഭ്യുദയ-നിഃശ്രേയസങ്ങളെ (ഭൗതികവും ആത്മീയതവുമായ അഭിവൃദ്ധി) പ്രദാനം ചെയ്യുന്നവയാണു വേദങ്ങള്. വേദജ്ഞാനമാകട്ടെ വേദാംഗങ്ങളുടെ ജ്ഞാനത്തിലൂടെയാണു സിദ്ധിക്കുന്നത്. ശിക്ഷ, കല്‍പം, വ്യാകരണം, നിരുക്തം, ഛന്ദസ്സ്, ജ്യോതിഷം എന്നീ വേദാംഗങ്ങളില് വേദമുഖമായാണു വ്യാകരണത്തെ മാനിക്കുന്നത്. പാണിനി മഹര്‍ഷിക്കു മുമ്പും അനേകം വ്യാകരണശാസ്ത്രജ്ഞന്മാര് ഉണ്ടായിരുന്നതായി വോപദേവന് തന്റെ പ്രശസ്ത ഗ്രന്ഥമായ കവികല്‍പദ്രുമത്തില് വ്യക്തമാക്കുന്നുണ്ട്. പല പൂര്‍വികാചാര്യന്മാരുടെയും പേരുകള് ശാസ്ത്രവിവരണത്തിനിടെ പാണിനി മഹര്‍ഷിയും പരാമര്‍ശിക്കുന്നുണ്ട്. വ്യാകരണശാസ്ത്രത്തിന്റെ വിവിധ ശാഖകള് പാണിനിക്കു മുമ്പേ തന്നെ ഭാരതത്തില് വേരൂന്നിയിരുന്നു എന്ന് ഇതില്‍നിന്നു മനസ്സിലാക്കാം. എന്നാല് ഇന്ന് സംസ്‌കൃത വ്യാകരണ ശാസ്ത്രം എന്നു പറഞ്ഞാല് പാണിനീയ വ്യാകരണമാണ്. പാണിനീയം പ്രചാരത്തില് വന്നതോടെ മറ്റുള്ള വ്യാകരണ ശാസ്ത്രങ്ങള് പിന്തുടരപ്പെടാതെ പോയെന്നുവേണം കരുതാന്.\nയേനാക്ഷരസമാമ്‌നായം അധിഗമ്യ മഹേശ്വരാത്\nകൃത്‌സ്‌നം വ്യാകരണം പ്രോക്തം തസ്‌മൈ പാണിനയേ നമഃ\nഎന്ന വന്ദനശ്ലോകത്തില് മഹേശ്വരപ്രസാദത്താലാണ് പാണിനിമഹര്‍ഷിക്ക് അനവദ്യമായ ശബ്ദശാസ്ത്രജ്ഞാനം ലഭിച്ചതെന്നു വ്യക്തമാക്കിയിരിക്കുന്നു. മഹേശ്വരനായ ഭഗവാന് തന്നെ ഭജിച്ച മഹര്‍ഷിക്കു മുമ്പില് നടരാജമൂര്‍ത്തിയുടെ ഭാവത്തില് പ്രത്യക്ഷപ്പെട്ടുവെന്നും തന്റെ കയ്യിലുള്ള ഢക്ക 14 പ്രാവശ്യം മുഴക്കിയെന്നും ആ ശബ്ദത്തില് അക്ഷരസമാമ്‌നായത്തെ മുഴുവന് മഹര്‍ഷി ദര്‍ശിച്ചു എന്നുമാണ് ഐതിഹ്യം.\nസിന്ധുനദീതീരത്ത് ഇന്നത്തെ പാക്കിസ്ഥാനില് റാവല്‍പിണ്ടിക്കും പെഷവാറിനും ഇടയിലായി അറ്റോക്ക് ജില്ലയിലെ ശാലാതുല പട്ടണത്തിലാണു പാണിനി മഹര്‍ഷി ജനിച്ചത്. അച്ഛന്റെ പേര് പാണിന എന്നും അമ്മയുടെ പേര് ദാക്ഷി എന്നും ആയിരുന്നുവെന്നു പറയപ്പെടുന്നു. എന്നാല് ഏതു കാലഘട്ടത്തിലായിരുന്നു ജീവിച്ചിരുന്നതെന്ന് കൃത്യമായി കണക്കാക്കാന് ഇനിയും സാധിച്ചിട്ടില്ല. ബി.സി. 4, 5, 6,7നൂറ്റാണ്ടുകളിലെപ്പൊഴോ ആണ് അദ്ദേഹം ജീവിച്ചിരുന്നതെന്ന അനുമാനത്തിലെത്താനേ ചരിത്രകാരന്മാര്‍ക്കു സാധിക്കുന്നുള്ളൂ.\nപാണിനി മഹര്‍ഷി ജീവിച്ചിരുന്ന കാലമേതെന്നു കണ്ടെത്താന് അദ്ദേഹത്തിന്റെ തന്നെ കൃതികളിലെ പരമാര്‍ശങ്ങള് ഉപയോഗപ്പെടുത്തി അന്വേഷണം തുടരുകയാണു ചരിത്രകുതുകികള്. പാണിനിയുടെ രചനകളില് ബ്രഹ്മചാരിണിമാരെക്കുറിച്ചുള്ള പരാമര്‍ശമുണ്ട്. ഇതു ബുദ്ധമതവ്യവസ്ഥയെക്കുറിച്ചായിരിക്കാമെന്നും അതുകൊണ്ടുതന്നെ പാണിനി മഹര്‍ഷി ജീവിച്ചിരുന്നതു ശ്രീബുദ്ധനു ശേഷമാണെന്നും വിലയിരുത്തപ്പെടുന്നുണ്ട്. എന്നാല്, മറുവാദമുയരുന്നത് ബുദ്ധമതത്തിനു മുന്‍പു തന്നെ ജൈനസമ്പ്രദായം ഉണ്ടായിരുന്നുവെന്നും പാണിനി മഹര്‍ഷി സൂചിപ്പിച്ചതു ജൈനമതത്തിലെ ബ്രഹ്മചര്യത്തെക്കുറിച്ചായിരിക്കാമെന്നതുമാണ്. ഈ ആശയക്കുഴപ്പം ശക്തമായതു പാണിനിയുടെ കാലം നിര്‍ണയിക്കുന്നതിനു പിന്നെയും തടസ്സമായി.\nഉച്ചാരണശാസ്ത്ര(phonetics)ത്തിലും സ്വരവിജ്ഞാന(phonology)ത്തിലും ശബ്ദരൂപജ്ഞാനത്തിലുമെല്ലാം സമഗ്രത നിറഞ്ഞ ശാസ്ത്രീയസിദ്ധാന്തങ്ങള്‍ക്കു രൂപം നല്‍കിയത് പാണിനി മഹര്‍ഷിയാണ്. ഗവേഷകബുദ്ധിയോടെ രചിച്ച അഷ്ടാധ്യായിയാണ് പാണിനി മഹര്‍ഷിയുടെ ഏറ്റവും പ്രധാനപ്പെട്ട വ്യാകരണഗ്രന്ഥം. പേരു സൂചിപ്പിക്കുന്നതുപോലെ എട്ട് അധ്യായങ്ങളാണ് ഇതിലുള്ളത്. ഓരോ അധ്യായത്തിലും നാലു പാദങ്ങളും ഓരോ പാദത്തിലും അനേകം സൂത്രങ്ങളും അടങ്ങിയിരിക്കുന്നു. ആകെ 3988 സൂത്രങ്ങളാണ് അഷ്ടാധ്യായിയില് ഉള്ളത്.\nഅല്‍പാക്ഷരങ്ങളില് നിബന്ധിക്കപ്പെട്ട ഈ സൂത്രങ്ങളില് ക്രിയാപദങ്ങളോ അര്‍ഥനിര്‍ണയത്തിനാവശ്യമായ ഘടകപദങ്ങളോ ഒന്നുമില്ല. അര്‍ഥപൂരണത്തിനാവശ്യമായ ശബ്ദുങ്ങള് മുന് സൂത്രങ്ങളില്‍നിന്നു യഥോചിതം അനുവര്‍ത്തിക്കണമെന്നാണു നിയമം. അല്‍പാക്ഷരങ്ങളില് സൂത്രങ്ങളെ നിബന്ധിക്കുന്നതിനുവേണ്ടി മഹര്‍ഷി ഒരു സാങ്കേതികഭാഷ (Meta Language) തന്നെ ആവിഷ്‌കരിച്ചു. ആ സാങ്കേതിത ഭാഷയില് ഒരിടത്തും പിഴവു വരാത്ത വിധത്തില്, ഗണിതശാസ്ത്രക്രിയകള്‍ക്കും സിദ്ധാന്തങ്ങള്‍ക്കും അവകാശപ്പെടാവുന്ന കൃത്യതയോടെ, നാലായിരിത്തോളം സൂത്രങ്ങളില് ശബ്ദശാസ്ത്രം മുഴുവന് ഒതുക്കിയതിലൂടെ അസാധാരണമായ ബുദ്ധിവൈഭവം തന്നെയാണു വെളിപ്പെടുന്നത്. ഭാഷയെ സ്വരങ്ങള്, വ്യഞ്ജനങ്ങള്, നാമങ്ങള്, ക്രിയകള് എന്നിങ്ങനെ ആയിരത്തി എഴുന്നൂറോളം അടിസഥാനഘടകങ്ങളായി തിരിച്ചു വര്‍ഗീകരിച്ചിട്ടുണ്ട്.\nസൂത്രങ്ങള്‍ക്ക് അനുബന്ധമായി ധാതുപാഠം, ഗണപാഠം, ലിംഗാനുശാസനം എന്നിവയും പാണിനി മഹര്‍ഷിയാല് രചിക്കപ്പെട്ടിട്ടുണ്ട്. പാണിനീയ ശിക്ഷാശാസ്ത്രവും ലഭ്യമാണ്. അതേസമയം, പാണിനി മഹര്‍ഷിയുടേതാണെന്നു ചൂണ്ടിക്കാണിക്കപ്പെടുന്ന ഉണാദിസൂത്രങ്ങളുടെ കര്‍ത്താവാരെന്നതു സംബന്ധിച്ചു കൃത്യമായി നിര്‍ണയിക്കാന് ഇനിയും സാധിച്ചിട്ടില്ല.\nആധുനിക കാലത്തും ശാസ്ത്രപഠനത്തിന് ഏറ്റവും ഉതകുന്ന ഭാഷയായി സംസ്‌കൃതം തുടരുന്നതിനുകാരണം പാണിനി മഹര്‍ഷി സംസ്‌കൃതവ്യാകരണത്തിനു നല്‍കിയ ഉറച്ച അസ്ഥിവാരമാണ്. ഭാഷയ്ക്കു പാണിനി നിര്‍മിച്ചുനല്‍കിയ ശാസ്ത്രീയ അടിസ്ഥാനം ഒരര്‍ഥത്തില് ശാസ്ത്രത്തിനും ഗണിതത്തിനും കൃത്യതയാര്‍ന്ന അടിത്തറ ആവശ്യമാണെന്ന ചിന്ത പണ്ഡിതമനസ്സുകളില് ഉണര്‍ത്തി. അറിവിനായി മനുഷ്യന് പാണിനിയുടെ പാത പിന്തുടരുന്നതെങ്ങനെയെന്നു വ്യക്തമാക്കിത്തരുന്നതിനുള്ള ഏറ്റവും പ്രകടമായ ഉദാഹരണങ്ങളിലൊന്നായി വിദഗ്ധര് ചൂണ്ടിക്കാട്ടുന്നത് സംസ്‌കൃതവ്യാകരണവും യൂക്‌ളിഡിന്റെ ജ്യാമിതീയ ശാസ്ത്രവുമായുള്ള താരതമ്യമാണ്.\nസംസ്‌കൃതവ്യാകരണത്തിന്റെ യുക്തിഭദ്രമായ ഘടന ഭാരതത്തില് ഗണിതം, ബീജഗണിതാടിസ്ഥാനത്തില് വികസിക്കുന്നതിനു വഴിതെളിച്ചുവെന്നു ചൂണ്ടിക്കാണിക്കപ്പെടുന്നു. ബീജഗണിതാടിസ്ഥാനത്തിലുള്ള വിചിന്തനപദ്ധതി, അക്കങ്ങളെ വാക്കുകള് കൊണ്ടു രേഖപ്പെടുത്തുന്ന ഭാരതീയ രീതി- ഇതെല്ലാം ഭാഷയുടെ ഘടനയുമായി ബന്ധപ്പെട്ടുകിടക്കുന്നു. കംപ്യൂട്ടര് ഭാഷയ്ക്ക് ഉപയുക്തമായ ഭാഷാസിദ്ധാന്തങ്ങളുടെ തുടക്കം പാണിനിയില്‍നിന്നാണെന്ന അനുമാനം പ്രസക്തമാണ്.\n1959ലാണ് ജോണ് ബാക്കസ്, ബാക്കസ് നോര്‍മല് ഫോം കണ്ടുപിടിച്ചത്. സഹസ്രാബ്ദങ്ങള്‍ക്കു മുന്‍പ് പാണിനി മഹര്‍ഷി പരിചയപ്പെടുത്തിയ കാര്യങ്ങളുടെ ആവര്‍ത്തനമാണു ബാക്കസ് നോര്‍മല് ഫോം എന്നു കാണാം. പാണിനി മഹര്‍ഷി ഉപയോഗപ്പെടുത്തിയ ചിഹ്നങ്ങളും അടയാളങ്ങളും ബാക്കസ് ഉപയോഗപ്പെടുത്തി. പാണിനി മഹര്‍ഷിയുടെ ആശയങ്ങള് ബാക്കസിനു സമാനം പ്രയോഗസാധ്യതയുള്ളതായിരുന്നു. ആധുനികകാലത്തെ കംപ്യൂട്ടര് സയന്‍സ് സിദ്ധാന്തങ്ങള്‍ക്കു പിന്നിലുള്ള ആശയങ്ങള് ഭാരതീയരുടെ ചിന്തകളില് 2500 വര്‍ഷങ്ങള്‍ക്കു മുമ്പു തന്നെ വികസിച്ചിരുന്നുവെന്നാണു സൂചന.\nപാണിനിയുടെ സംഭാവനകളെക്കുറിച്ചും നിഗമനങ്ങളെക്കുറിച്ചും ചരിത്രകാരന്മാര്‍ക്കു വ്യത്യസ്തമായ വിലയിരുത്തലുകളാണുള്ളത്. 1876ല് ബി.ഇന്ദ്രാജി മുന്നോട്ടുവെച്ച സിദ്ധാന്തപ്രകാരം അക്ഷരങ്ങളോ ഉച്ചാരണശബ്ദങ്ങളോ അടിസ്ഥാനപ്പെടുത്തിയാണ് ബ്രാഹ്മി ഭാഷയില് അക്കങ്ങള് രൂപപ്പെടുത്തിയത്. മറ്റെല്ലാ ചരിത്രകാരന്‍മാരും വിശ്വസിക്കുന്ന കാലഘട്ടത്തിനുംമുമ്പാണ് പാണിനി മഹര്‍ഷിയുടെ കാലഘട്ടമെന്നാണ് ഇന്ദ്രാജി കണക്കാക്കിയിട്ടുള്ളത്. ബി.സി. എട്ടാം ശതകത്തിലാണ് പാണിനി ജീവിച്ചതെന്ന് ഇന്ദ്രാജി വ്യക്തമാക്കുന്നു. അക്കങ്ങളെ പ്രതിനിധാനം ചെയ്യാന് അക്ഷരമാലയിലെ അക്ഷരങ്ങള് ആദ്യമായി ഉപയോഗപ്പെടുത്തിയതു പാണിനി മഹര്‍ഷിയാണെന്നും ഇന്ദ്രാജി ചൂണ്ടിക്കാട്ടുന്നു. ബ്രാഹ്മി അക്കങ്ങള് രൂപപ്പെട്ടത് അക്ഷരങ്ങളില്‍നിന്നാണെന്ന ഈ സിദ്ധാന്തത്തെ സാധൂകരിക്കാന് ഒട്ടേറെ തെളിവുകള് ലഭ്യമാണ്.


തിരുവനന്തപുരം: ശക്തമായ കടല്ക്ഷോഭത്തെത്തുടര്ന്ന് ജില്ലയുടെ തീരമേഖലകളില്നിന്ന് 19 കുടുംബങ്ങളെ സുരക്ഷിത കേന്ദ്രങ്ങളിലേക്കു മാറ്റിപ്പാര്പ്പിച്ചു. വലിയതുറ മേഖലയിലാണ് കടല്ക്ഷോഭം രൂക്ഷം. ഇവിടെ ഒമ്പതു വീടുകള് പൂര്ണമായി തകര്ന്നു. വലിയതുറ ബഡ്സ് യു.പി. സ്കൂള്, വലിയതുറ ഗവണ്മെന്റ് യു.പി. സ്കൂള് എന്നിവിടങ്ങളിലാണു ദുരിതാശ്വാസ ക്യാംപുകള് തുറന്നത്. ബഡ്സ് യു.പി. സ്കൂളിലെ ദുരിതാശ്വാസ ക്യാംപില് എട്ടു കുടുംബങ്ങളിലെ 34 പേരും വലിയതുറ യു.പി.എസില് 11 കുടുംബങ്ങളില് നിന്നുള്ള 35 പേരും താമസിക്കുന്നുണ്ട്. ഇവര്ക്ക് ആവശ്യമായ എല്ലാ സൗകര്യങ്ങളും ക്യാംപുകളില് ഏര്പ്പെടുത്തിയിട്ടുണ്ടെന്ന് ജില്ലാ More


“ഞാൻ... എന്റെ ശൈലി....അത് മരിക്കുവോളം...”\nഞാൻ എറണാകുളം നഗരത്തിൽ ആദ്യമായി എത്തുന്നത് നമ്മുടെ സ്വാതന്ത്ര്യസമരപ്രസ്ഥാനത്തിന്റെ ഭാഗമായിട്ടാണ്; അത്രയ്‌ക്കൊക്കെ ഇവനുണ്ടോ എന്ന് ചിലർക്കൊക്കെ തോന്നിയേക്കാം, എങ്കിലും വന്നത് അതിന്റെ ഭാഗമായിട്ട് തന്നെയായിരുന്നു. അന്ന് സ്വാതന്ത്ര്യസമരത്തിന്റെ ഭാഗമായി വിദ്യാർത്ഥി കോൺഗ്രസിന്റെ ആഭിമുഖ്യത്തിൽ എറണാകുളത്ത് വച്ച് ഒരു സമ്മേളനം സംഘടിപ്പിച്ചിരുന്നു. കണ്ണൂരിലെ ചിറയ്‌ക്കൽ താലൂക്ക് വിദ്യാർത്ഥി കോൺഗ്രസ് കാര്യദർശി എന്ന നിലയ്‌ക്ക് ഞാനതിൽ പങ്കെടുത്തിരുന്നു. പിന്നീട് ഞാനിവിടെ സ്ഥിരതാമസമാക്കുന്നത്, അമ്പലമുകളിലെ ഒരു കമ്പനിയിലെ ഉദ്യോഗസ്ഥനായ ശേഷമാണ്. ഏറെനാൾ എറണാകുളം നഗരത്തിലും അതിന്റെ പ്രാന്തപ്രദേശങ്ങളിലുമായി ഞാൻ ജീവിച്ചു. ഒടുവിൽ എന്റെ ഔദ്യോഗിക ജീവിതം അവസാനിച്ച് പിരിഞ്ഞു പോരുമ്പോൾ എന്റെ സുഹൃത്തുക്കൾ ഒരു സല്‌ക്കാരം നടത്തുകയും അവിടെവച്ച് അവരിൽ ചിലർ ഒരഭിപ്രായം പ്രകടിപ്പിക്കുകയും ചെയ്‌തു. ഇത്രയും ഏറെക്കാലം ഇയാൾ എറണാകുളത്ത് ജീവിച്ചെങ്കിലും ഇയാളുടെ കണ്ണൂർ ഭാഷയിൽ യാതൊരു മാറ്റവും ഉണ്ടായിട്ടില്ലെന്നും ഇയാൾ ഇന്നും കണ്ണൂരുകാരനായി തന്നെയാണ് ഇരിക്കുന്നതെന്നും അവർ അഭിപ്രായപ്പെട്ടു. സത്യത്തിൽ ഞാൻ കണ്ണൂർക്കാരനായി തുടരാനായി യാതൊരു ശ്രമവും നടത്തിയിട്ടില്ലെന്നു മാത്രമല്ല, ഇക്കാര്യം എന്റെ ശ്രദ്ധയിൽപ്പെട്ടത് എന്റെ വിരമിക്കൽ ചടങ്ങിൽവച്ച് എന്റെ സുഹൃത്തുക്കൾ സൂചിപ്പിച്ചപ്പോൾ മാത്രമാണ്. വിദേശയാത്രകൾ കുറെ നടത്തിയ ഒരാളാണ് ഞാൻ. ഓരോ യാത്രയിലും ഞാൻ ധരിക്കാറുളളത് മുണ്ടും ഖദർഷർട്ടുമാണ്. അല്ലാതെ കോട്ടും സൂട്ടുമൊന്നുമല്ല. ആ പതിവ് എനിക്കില്ല. ഓരോരുത്തർക്കും ഓരോ രീതികളും, ശൈലികളുമുണ്ട്. മറ്റുളളവരെ രസിപ്പിക്കാൻ വേണ്ടിമാത്രം എനിക്ക് സംസാരിക്കാനും പ്രവർത്തിക്കാനുമാവില്ല.\nഞാൻ എഴുത്തച്ഛൻ പുരസ്‌കാരം സ്വീകരിച്ചുകൊണ്ട് നടത്തിയ പ്രസംഗത്തെക്കുറിച്ച് മലയാളത്തിലെ വലിയ പണ്ഡിതൻമാരൊക്കെ ഏറെ കുറ്റം പറഞ്ഞ് എഴുതിയതായി ഞാൻ കേൾക്കുകയും വായിക്കുകയും ചെയ്‌തു. അതിന് മറുപടിയായിട്ടാണ് ഞാൻ ഇത്രയും പറഞ്ഞത്. എനിക്ക് എന്റെ ശൈലി, അത് മാറ്റുവാൻ കഴിയില്ല. ഈ പറഞ്ഞത് ആത്‌മപ്രശംസയാണെന്ന് ചിലർ കണക്കാക്കുന്നതിൽ ഒരു വിഷമവും എനിക്കില്ല. ഞാൻ കോട്ടും സൂട്ടുമണിഞ്ഞ് യൂറോപ്പിൽ പോയതിനുശേഷം, ഇവിടെവന്ന് ഖദർ ഷർട്ടും മുണ്ടുമാണ് ധരിച്ചിരുന്നത് എന്ന് പറയുന്നതാണ് ആത്മവഞ്ചന. സത്യമായ കാര്യം പറയുന്നതിൽ എന്തുതെറ്റ്.\nഇന്ത്യയിലെ തന്നെ ഏറ്റവും വലിയ പ്രസാധകരായ ഡിസി ബുക്‌സ് അവരുടെ പുസ്‌തകങ്ങളിൽ ‘ആദ്യമായി ഇന്ത്യയിൽ ഐ.എസ്.ഒ സർട്ടിഫിക്കറ്റ് കിട്ടിയ പ്രസാധകർ’ എന്ന് അച്ചടിക്കാറുണ്ട്. ഇത് പ്രശംസയല്ലേ...എങ്കിലും സത്യമാണ്. മറിച്ച് മറ്റേതെങ്കിലും പ്രസാധകന് ഇതു കിട്ടിയിട്ടുണ്ടെങ്കിൽ ഡിസി കാണിക്കുന്നത് ആത്മവഞ്ചനയായിരിക്കും. അങ്ങിനെയല്ലാത്ത കാലത്തോളം അഭിമാനപൂർവ്വം ഇത് അച്ചടിക്കുന്നതിൽ ഒരു തെറ്റുമില്ല. ഇത്തിരി സുഖം ഒരാൾക്ക് കിട്ടുന്നതിൽ, മറ്റുളളവർക്കെന്തിന് വിഷമം? എന്താണ് മറ്റുളളവരുടെ ഉറക്കം ഇക്കാരണത്താൽ നഷ്‌ടപ്പെടുന്നത്?\nഒരു പെയ്‌ന്റിംഗ് എക്സിബിഷൻ ബ്രോഷറിൽ ഓരോ കലാകാരനെക്കുറിച്ചും എന്തൊക്കെ വിവരണങ്ങളും വിശേഷണങ്ങളുമാണ് കാണുക. ഒരു സംഗീതജ്ഞന്റെ പരിപാടിയിൽ പങ്കെടുക്കുമ്പോഴും ഇത്തരം വിശേഷണങ്ങൾ കാണാം. ഇതിലൊക്കെ തെറ്റുണ്ടെന്ന് എനിക്ക് തോന്നിയിട്ടില്ല. എന്നാൽ തെറ്റുണ്ടെന്ന് വിശ്വസിക്കുവാനുളള സ്വാതന്ത്ര്യം മറ്റുളളവർക്കുണ്ടെന്ന് ഞാൻ സമ്മതിക്കാനും തയ്യാറാണ്.\nഞാൻ ഒരു എഴുത്തുകാരനായതുകൊണ്ട് എനിക്ക് മനസ്സിലായ ഒരു കാര്യമുണ്ട്; ഇനിയും ചിലരുടെ സുഖത്തിനുവേണ്ടി അത്ര വലിയ എഴുത്തുകാരനല്ലായെന്നും ഞാൻ കൂട്ടിച്ചേർക്കാം; എന്നാലും എഴുത്തുകാരൻതന്നെ. സാഹിത്യമെന്നത് സമാനഹൃദയർക്കുളളതാണ്. ഇത് സാഹിത്യത്തിനു മാത്രമല്ല മറ്റ് കലകൾക്കും ബാധകമാണ്. അതുകൊണ്ടാണ് സുഗതകുമാരി എഴുതിയത് “സമാനഹൃദയാ...നിനക്കായി പാടുന്നു ഇന്നു ഞാൻ...” സമാനഹൃദയരോട് മാത്രമെ നമുക്ക് പാടാൻ കഴിയൂ, കഥ പറയാൻ കഴിയൂ. അല്ലാതെ മൂർഖരോടും ഖലരോടും നാം എന്ത് പാടാനാണ്. എന്തു പറയാനാണ്. അങ്ങിനെ ചെയ്‌താൽ അത് പന്നിയുടെ മുന്നിൽ മുത്തുവാരിയിടും പോലെയാകും.\nപഴയ ആളുകളെ ശകാരിക്കുക എന്നത് ഇന്ന് എല്ലാനാട്ടിലും കാണാവുന്ന ഒരു രീതിയാണ്. ആരെയും കിട്ടിയില്ലെങ്കിൽ വി.ടി. ഭട്ടതിരിപ്പാടിനേയും ശകാരിക്കും ചിലർ. ബംഗാളിൽ ജ്യോതിബസു ഭരിച്ചിരുന്ന നാളുകളുടെ ഒടുവിൽ ഒരു സംഭവമുണ്ടായി. രാഷ്‌ട്രീയ സാമൂഹ്യ വ്യത്യാസമില്ലാതെ ഒത്തുകൂടിയ ബംഗാളിലെ പുതിയ എഴുത്തുകാർ ടാഗോർ സാഹിത്യകാരനല്ലെന്നും, ബംഗാളി ഭാഷയ്‌ക്കുവേണ്ടി അദ്ദേഹം ഒരു ചുക്കും സംഭാവന ചെയ്‌തിട്ടില്ലായെന്നും അഭിപ്രായപ്പെട്ടു. ഇത് ബംഗാളിൽ മാത്രമല്ല ഇന്ത്യയിലാകമാനം ഒച്ചപ്പാടുണ്ടാക്കിയ സംഭവമായിരുന്നു. ഈ സംഭവം അറിഞ്ഞപ്പോൾ ബംഗാൾ അസംബ്ലിയിൽവച്ച് നിറകണ്ണുകളോടെ കൈകൾ കൂപ്പി അന്നത്തെ ബംഗാൾ മുഖ്യമന്ത്രി ജ്യോതിബാസു ലോകത്തോട് മാപ്പു പറഞ്ഞു. ഇതു ഞാൻ കെട്ടിച്ചമച്ച ഒന്നല്ല. ടാഗോറിനെക്കുറിച്ച് ആളുകൾക്ക് ഇങ്ങനെ പറയാമെങ്കിൽ നിസ്സാരനായ എന്നെക്കുറിച്ച് ഇവിടത്തെ ചിലർക്ക് എന്താണ് പറഞ്ഞുകൂടാത്തത്?\nഇതുപോലൊരു സംഭവം സത്യജിത് റേയ്‌ക്കുമെതിരെ ബംഗാളിൽ ഉണ്ടാകുകയുണ്ടായി. റേ ബംഗാളി സിനിമയ്‌ക്ക് ദ്രോഹവും അപമാനവും മാത്രമാണ് വരുത്തിയിട്ടുളളതെന്ന് അവിടുത്തെ പുതിയ സിനിമ പ്രവർത്തകർ ആരോപിച്ചു. ഇവരുടെയൊക്കെ വിഷമങ്ങൾ നമുക്ക് മനസ്സിലാക്കാൻ കഴിയും. പക്ഷെ ഇത് നിയമം മൂലം നിർത്തവെയ്‌ക്കാൻ കഴിയില്ല. ചിലർക്കിന് ആത്‌മസംതൃപ്തി നല്‌കുന്ന ഒന്നാണ്. ഇത്തരം കാര്യങ്ങൾ തുടർന്നുകൊണ്ടേയിരിക്കും.\nഒരിക്കൽ ഒരു പ്രശസ്‌തനായ എഴുത്തുകാരൻ പറഞ്ഞത് എന്റെ ഓർമ്മയിൽ വരികയാണ്. ലോകത്തിൽ ഏറ്റവും ഭയപ്പെടേണ്ട വ്യക്തി കഥയെഴുതാൻ ശ്രമിച്ച് പരാജയപ്പെട്ടവനാണ് എന്നാണ് അദ്ദേഹം പറഞ്ഞത്. ഞാൻ എന്റെ ചെറിയ ഒരനുഭവം പറയാം. ബോംബെയിൽ നിന്നും പുറത്തിറങ്ങുന്ന ‘ഡെ ബൊണയർ’ എന്ന അശ്ലീലമാസികയിൽ എന്റെ ‘ഗൗരി’ എന്ന കഥയുടെ ഇംഗ്ലീഷ് വിവർത്തനം പ്രസിദ്ധീകരിക്കുകയുണ്ടായി. അവരുടെ ഇരുപത്തിരണ്ടാം വാർഷികപ്പതിപ്പിൽ ഇത് പ്രസിദ്ധീകരിച്ചപ്പോൾ എന്റെ അനുവാദം വാങ്ങിക്കുകയോ പ്രതിഫലം തരികയോ ചെയ്തില്ല. കഥ പ്രസിദ്ധീകരിച്ച വിവരം ഒരു സുഹൃത്തുവഴി അറിഞ്ഞപ്പോൾ ഞാൻ എറണാകുളം ജില്ലാകോടതിയിൽ ഒരുലക്ഷം നഷ്‌ടപരിഹാരത്തിന് മാസികയ്‌ക്കെതിരായി കേസുകൊടുത്തു. പിന്നീടുണ്ടായത് രസകരമായ അനുഭവമാണ്. അന്നത്തെ ജില്ലാ ജഡ്‌ജി ഒരോ തവണവും എന്റെ ഫയൽ വിളിക്കുകയും, എന്നാൽ കേസ് മുന്നോട്ട് കൊണ്ടുപോകാതെ, അത് മാറ്റിവച്ച് എന്നെ ചീത്തപറയാൻ തുടങ്ങുകയും ചെയ്യും. കഥ നല്ലതോ ചീത്തയോ എന്നതോ, പത്‌മനാഭൻ നല്ലവനോ ചീത്തയാളോ എന്നതല്ലല്ലോ അഡ്‌ജുഡിക്കേഷൻ. എന്റെ ‘പീറക്കഥ’ അനുവാദമില്ലാതെ പ്രസിദ്ധീകരിച്ചതാണല്ലോ പ്രശ്‌നം. ഇയാൾ എന്നെ ചീത്ത പറയുന്നത് മൂന്നുനാലുവട്ടം ആവർത്തിച്ചപ്പോൾ, ബഹുമാനപ്പെട്ട ഹൈക്കോടതിയിൽ, ഈ നീചാത്‌മാവിൽ നിന്നും എന്നെ രക്ഷിക്കണം എന്ന് അപേക്ഷിച്ച് ഞാനൊരു പെറ്റീഷൻ നല്‌കി. രസികനായ ഹൈക്കോടതി ജഡ്‌ജി, എന്റെ പെറ്റീഷൻ വായിച്ചശേഷം ശുദ്ധ മലായാളത്തിൽ ഇങ്ങനെ ഒരാത്മഗതം നടത്തി...“ജില്ലാജഡ്‌ജി ചെറുപ്പത്തിൽ കഥയെഴുതിയിട്ടുണ്ടാകും; അല്ലാതെ ഇത്തരത്തിൽ ചീത്ത പറയാൻ കാരണമൊന്നും കാണുന്നില്ല.” അയാൾ കഥയെഴുതി പരാജയപ്പെട്ടവൻ തന്നെയാണെന്നാണ് ഞാൻ ഇപ്പോഴും വിശ്വസിക്കുന്നത്. എന്നെ ഇഷ്‌ടപ്പെടാത്ത സുഹൃത്തുക്കൾ മനസ്സിലാക്കാൻ കൂടിയാണിത് ഇപ്പോൾ പറയുന്നത്.... ഞാൻ പറഞ്ഞതുകൊണ്ടുമാത്രം ഇക്കാര്യം അസത്യമാവില്ല.\nഇത് ഞാൻ അവസാനിപ്പിക്കുന്നതിനുമുൻപ് രണ്ടുകാര്യങ്ങൾ സൂചിപ്പിച്ചു കൊളളട്ടെ.\nമലയാള ഭാഷയ്‌ക്ക് ഏറ്റവും വലിയ നേട്ടങ്ങൾ നല്‌കിയ മഹാനായ എഴുത്തുകാരൻ, ഒ.വി.വിജയൻ; ഹൈദ്രബാദിലെ ഒരാശുപത്രിയിൽ രോഗത്തോട് മല്ലടിച്ച് കിടക്കുകയാണ്. അദ്ദേഹം എന്റെ തലമുറയിലെ എഴുത്തുകാരിൽ ഒന്നാമനാണ്. സി.വി.രാമൻപിളളയ്‌ക്കുശേഷം മലയാളം കണ്ട ഏറ്റവും മികച്ച നോവലിസ്‌റ്റ്. മലയാളത്തിലും ഇംഗ്ലീഷിലും ഒരുപോലെ എഴുതുകയും മികച്ച കാർട്ടൂണുകൾ വരയ്‌ക്കുകയും ചെയ്‌ത വലിയ ചിന്തകൻ. അദ്ദേഹത്തിന്റെ രോഗാവസ്ഥ ഉടനെ മാറി ആരോഗ്യം തിരിച്ചു കിട്ടട്ടെയെന്ന് ആത്മാർത്ഥമായി ഞാൻ പ്രാർത്ഥിക്കുന്നു.\nരണ്ടാമത്, രാഷ്‌ട്രീയമായോ പ്രവർത്തി സംബന്ധമായോ എന്തൊക്കെ ഭിന്നാഭിപ്രായങ്ങൾ ഉണ്ടെങ്കിലും ഒരാൾക്കും അവഗണിക്കാൻ കഴിയാത്ത വലിയൊരു പത്രമാണ് മലയാള മനോരമ. രണ്ടാഴ്‌ചയായിട്ടില്ല എന്നെപ്പറ്റി മോശമായി എഴുതിയിട്ട്. പക്ഷെ, അതുകൊണ്ട് മനോരമ ചീത്ത പത്രമാകേണ്ടതില്ല. ഇവിടെ ഏതാണ് നല്ല പത്രമെന്ന മറുചോദ്യവുമുണ്ട്. ഇതു മനസ്സിലാക്കിയാണ് ഞാൻ മുൻപ് പറഞ്ഞത്, രാഷ്‌ട്രീയമായോ പ്രവർത്തി സംബന്ധമായോ ഭിന്നാഭിപ്രയങ്ങൾ ഉണ്ടാകുമെങ്കിലും മനോരമയുടെ പ്രാധാന്യത്തെ ലഘൂകരിച്ച് കാണാനാവില്ലയെന്ന്. ഇ.എം.എസ്സും നായനാരും ദേശാഭിമാനിയേക്കാളേറെ ഒരുപക്ഷെ മനോരമയിലായിരിക്കും എഴുതിയിട്ടുണ്ടാകുക. ഏറ്റവും കൂടുതൽ അഭിമുഖങ്ങളും അനുവദിച്ചു കൊടുത്തിരിക്കുന്നതും മനോരമയ്‌ക്കായിരിക്കും.\nമലയാള മനോരമയുടെ പുതിയ എഡിഷൻ ഡൽഹിയിൽനിന്നും ഇറങ്ങുകയാണ്. അവരുടെ ഈ സംരംഭത്തിന് എല്ലാ ഭാവുകങ്ങളും നേരാൻ നിങ്ങളും എന്റെയൊപ്പം ഉണ്ടാകും എന്നാണ് എന്റെ വിശ്വാസം. ഇന്ത്യയ്‌ക്കുപുറത്തും മനോരമയ്‌ക്ക് എഡിഷനുകൾ ഉണ്ടാകട്ടെയെന്ന് ഞാൻ ആശംസിച്ചു കൊളളുന്നു.\n(എഴുത്തച്ഛൻ പുരസ്‌കാര ജേതാവായ ടി.പത്‌മനാഭന് പ്രസാധകരുടെ കൂട്ടായ്‌മ നല്‌കിയ സ്വീകരണത്തിന് മറുപടിയായി നടത്തിയ സംഭാഷണത്തിൽനിന്നും....)


മൂന്ന് മാസം, 34 ചിത്രങ്ങള്, ആറ് വിജയം; മലയാളത്തില് പുരോഗതിയുണ്ടോ; നോക്കൂ | Film Industry Is Smiling After The First Quarter of 2016 - Malayalam Filmibeat\n| Published: Monday, April 4, 2016, 14:41 [IST]\nമാര്‍ച്ചോടെ മൂന്ന് മാസം പൂര്‍ത്തിയിയരിക്കുന്നു. മറുപുറം എന്ന ചിത്രത്തില് തുടങ്ങി കലി വരെ 34 സിനിമകള് ഈ മൂന്ന് മാസത്തിനുള്ളില് റിലീസ് ചെയ്തു. കഴിഞ്ഞ വര്‍ഷത്തെ അപേക്ഷിച്ചു നോക്കുകയാണെങ്കില് മലയാള സിനിമയില് നല്ല പുരോഗതി കാണുന്നുണ്ട്.\nമൂന്ന് മാസം കൊണ്ട് ആറ് ചിത്രങ്ങള് മികച്ച പ്രതികരണങ്ങളോടെ വിജയം നേടി/ നേടുന്നു. സാധാരണക്കാരന് ബന്ധിപ്പിക്കാന് കഴിയുന്ന, സമൂഹം ചര്‍ച്ച ചെയ്യേണ്ട വിഷയങ്ങളാണ് ഈ ചിത്രങ്ങള് സംവദിയ്ക്കുന്നത്. ഏതൊക്കെയാണ് ആ ആറ് ചിത്രങ്ങളെന്ന് നോക്കാം\n2015 ലെ വിജയ യാത്ര പൃഥ്വി തുടരുകയായിരുന്നു. ജനുവരി 15 ന് റിലീസ് ചെയ്ത പാവാട എന്ന ചിത്രവും മികച്ച പ്രതികരണം നേടി. ഷിബിന് ഫ്രാന്‍സിസിന്റെ കഥയ്ക്ക് ബിപിന് ചന്ദ്ര തിരക്കഥ എഴുതി, ജി മാര്‍ത്താണ്ഡന് സംവിധാനം ചെയ്ത ചിത്രം. പൃഥ്വിരാജിനൊപ്പം അനൂപ് മേനോന്, മണിയന് പിള്ള രാജു, നെടുമുടി വേണു, ആശ ശരത്ത്, മിയ ജോര്‍ജ്ജ് തുടങ്ങിയവര് കേന്ദ്ര കഥാപാത്രങ്ങളായെത്തി. 16 കോടിയോളം ചിത്രം കലക്ഷനും നേടി\nമലയാള സിനിമയ്ക്ക് ഒരു സര്‍പ്രൈസായിരുന്നു ദിലീഷ് പോത്തന് സംവിധാനം ചെയ്ത മഹേഷിന്റെ പ്രതികാരം. കരിയറില് താഴ്ചയിലേക്ക് പോകുന്ന ഫഹദിനെ ഒറ്റയടിക്ക് മുന്നിലെത്തിച്ചു. ഒത്തിരി പുതുമുഖങ്ങളെ സിനിമ പരിചയപ്പെടുത്തി. തന്മയത്വത്തോടെയുള്ള അവതരണ രീതി തന്നെയാണ് മഹേഷിന്റെ വിജയം. ശ്യാം പുഷ്‌കരന് തിരക്കഥ എഴുതിയ ചിത്രം നിര്‍മിച്ചത് ആഷിഖ് അബു ആണ്.\n1983 എന്ന ചിത്രത്തിന് ശേഷം നിവിന് പോളിയും എബ്രിഡ് ഷൈനും ഒന്നിച്ച ആക്ഷന് ഹീറോ ബിജു എന്ന ചിത്രത്തിന് ആദ്യത്തെ മൂന്ന് ദിവസം നെഗറ്റീവ് കമന്റുകള് വന്നെങ്കിലും, പിന്നീട് ചിത്രത്തിലെ നന്മ തിരച്ചറിഞ്ഞ പ്രേക്ഷകര് അതിനെ നെഞ്ചേറ്റുകയായിരുന്നു. അണിയറയില് കാണാതെ പോയ ഒത്തിരി ജൂനിയര് ആര്‍ട്ടിസ്റ്റുകളെയും, പുതുമുഖ താരങ്ങളെയും എബ്രിഡ് ഷൈന് ഈ ചിത്രത്തിലൂടെ ഉയര്‍ത്തിക്കൊണ്ടു വന്നു.\nനയന്‍താരയെയും മമ്മൂട്ടിയെയും കേന്ദ്ര കഥാപാത്രങ്ങളാക്കി എകെ സാജന് സംവിധാനം ചെയ്ത മികച്ചൊരു ത്രില്ലര് ചിത്രമാണ് പുതിയ നിയമം. പേരിനോട് പൂര്‍ണമായും നീതി പുലര്‍ത്തിയ ചിത്രം സമൂഹത്തില് വീട്ടമ്മമാര് നേരിടുന്ന പീഡനത്തെ കുറിച്ചാണ് പറയുന്നത്. കലക്ഷന്റെ കാര്യത്തിലും ഈ നിയമം ഒട്ടും പിന്നില് പോയില്ല\nരാജേഷ് പിള്ള സംവിധാനം ചെയ്ത വേട്ട എന്ന ചിത്രവും ഒരു ഡീസന്റ് ത്രില്ലറാണ്. കേരളം വായിച്ച ഒരു പത്രവാര്‍ത്തയില് നിന്നാണ് ഈ സിനിമ ഉണ്ടായത്. അരുണ്‍ലാല് രാമചന്ദ്രന് തിരക്കഥ എഴുതിയ ചിത്രത്തില് മഞ്ജു വാര്യര്, കുഞ്ചാക്കോ ബോബന്, ഇന്ദ്രജിത്ത് എന്നിവരാണ് കേന്ദ്ര കഥാപാത്രങ്ങളെ അവതരിപ്പിച്ചത്. ഇപ്പോഴും ചിത്രം പ്രദര്‍ശനം തുടരുന്നു\nമാര്‍ച്ച് 26 ന് റിലീസ് ചെയ്ത സമീര് താഹിറിന്റെ കലിയും മികച്ച പ്രതികരണങ്ങള് നേടി പ്രദര്‍ശനം തുടരുകയാണ്. കേരളത്തിന് പുറത്തു നിന്നും മികച്ച അഭിപ്രായങ്ങളാണ് ചിത്രത്തിന് ലഭിയ്ക്കുന്നത്. രാജേഷ് ഗോപിനാഥന് തിരക്കഥ എഴുതിയ ചിത്രത്തില് ദുല്‍ഖര് സല്‍മാനും സായി പല്ലവിയുമാണ് കേന്ദ്ര കഥാപാത്രങ്ങളായി എത്തിയിരിക്കുന്നത്.\nRead more about: malayalam film malayalam movie malayalam cinema photo feature pavada maheshinte prathikaram action hero biju puthiya niyamam vettah kali മലയാളം സിനിമ ഫോട്ടോ ഫീച്ചര് പാവാട\nThe year 2016 has started off onagood note for Malayalam film industry. With the first quarter of the year coming to an end, there is much to cherish for the industry as it witnessedagood number of hits.\nStory first published: Monday, April 4, 2016, 14:41 [IST]


ഒരു ദിവസം ഒരു വീട്ടിലെ സഹോദരൻ മാരുടെ വിവാഹം കഴിയുന്നത് ഒരു പുതുമയുള്ള കാഴ്ചയല്ല. എന്നാൽ ഈ വിവാഹത്തിന് ഒരു പ്രത്യകതയുണ്ട് അനിയന്റെയും ചേച്ചിയുടെ ഭാര്യ ഭർത്താക്കന്മാർ രണ്ട് രാജ്യങ്ങളിൽ നിന്നുള്ളവർ ആണ്. സംഭവം നടക്കുന്നത് തൃശൂരിലെ എരുമപ്പെട്ടി എന്ന സ്ഥലത്താണ് ഈ വ്യത്യസ്തമായ വിവാഹം നടക്കുന്നത്. അനിയൻ വിവാഹം കഴിച്ചത് ഹോങ്കോങ് സ്വദേശിനിയെ ആണ് എന്നാൽ ചേച്ചി വിവാഹം കഴിച്ചത് അയർലൻഡക്കാരനെയും.\nമുബൈയിൽ സ്ഥിരമായി താമസിക്കുന്ന സുരേഷിന്റയും മഞ്ചുവിന്റെയും രണ്ട് മകൾ ആണ് പ്രണവും പ്രിയങ്കയും. അയർലണ്ടിൽ ജോലി ചെയ്യുന്ന പ്രിയങ്ക അതെ നാട്ടിലെ വിക്ടർ എന്ന യുവാവുമായി പ്രണയത്തിൽ ആയിരന്നു പിനീട് ആണ് ഇരുവർക്കും പിരിയാൻ പറ്റില്ല എന്ന് മനസിലായി വിവാഹം കഴിക്കുന്നത്. ചേച്ചിയുടെ ഭർത്താവ് അയർലൻഡ് കാരൻ ആയപ്പോൾ അനിയൻ വിവാഹം കഴിച്ചത് ഹോങ്കോക്കാരിയെ ആണ്. പഠനാവിശ്യത്തിനായി ലണ്ടനിൽ പോയപ്പോൾ ആണ് ഹോങ്കോങ് കാരിയായ ഗ്വാത്തിയെ അവിടെ നിന്നു കാണുകയും പരിചയം ആവുകയും പ്രണയത്തിൽ ആവുകയും ചെയ്തു\nഗ്വാത്തി ഒരു ഇന്ത്യൻ വംശച കൂടിയാണ് എന്നാൽ ഹോങ്കോങ്ങിൽ സ്ഥിരമായി താമസിക്കുന്ന ജ്യോതിയുടെയും അശ്വിൻന്റെയും മകൾ ആണ്. ഗ്വാത്തി ഒരു സൈക്കോളജിസ്റ് ആയി ജോലി ചെയ്യുകയാണ് ഭർത്താവ് പ്രണവ് ഗവേഷകൻ ആയി ജോലി ചെയുകയാണ്. ഞായറാഴ്ച രാവിലെ ആണ് ഇവരുടെവിവാഹം നടന്നത്. മാങ്ങാട് കുടുംബ ക്ഷേത്രത്തിൽ വെച്ചായിരുന്നു വിവാഹം നടന്നത്.ബദുക്കൾ മാത്രം ഉള്ള കല്ല്യാണം ആയിരന്നു. എന്നാൽ ഇവർ രണ്ട് പേര് മാത്രം ആയിരന്നു വിദേശത്തു നിന്ന് എത്തിയത്. വിവാഹം ഇപ്പോൾ സോഷ്യൽ മീഡിയയിൽ വൈറൽ ആയിരിക്കുകയാണ്. വിവാഹ ചിത്രങ്ങളും സോഷ്യൽ മീഡിയയിൽ വൈറൽ ആയി മാറിയിരുന്നു.


HomePalakkadപഴയ ലോട്ടറികള് നല്‍കി പുതിയത് കൈക്കലാക്കി, കാഴ്ചയില്ലാത്ത കച്ചവടക്കാരനെ പറ്റിച്ചു\nwebdesk September 18, 2021\nപാലക്കാട്: പലർക്കും ഭാഗ്യം കൊണ്ട് തരുന്നവരാണ് ലോട്ടറി കച്ചവടക്കാർ. എന്നാൽ നിർധനരായ ഇവർക്ക് തിരിച്ച് പണി കൊടുക്കുന്നവരുമുണ്ട് നാട്ടിൽ. അത്തരത്തിൽ കബളിപ്പിക്കപ്പെട്ടിരിക്കുകയാണ് നഗരിപ്പുറം വലിയവീട്ടിൽ അനിൽകുമാർ. ബുധനാഴ്ച വൈകിട്ടോടെയാണ് സംഭവം നടന്നത്.[www.malabarflash.com]\n11 പുതിയ ടിക്കറ്റിന് പകരം 11 പഴയ ടിക്കറ്റുകളാണ് തിരിച്ച് നൽകിയത്. ശേഷം അനിൽ കുമാറിൽ നിന്നും പതിവായി ടിക്കറ്റെടുക്കുന്ന സുഹൃത്താണ് കബളിപ്പിക്കപ്പെട്ട വിവരം കണ്ടെത്തിയത്.\nഭാര്യയും രണ്ടു മക്കളുമടങ്ങുന്ന കുടുംബം കഴിയുന്നത് അനിൽകുമാറിന്റെ ഏക വരുമാനത്തിലാണ്. സംഭവത്തിൽ അനിൽകുമാറിന്‍റെ പരാതിയില് മങ്കര പോലീസ് അന്വേഷണം തുടങ്ങി.


ഇന്ത്യന് പരിശീലകസംഘത്തില് ഒരാള് തുടരും?\nMumbai, First Published 26, Jul 2019, 3:56 PM IST\nബൗളിംഗ് പരിശീലകനായി ഭരത് അരുണ് തുടരാനുളള സാധ്യതയേറുന്നതായി റിപ്പോര്‍ട്ട്\nമുംബൈ: ടീം ഇന്ത്യയുടെ ബൗളിംഗ് പരിശീലകനായി ഭരത് അരുണ് തുടരാനുളള സാധ്യതയേറുന്നു. ബൗളര്‍മാര് മികച്ച പ്രകടനം കാഴ്‌ചവെക്കുന്നതാണ് ഭരത് അരുണിന് തുണയാവുന്നത്. ഇതേസമയം ഫീല്‍ഡിംഗ് പരിശീലകസ്ഥാനത്തേക്ക് ആര് ശ്രീധര് ദക്ഷിണാഫ്രിക്കന് ഇതിഹാസം ജോണ്ടി റോഡ്‌സില് നിന്ന് കടുത്ത മത്സരമാണ് നേരിടുന്നത്. മധ്യനിരയിലെ പ്രശ്നങ്ങളില് ഉഴലുന്ന ബാറ്റിംഗ് പരിശീലകന് സഞ്ജയ് ബാംഗറിന് സ്ഥാനം നിലനിര്‍ത്തുക എളുപ്പമാകില്ല.\n'കഴിഞ്ഞ 18- 20 മാസങ്ങളായി ഭരത് അരുണ് നടത്തിയ പ്രവര്‍ത്തനങ്ങള് ഗംഭീരമാണ്. ടെസ്റ്റിലെ ഏറ്റവും മികച്ച ബൗളിംഗ് സംഘമാണ് ഇന്ത്യയുടേത്. മികച്ച ഫോമില് മുഹമ്മദ് ഷമി തിരിച്ചെത്തിയതും ബൂമ്രയുടെ സ്ഥിരതയും ഭരത് അരുണിന്‍റെ നേട്ടങ്ങളില് ചിലതാണ്. അതിനാല് ഭഗത് അരുണിന് പകരക്കാരനെ നിയമിക്കുക ശ്രമകരമായിരിക്കുമെന്ന്' ബിസിസിഐ ഉന്നതന് വ്യക്തമാക്കിയതായി വാര്‍ത്താ ഏജന്‍സിയായ പിടിഐ റിപ്പോര്‍ട്ട് ചെയ്തു.\nരവി ശാസ്ത്രിയുടെ നേതൃത്വത്തിലുള്ള പരിശീലകസംഘത്തിന് വിന്‍ഡീസ് പര്യടനം അവസാനിക്കും വരെയാണ് കാലാവധി നീട്ടിനല്‍കിയിരിക്കുന്നത്. ആഗസ്റ്റ് മൂന്ന് മുതല് സെപ്റ്റംബര് മൂന്ന് വരെയാണ് ഇന്ത്യയുടെ വിന്‍ഡീസ് പര്യടനം. ദക്ഷിണാഫ്രിക്കയ്‌ക്കെതിരായ പരമ്പരയില് പുതിയ പരിശീലകസംഘത്തിന് കീഴിലാണ് ഇന്ത്യ കളിക്കുക.\nഇതിഹാസ താരം കപില് ദേവ് അധ്യക്ഷനായ ഉപദേശകസമിതിയാണ് പുതിയ പരിശീലകരെ തെരഞ്ഞെടുക്കുക. കപില് ദേവിനെ കൂടാതെ ശാന്ത രംഗസ്വാമി, അന്‍ഷുമാന് ഗെയ്‌ക്‌വാദ് എന്നിവരാണ് ബിസിസിഐ ഇടക്കാല ഭരണസമിതി ചുമതലപ്പെടുത്തിയ പാനലിലുള്ളത്. സച്ചിനും ഗാംഗുലിയും ലക്ഷ്‌മണും അടങ്ങുന്ന സമിതിയാണ് അനില് കുംബ്ലെയെയും രവി ശാസ്ത്രിയെയും ഇന്ത്യന് പരിശീലകരായി തെരഞ്ഞെടുത്തത്.\nBharat Arun Coach\nBharat Arun BCCI\nBharat Arun Latest


തന്റെ തെറ്റ് മനസിലാക്കി പൊട്ടിക്കരഞ്ഞു അഞ്ജലി; ഇനി ശിവാഞ്ജലി ഒന്നിക്കുന്ന നിമിഷങ്ങൾ; അപ്പുവിനെ തല്ലാനൊരുങ്ങി ഹരിയും..!! – Malayali Live\nതന്റെ തെറ്റ് മനസിലാക്കി പൊട്ടിക്കരഞ്ഞു അഞ്ജലി; ഇനി ശിവാഞ്ജലി ഒന്നിക്കുന്ന നിമിഷങ്ങൾ; അപ്പുവിനെ തല്ലാനൊരുങ്ങി ഹരിയും..!!\nസാന്ത്വനം സീരിയൽ ഇപ്പോൾ കൂടുതൽ ട്വിസ്റ്റുകളുമായി മുന്നേറുക ആണ്. സാധാരണ മലയാളം കണ്ണീർ സീരിയലുകളിൽ നിന്നും ഏറെ വ്യത്യസ്തമായ രീതിയിൽ ആണ് സാന്ത്വനം മുന്നേറുന്നത്. ചിപ്പി നിർമ്മിക്കുന്ന സീരിയൽ സംവിധാനം ചെയ്യുന്നത് ആദിത്യൻ ആണ്. 80 എപ്പിസോഡുകൾ ആകുമ്പോൾ കഥയിൽ ഒട്ടേറെ മുന്നേറ്റങ്ങൾ നടത്താൻ കഴിഞ്ഞു എന്നുള്ളത് തന്നെ ആണ് സീരിയൽ ആരാധകർ ഏറെ ഇഷ്ടപ്പെടാൻ കാരണം.\nകുട്ടികൾ ഇല്ലാത്ത ബാലനും ഭാര്യ ശ്രീദേവിയും അവർ മക്കളെ പോലെ വളർത്തുന്ന മൂന്നു സഹോദരങ്ങളുടെയും സ്നേഹത്തിന്റെയും കുടുംബ ബന്ധത്തിന്റെയും കഥ ആണ് സാന്ത്വനം പറയുന്നത്. അമ്മ നിന്ന് മൂന്ന് ഇളയ സഹോദരങ്ങൾ ബാലൻ ഭാര്യ ശ്രീദേവി എന്നിവർ അടങ്ങുന്നത് ആണ് കുടുംബം. ഇതുവരെ കളിയും ചിരിയും ഒക്കെയായി മാറിയിരുന്ന വീട്ടിലേയ്ക്കു രണ്ടു മരുമകൾ കൂടി എത്തിയതോടെ കളിയും ചിരിയും എല്ലാം അവസാനിച്ചു അടിയും പിടിയുമായി മാറിക്കഴിഞ്ഞു.\nവിവാഹം കഴിഞ്ഞു മൂന്നു ദിവസങ്ങൾ മാത്രം ആണ് ആയല്ലോ എങ്കിൽ കൂടിയും പ്രണയിച്ചു വിവാഹം കഴിച്ച അപർണ്ണയും ഹരികൃഷ്ണനും തമ്മിൽ പൊരിഞ്ഞ അടിയാണ് ഉള്ളത്. സമ്പത്തു കുമിഞ്ഞു കൂടിയ വീട്ടിൽ നിന്നും എത്തിയ അപര്ണക്ക് സാധാരണ കുടുംബത്തിലെ ചെറിയ കാര്യങ്ങൾ പോലും അംഗീകരിക്കാൻ കഴിയുന്നില്ല. തന്നെ ഏറെ സ്നേഹിച്ചിട്ടും തന്റെ ഇഷ്ടം അഞ്ജലിയെ ഇഷ്ടപ്പെടാതെ അപർണയെ വിവാഹം കഴിക്കുക ആയിരുന്നു ഹരി.\nഅഞ്ജലിക്ക് വിവാഹ മണ്ഡപത്തിൽ ഏറ്റ അപമാനത്തിനു അഞ്ജലിയോട് മാപ്പ് പറഞ്ഞ ഹരി എന്നാൽ ഇത് കണ്ടു എത്തിയ അപ്പു വിചാരിക്കുന്നത് അഞ്ജലി ഹരിയോട് പഴയ ഇഷ്ടം വീണ്ടും കാണിക്കുന്നു എന്നുള്ളത് ആയിരുന്നു. അപ്പു അതിനു കാരണം ആയി പറയുന്നത് അഞ്ജലി ഇഷ്ടം ഇല്ലാതെ കഴിച്ച ശിവനുമായി ഉള്ള വിവാഹം തന്നെ. അഞ്ജലിയെ പരസ്യമായി അപമാനിക്കുന്ന അപർണ്ണയെ തല്ലാൻ ഒരുങ്ങുകയാണ് ഹരി.\nഎല്ലാം കണ്ടു നിന്ന ശ്രീദേവി അപർണ്ണയെ ശാസിച്ചു എങ്കിൽ കൂടിയും എന്റെയും ഹരിയുടെയും കാര്യങ്ങളിൽ ഇടപെടാൻ ശ്രീദേവി ആരാണ് അമ്മയല്ലല്ലോ ഏട്ടത്തി മാത്രം അല്ലെ എന്നായിരുന്നു അപർണ യുടെ മറുചോദ്യം. എന്നാൽ ഏട്ടത്തി തങ്ങളുടെ അമ്മതന്നെ ആണെന്ന് ആയിരുന്നു ഹരിയുടെ മറുപടി. ശ്രീദേവിയെ അപമാനിച്ച അപ്പുവിനെ തല്ലാനും ശ്രമിക്കുന്നുണ്ട് ഹരി. എന്നാൽ ഇത്രയും കോലാഹലങ്ങൾ നടക്കുമ്പോൾ തകർന്ന് അപമാനിക്കപ്പെട്ട് നിൽക്കുകയാണ് അഞ്ജലി.\nഈ പ്രശ്നത്തിൽ ഒരുവിധത്തിൽ നീ തന്നെ ആണ് തെറ്റുകാരി എന്ന് ശ്രീദേവി പറയുന്നതോടെ അതിനെ ചോദ്യം ചെയ്യുക ആണ് അഞ്ജലി. അതിനുള്ള മറുപടി ആയി ശ്രീദേവി പറഞ്ഞത്. ഹരി യോട് അഞ്ജലി ക്ക് ഇഷ്ടം ആയിരുന്നു എങ്കിൽ കൂടിയും ഒരിക്കൽ പോലും ഹരിയുടെ ഇഷ്ടം എന്താണ് എന്ന് മനസിലാക്കാൻ അഞ്ചു ശ്രമിച്ചില്ല എന്നുള്ളത് തന്നെ ആണെന്ന് ദേവി പറയുന്നു. കൂടാതെ ദേവിയെ അഞ്ജലി തെറ്റിദ്ധരിപ്പിച്ചു എന്നും ദേവി പറയുന്നു.\nഹരിക്ക് തന്നോട് ഇഷ്ടം ആയിരുന്നു എന്ന് അഞ്ജലിയുടെ സംസാരത്തിൽ ദേവി മനസിലാക്കിയത്. രാത്രി ഹരി എന്നും വിളിക്കുന്നത് അഞ്ജുവിനെ ആണെന്ന് കരുതി. കാരണം തനിക് ഹരി യോട് ഉള്ള ഇഷ്ടം അഞ്ജലി എല്ലാവരോടും പറഞ്ഞപ്പോൾ ഇരുവരും ഒന്നിച്ചു ബൈക്കിൽ യാത്രകൾ വരെ നടത്തിയപ്പോൾ എല്ലാവരും അങ്ങനെ തന്നെ കരുതി. ഹരി വിളിക്കുന്ന ഫോൺ കോളിന് എ എന്നായിരുന്നു സേവ് ചെയ്തിരുന്നത്. അത് അഞ്ജലി ആണെന്ന് കരുതി എങ്കിലും അപർണ ആയിരുന്നു. അതുപോലെ ഹരി ഒന്നും ആരോടും പറഞ്ഞിരുന്നില്ല.\nകല്യാണ കുറി അടിച്ചു വന്നപ്പോൾ ആയിരുന്നു ഹരി തന്റെ പ്രണയം മറ്റൊരാളോട് ആയിരുന്നു എന്ന് പറയുന്നത്. ആ സമയം ആയപ്പോഴേക്കും അഞ്ജലിയുടെ വീട്ടിൽ വിവാഹ വിളികൾ തുടങ്ങിയിരുന്നു. കൂടാതെ വിവാഹത്തിനായി അഞ്ജുവിന്റെ അച്ഛൻ 10 ലക്ഷം രൂപ കടവും വാങ്ങിയിരുന്നു. എന്നാൽ സംഭവം ഗുരുതരമാകും എന്ന് മനസിലാക്കിയ ശ്രീദേവി അപർണ്ണയെ കണ്ടു കാര്യങ്ങൾ സംസാരിക്കാൻ അപർണ്ണയുടെ വീട്ടിൽ എത്തി എങ്കിൽ കൂടിയും അപർണ വീട്ടിൽ ഉണ്ടായിരുന്നില്ല. കാല് പിടിച്ച് ആയാലും കല്യാണത്തിൽ നിന്നും പിന്തിരിപ്പിക്കാൻ എത്തിയ ദേവിയെ അപ്പുവിന്റെ അച്ഛന്റെ പെങ്ങൾ മുഖത്തു അടിച്ചു വീട്ടിൽ നിന്നും പുറത്തേക്കു എറിയുക ആയിരുന്നു.\nവിവരം അറിഞ്ഞ ഹരിയും ശിവനും അപർണ്ണയുടെ വീട്ടിൽ പോയി ബഹളം ഉണ്ടാക്കുകയും അപർണ്ണയെ തനിക്ക് വേണ്ട എന്ന് ഹരി തീരുമാനിക്കുകയും ചെയ്യുന്നു. തുടർന്ന് വിവാഹം ശുഭമായി നടക്കും എന്ന് നടക്കുമ്പോൾ ഹരിയെ ഇല്ലാതെ ആക്കാൻ ഉള്ള ശ്രമവും അവിടേക്ക് ഹരിയെ വിവാഹം കഴിക്കാൻ ആയി അപർണ്ണ എത്തുകയും ആണ്. തുടർന്ന് ആണ് ഇങ്ങനൊക്കെ. സംഭവിക്കുന്നത് എന്ന് ദേവി പറയുന്നു. ഏത് തന്റെ തെറ്റാണ് എങ്കിൽ തന്നോട് ക്ഷമിക്കണം എന്ന് പറഞ്ഞു പൊട്ടി കരയുകയാണ്.\nതന്റെ ധാരണകൾ എല്ലാം മാറിയ അഞ്ജലിയും ദേവിക്കൊപ്പം കെട്ടിപ്പിടിച്ചു കരയുകയാണ്. തെറ്റുകൾ എല്ലാം മനസിലാക്കിയ അഞ്ജലി ഇനി ശിവനെ സ്നേഹിക്കുന്ന നിമിഷങ്ങൾക്കായി ആണ് പ്രേക്ഷകർ കാത്തിരിക്കുന്നത്. ശിവാഞ്ജലി എന്ന പേര് ഇപ്പോൾ സോഷ്യൽ മീഡിയയിൽ ട്രെൻഡ് ആകുക ആണ്.\nanjaligopika anilSajinsanthwanam episode 80Santhwanam new episodeshivanjali\nവേദികയുടെയും സിദ്ധാർത്ഥിന്റെയും തന്ത്രത്തിൽ സുമിത്ര വീണോ; അജു വർഗീസ്7ലക്ഷത്തിന് പിന്നാലെ പോയോ; ഇന്നത്തെ എപ്പിസോഡ് ഇങ്ങനെ..!!\nയൗവനം നിലനിർത്താൻ ലാലേട്ടൻ ചെയ്യുന്ന കഷ്ടപ്പാടുകൾ; ദൃശ്യം2ലൊക്കേഷനിൽ നിന്നും അൻസിബ പറയുന്നു..!!\nകാറ്റും പേമാരിക്കുമിടയിൽ മുംബൈയിൽ എനിക്കൊരു കുഞ്ഞു ജനിച്ചു;…\nതങ്ങളുടെ പൊന്നോമനയുടെ ചിത്രം പങ്കുവെച്ച് പ്രീണ അനുരാജ്…\nപെങ്ങളുടെ മകളെ വിവാഹം കഴിക്കാൻ ഒരുങ്ങി പ്രഭുദേവ; തമിഴ്…


SHALOM DHWANI | സംസ്ഥാന പി.വൈ.പി.എ ജനറൽ ക്യാമ്പ് ഇന്ന് (ഡിസം.24) സമാപിക്കും |\nകുമ്പനാട്: സംസ്ഥാന പി.വൈ.പി.എ യുടെ 73-ാമത് ജനറൽ ക്യാമ്പ് ഇന്ന് സമാപിക്കും. ഇന്നത്തെ ആദ്യ സെഷൻ വൈകിട്ട് 4:00ന് ആരംഭിക്കും. പാസ്റ്റർ സാബു ആര്യപ്പള്ളിൽ, ബ്രദർ ഡാർവിൻ എം. വിൽ‌സൺ എന്നിവർ വിവിധ സെഷനുകളിൽ അദ്ധ്യക്ഷത വഹിക്കും.\n4.00 മുതൽ 5.30 വരെയും 7.00 മുതൽ 9.00 വരെയുമുള്ള സെഷനുകളിൽ ഗിന്നെസ്സ് വേൾഡ് റെക്കോർഡ് ഉടമയും ലീഡ് കോളേജ് ഓഫ് മാനേജ്മെന്റ് (പാലക്കാട്) സ്ഥാപകനുമായ ഡോ. തോമസ് ജോർജ്. കെ, പാസ്റ്റർ സാബു വർഗീസ് (ഹൂസ്റ്റൻ), പാസ്റ്റർ ജോസഫ് വില്ല്യംസ് (ഐപിസി ഈസ്റ്റെൺ റീജിയൻ, നോർത്ത് അമേരിക്ക), ഇവാ.ബിന്നി സി. മാത്യു (ഓസ്ട്രേലിയ ) എന്നിവർ ക്ലാസ്സുകൾ നയിക്കുകയും സന്ദേശങ്ങൾ നൽകും ചെയ്യും.\nസമാപന സമ്മേളനത്തിൽ ഇവാ. അജു അലക്സ് (പ്രസിഡന്റ്, PYPA) അദ്ധ്യക്ഷത വഹിക്കും. ഐപിസി ജനറൽ വൈസ് പ്രസിഡന്റ് പാസ്റ്റർ വിത്സൻ ജോസഫ് സമാപന സന്ദേശം നൽകും. ബ്രദർ. പി.എം ഫിലിപ്പ് (ഐപിസി സംസ്ഥാന ട്രഷറർ), പാസ്റ്റർ തോമസ് മാത്യു ചാരുവേലിൽ (സംസ്ഥാന കൌൺസിൽ & പ്രെസ്ബിറ്ററി അംഗം ), ബ്രദർ. അജി കല്ലുങ്കൽ (ഐപിസി സൺ‌ഡേസ്കൂൾസ് അസോസിയേഷൻ ട്രഷറർ) എന്നിവർ അതിഥികളായി പങ്കെടുക്കും.\nസംസ്ഥാന പി.വൈ.പി.എ ക്വയർ ഗാനങ്ങൾ ആലപിക്കും. കുട്ടികൾക്കായി ട്രാൻസ്‌ഫോമേഴ്‌സ് നേതൃത്വം നൽകുന്ന പ്രോഗ്രാം ഉണ്ടായിരിക്കുന്നതാണ്.\nസംസ്ഥാന പി.വൈ.പി.എ പേജിലും, പ്രമുഖ ക്രൈസ്തവ ഓൺലൈൻ മാധ്യമങ്ങളിലും സമാപന ദിവസത്തെ മീറ്റിംഗുകൾ ഏവർക്കും കാണാവുന്നതാണ്.\nപുളിയ്ക്ക പതാലിൽ അമ്മിണി ജോസഫ് (60) നിത്യതയിൽ\nഅബുദാബി കർമേൽ ഐ പി സി (PYPA ) ഒരുക്കുന്ന ഏകദിന റിവൈവൽ…\nഡോ. അഞ്ചു മേരി ജോണിന് ഒന്നാം റാങ്ക് ലഭിച്ചു.\nചർച്ച് ഓഫ് ഗോഡ് (ഫുൾ ഗോസ്പൽ ) കർണാടക സംസ്ഥാന ജനറൽ കൺവൻഷൻ…\nമലയാളി പെന്തക്കോസ്ത് സമൂഹത്തിന് അഭിമാനമായ കേഡറ്റ് ഗായോസിനെ…


കാജല് അഗര്‍വാളിന് റേഷന് കാര്‍ഡ് കിട്ടിയാല് എന്താ പ്രശ്‌നം!\n9 Jan 2018 5:05 PM GMT\nതമിഴ്‌നാട് സര്‍ക്കാര് പുതിയതായി കൊണ്ടുവന്ന പരിഷ്‌കാരമാണ് പരമ്പരാഗത റേഷന് കാര്‍ഡുകള് മാറ്റി പകരം പുതിയ സ്മാര്‍ട്ട് കാര്‍ഡുകള് ഉപഭോക്താക്കള് നല്‍കുക എന്നത്. അഭിനന്ദനീയമായൊരു തീരുമാനം തന്നെയാണിത്. പക്ഷേ സ്മാര്‍ട്ട് കാര്‍ഡുകള് തയ്യാറാക്കി ഉപഭോക്താക്കള് വിതരണം ചെയ്യുമ്പോള് അവനവനു പകരം മറ്റുള്ളവര് തങ്ങളുടെ കാര്‍ഡുകളില് ചിരിച്ച മുഖത്തോടെ ഇരിക്കുന്നത് കാണേണ്ടി വരികയാണ് പലര്‍ക്കും.\nസേലത്തിനടുത്ത് ഓമലൂരിലുള്ള സരോജയ്ക്ക് തന്റെ സ്മാര്‍ട്ട് കാര്‍ഡ് കയ്യില് കിട്ടിയപ്പോള് വിശ്വസിക്കാനിയില്ല. തന്റെ ഫോട്ടോയുടെ സ്ഥാനത്ത് അതാ നടി കാജള് അഗര്‍വാള്! തെന്നിന്ത്യന് ചലച്ചിത്ര താരത്തിന്റെ സ്മാര്‍ട്ട് കാര്‍ഡ് തനിക്ക് മാറികിട്ടിയതാണോ എന്നു സംശയം ഉണ്ടായെങ്കിലും കാര്‍ഡിലെ മറ്റു വിവരങ്ങളെല്ലാം സരോജത്തിന്റെ തന്നെ. അങ്ങനെയാണ് കാര്യങ്ങള് വ്യക്തമായത്, സ്മാര്‍ട്ട് കാര്‍ഡ് തയ്യാറാക്കിയ ഉദ്യോഗസ്ഥര്‍ക്ക് ഫോട്ടോ മാറിപ്പോയി. സരോജയ്ക്ക് പകരം അവര് കാജളിനെ കൊണ്ടു വന്നു.\nഎന്തായലും സരോജം കാജള് അഗര്‍വാളായ വാര്‍ത്ത തമിഴ്‌നാട് നിയമസഭയില് വരെ എത്തി. അപ്പോള് മന്ത്രി കാമരാജ് സഭയെ അറിയിച്ചത് ആളുമാറ്റത്തിന് സര്‍ക്കാരിനെ കുറ്റം പറയേണ്ടതില്ലെന്നാണ്. ഓണ്‍ലൈന് വഴിയാണ് സരോജം കാര്‍ഡിന് അപേക്ഷിച്ചത്. വിവരങ്ങള്‍ക്കൊപ്പം ഫോട്ടോയും കൊടുത്തപ്പോള് സരോജത്തിനു തന്നെയും കാജളിനെയും മാറിപ്പോയതാണെന്നാണ് മന്ത്രി പറയുന്നത്. അതുകൊണ്ട് സരോജം കാജള് അഗര്‍വാള് ആയതില് സര്‍ക്കാരിനെ കുറ്റം പറഞ്ഞിട്ടു കാര്യമില്ലെന്ന്...\nkajalaggarwals smartcard tamilnadu


നൂറിൽ നൂറ് മാർക്കുമായി നെതർലൻഡ്‌സ്; നോർത്ത് മാസിഡോണിയെ എതിരില്ലാത്ത മൂന്ന് ഗോളുകൾക്ക് തോൽപ്പിച്ചു.\nപിഎസ്ജിയുടെ അശ്വമേധം തുടരുന്നു\nEuropean Football Foot Ball Top News\nകളിച്ച മൂന്ന് മത്സരങ്ങളും ജയിച്ചു ഗ്രൂപ്പ് ചാമ്പ്യന്മാരായി നെതർലൻഡ്‌സ്. അവസാന മത്സരത്തിൽ നോർത്ത് മാസിഡോണിയെ എതിരില്ലാത്ത മൂന്ന് ഗോളുകൾക്ക് അവർ പരാജയപ്പെടുത്തി. മെംഫിസ് ഡീപേ [24′], വൈനാൾഡാം [51′, 58′] എന്നിവരാണ് ഗോളുകൾ കണ്ടെത്തിയത്. കളത്തിൽ നിറഞ്ഞു കളിച്ച വൈനാൾഡാം ആണ് കളിയിലെ താരം.അദ്ദേഹം ഓറഞ്ചു കുപ്പായത്തിൽ പുറത്തെടുത്ത ഏറ്റവും മികച്ച പെർഫോമൻസിൽ ഒന്നായി ഇത് അറിയപ്പെടും.\nഅവസാന രണ്ടു മത്സരങ്ങളിലും ക്ലീൻ ഷീറ്റോടെ വിജയിക്കാൻ സാധിച്ചത്, പ്രീ ക്വാർട്ടറിനെ നോക്കി കാണുന്ന ഡച്ച് പടക്ക് ആത്മവിശ്വാസം നൽകും. അവസാനമായി അവർ ഇങ്ങനെ രണ്ടു ക്ലീൻ ഷീറ്റുമായി പ്രീ ക്വാർട്ടർ കടന്നത് 2000 യൂറോ കപ്പിലാണ്. അന്ന് സെമി ഫൈനൽ വരെ അവർ എത്തുക ഉണ്ടായി.\nമധ്യനിരയിലെ വൈനാൽഡവും ഡി യോങ്ങുമാണ് അവരുടെ ശക്തി. ഡീപേ ഗോളുകൾ കണ്ടെത്തുന്നതും ആശ്വാസവാഹമാണ്. ഡി ലൈറ്റും ബ്ലൈൻഡും നയിക്കുന്ന പ്രതിരോധവും നന്നായി പെർഫോം ചെയ്യുന്നു. സ്‌ട്രൈക്കർമാരായ ഡാനിൽ മാലൻ, വൗട്ട് വാഗ്‌ഹോസ്റ്റ് എന്നിവരിൽ ആരെങ്കിലും പക്ഷെ കുറച്ചു കൂടി പ്രതിഭ വെളിയിലെടുക്കണം. പിന്നെ പ്രതിരോധത്തിൽ വരുത്താറുള്ള നിസ്സാരമായ പിഴവുകളും തടയാൻ ശ്രമിക്കണം. ഏതായാലും ആർക്ക് മുന്നിലും ഒരു മികച്ച എതിരാളിയാണ് അവർ.\nസിന്ധുവിന് സെമിഫൈനലിൽ തോൽവി\nSijin Cherian July 31, 2021\nഷൂട്ടിംഗിൽ ഇന്ത്യക്ക് നിരാശ; വനിതകൾ പുറത്ത്\nവന്ദനക്ക് ഹാട്രിക്; ഇന്ത്യക്ക് ജയം


ദിലീപിനേയും ലാല് ജോസിനേയും തമ്മിലടിപ്പിക്കാന് പാരവെച്ച് പ്രമുഖ സംവിധായകന് ആ കഥ ഇങ്ങനെ - Film News Hub\nദിലീപിനേയും ലാല് ജോസിനേയും തമ്മിലടിപ്പിക്കാന് പാരവെച്ച് പ്രമുഖ സംവിധായകന് ആ കഥ ഇങ്ങനെ\nമലയാളത്തിലെ മികച്ച സംവിധായകരുടെ കൂട്ടത്തിൽ മുൻപന്തിയിലുള്ള ആളാണ് ലാൽ ജോസ് ഒരു മറവത്തൂര് കനവ് മുതല് പ്രേക്ഷകരെ രസിപ്പിച്ച ഒരുപിടി ചിത്രങ്ങള് ഒരുക്കിയ മലയാളത്തിലെ ഹിറ്റ് സംവിധായകനാണ് ലാല്‍ജോസ്. കരിയറിന്റെ തുടക്കകാലത്ത് താന് നേരിട്ട പ്രശ്‌നങ്ങളെയും പാരകളെയും കുറിച്ച് സഫാരി ചാനലിന്റെ ഒരു പരിപാടിയില് കുറച്ചു കാലം മുൻപ് ലാല്‍ജോസ് മനസുതുറന്നിരുന്നു.മലയാളത്തിലെ ഏറ്റവും മികച്ച സൂപ്പർ ഡ്യൂപ്പർ ഹിറ്റ് ചിത്രമായ മീശമാധവനുമായി ബന്ധപ്പെട്ട് അദേഹം പങ്കുവച്ച അനുഭവങ്ങള് ആണ് വൈറലാവുന്നത്.\nലാൽ ജോസ് ആ സംഭവത്തെ ഓർമ്മിക്കുന്നത് ഇങ്ങനെ. “മീശമാധവന് കേരളത്തിലുടനീളം ഗംഭീര റിപ്പോര്‍ട്ട് ആണെന്ന് മനസിലായപ്പോള് ആ സന്തോഷം ദിലീപുമായി പങ്കിടാമെന്ന് വെച്ച് ഞാന് ബൂത്തില് ഫോണ് വിളിക്കാനായി പോയി. ആ സമയം അവിടെ മറ്റൊരു പ്രശസ്ത സംവിധായകന് ആര്‍ക്കോ ഫോണ് ചെയ്യുന്നുണ്ട്.സംവിധായകന്റെ പേര് പറയുന്നില്ല, അയാള് ദിലീപിനോടാണ് സംസാരിക്കുന്നതെന്ന് എനിക്ക് പിന്നെ മനസിലായി. സിനിമ അത്ര പോരെന്നും, സിനിമ പലയിടത്തും ലാഗ് ചെയ്യുന്നുണ്ടെന്നുമൊക്കെ അദ്ദേഹം ദിലീപിനോട് പറയുകയാണ്.\nകേരളം മുഴുവന് ഏറ്റെടുത്ത ചിത്രത്തെക്കുറിച്ച് അദ്ദേഹം ഇങ്ങനെ പറഞ്ഞപ്പോള് എനിക്ക് വല്ലാത്ത സങ്കടം തോന്നി. ചിത്രത്തിലെ ഫൈറ്റ് സീനൊക്കെ കട്ട് ചെയ്യുന്നതാ നല്ലതെന്നുമൊക്കെ അദ്ദേഹം ദിലീപിനോട് പറഞ്ഞു. ഒടുവില് ഫോണ് വിളി കഴിഞ്ഞു പുറത്തിറങ്ങിയപ്പോള് അദ്ദേഹം ആദ്യം നോക്കിയത് എന്റെ മുഖത്തേക്കാണ്.‘എന്താ സാര് സിനിമ ഇഷ്ടമായില്ലേ’? എന്ന് ഞാന് ചോദിച്ചു, ‘പോര ലാലു’ എന്ന മറുപടിയാണ് അദ്ദേഹം നല്‍കിയത്. ഈ സംവിധായകന്റെ പേര് താന് പറയുന്നില്ലെന്നും ലാല് ജോസ് വ്യക്തമാക്കി.\nPrevious articleവിവാഹ വാഗ്ദാനം നല്‍കി നടന് ആര്യ ജര്‍മ്മന് യുവതിയില് നിന്നും തട്ടിയെടുത്തത് 80 ലക്ഷം രൂപ എന്ന് ആരോപണം ; കേസ് ഇനി കോടതിയില്\nNext articleബോളിവുഡ് സുന്ദരിക്ക് മമ്മൂട്ടിക്കൊപ്പം അഭിനയിക്കണം; പക്ഷേ ദുല്‍ഖറാണ് പ്രശ്‌നം അതാണ് ആദ്യം നടക്കേണ്ടത് തുറന്നു പറഞ്ഞു താരം\nഎന്നെ ഇത്രമാത്രം തകര്‍ത്തുകളഞ്ഞത് ചിമ്പുവാണ്; ഞെട്ടിക്കുന്ന വെളിപ്പെടുത്തലുമായി ഹന്‍സിക


എന്‍ടിപിസിയില് 58 ട്രെയിനികളുടെ ഒഴിവ്: പരിശീലനം വിജയകരമായി പൂര്‍ത്തിയാക്കിയാല് സ്ഥിരം നിയമനം! | National Termal Power Corporation call for various posts - Malayalam Oneindia\nUpdated: Sun, Dec 10, 2017, 17:10 [IST]\nനാഷണല് തെര്‍മല് പവര് കോര്‍പ്പറേഷന് ലിമിറ്റഡില് വിവിധ തസ്തികകളില് ഒഴിവ്. ഛത്തീസ്ഗഡ് യൂണിറ്റിലെ വിവിധ തസ്തികളിലേയ്ക്കായി ട്രെയിനികള്‍ക്കാണ് നിയമനം. വിജയകരമായി പരിശീലനം പൂര്‍ത്തിയാക്കുന്നവര്‍ക്ക് നാഷണല് തെര്‍മല് പവര് കോര്‍പ്പറേഷന് ലിമിറ്റഡില് സ്ഥിരം നിയമനം ലഭിച്ചിരുന്നു. ഫിറ്റര്, ഇലക്ട്രീഷ്യന് ഇന്‍സ്ട്രുമെന്‍റ് മെക്കാനിക് ട്രേഡുകളിലായി 58 ഒഴിവുകളാണുള്ളത്.\nആധാര് മൊബൈല് ബന്ധിപ്പിക്കല്: ജനുവരി ഒന്നുമുതല് ഒടിപി , മൊബൈല് ഔട്ട് ലറ്റില് പോകണ്ട, പരിഹാരം!\nഐടിഐ പൂര്‍ത്തിയാക്കിയവര്‍ക്കാണ് ഫിറ്റര് ട്രെയിനി തസ്തികയിലേയ്ക്ക് അപേക്ഷ നല്‍കാന് സാധിക്കുക. ഇതിന് പുറമേ ഇല്കട്രീഷ്യന് ട്രെയിനി ( 16 ഒഴിവുകള്), ഐടിഐ( ഇന്‍സ്ട്രുമെന്‍റ് മെക്കാനിക്ക്) ട്രെയിനി- 12. പത്താം ക്ലാസും അനുബന്ധ ട്രേഡില് ഐടിഐയും ഉള്ളവര്‍ക്കാണ് ഈ തസ്തികയിലേയ്ക്ക് അപേക്ഷിക്കാന് കഴിയുക.\n(മെറ്റീരിയല്/ സ്റ്റോര് കീപ്പിംഗ്) ട്രെയിനിയുടെ തസ്തികയിലേയ്ക്ക് അഞ്ച് തസ്തികകളിലേയ്ക്കാണ് ഒഴിവുള്ളത്. സ്റ്റോര് കീപ്പിംഗില് എന്‍സിടിവിടി. മിനിറ്റില് 30 വാക്ക് വേഗതയില് ടൈപ്പ് ചെയ്യാനുള്ള കഴിവ്. പത്താം ക്ലാസ് അല്ലെങ്കില് ഐടിഐ (ഫിറ്റര്/ ഇലക്ട്രീഷ്യന്/ ഇലക്ട്രോണിക്സ്, ഇന്‍സ്ട്രുമെന്‍റ് മെക്കാനിക്ക്), മിനിറ്റില് മുപ്പത് വാക്ക് വേഗത്തില് ടൈപ്പ് ചെയ്യാവുന്ന കഴിവ് എന്നിവയുള്ളവര്‍ക്കാണ് ഈ തസ്തികയിലേയ്ക്ക് അപേക്ഷിക്കാന് കഴിയുക. എംഎസ് ഓഫീസ് അറിഞ്ഞിരിക്കണം.\nലാബ് അസിസ്റ്റന്‍റ് (കെമിസ്ട്രി) ട്രെയിനിയുടെ 16 തസ്തികകളാണ് ഒഴിവുളളത്. കെമിസ്ട്രി ഒരു വിഷയമായി ഏതെങ്കിലും ബിരുദം പൂര്‍ത്തിയാക്കിയതോ , ഇന്‍ഡസ്ട്രിയല്/ അപ്ലൈഡ് കെമിസ്ട്രിയില് ബിരുമുള്ളവര്‍ക്കോ ഈ തസ്തികയിലേയ്ക്ക് അപേക്ഷിക്കാം. 2018 ജനുവരി ഒന്നിന് 27 വയസ്സുള്ളവര്‍ക്കും അപേക്ഷിക്കാം. സംവരണത്തിന് യോഗ്യതയുള്ളവര്‍ക്ക് ചട്ടപ്രകാരമുള്ള ഇളവുകള് ലഭിക്കും.\nഒരു വര്‍ഷമാണ് തസ്തികകളിലേയ്ക്ക് ട്രെയിനിംഗ് നല്‍കുന്നത്. പരിശീലനം വിജയകരമായി പൂര്‍ത്തിയാക്കുന്നവര്‍ക്ക് സ്ഥിരനിയമനം നല്‍കും. ഈ കാലയളവില് 11,500 രൂപയാണ് ട്രെയിനിംഗിനിടെ സ്റ്റൈപ്പന്‍ഡായി ലഭിക്കുക. സ്ഥിരനിയമനം ലഭിക്കുന്നവര്‍ക്ക് 11,500- 26,000 രൂപ ശമ്പള സ്കെയിലിലായിരിക്കും നിയമനം.\nഏഴുത്തുപരീക്ഷയുടെ അടിസ്ഥാനത്തിലാണ് തിരഞ്ഞെടുപ്പ് നടത്തുക. ഛത്തീസ്ഗഡില്, റായ്പൂര്, ബിലാസ്പൂര്, റായ്ഗഡ് എന്നിവിടങ്ങളിലായിരിക്കും പരീക്ഷാ കേന്ദ്രം. മാര്‍ച്ചിലായിരിക്കും പരീക്ഷ.\nWWW.ntpccareers.net എന്ന നാഷണല് തെര്‍മല് പവര് കോര്‍പ്പറേഷന് ലിമിറ്റഡിന്‍റെ ഔദ്യോഗിക വെബ്സൈറ്റ് സന്ദര്‍ശിച്ച് അപേക്ഷ ഫോം ഡൗണ്‍ലോഡ് ചെയ്തെടുത്താണ് അപേക്ഷ സമര്‍പ്പിക്കുന്നത്. പൂരിപ്പിച്ച അപേക്ഷകള് അനുബന്ധ രേഖകള്‍ക്കൊപ്പം സ്പീഡ് പോസ്റ്റിലോ രജിസ്റ്റേര്‍ഡ് തപാലിലോ അയച്ചു നല്‍കേണ്ടതാണ്. DGM (HR- Rectt.), NTPC Limited Western Region II Headquarters, 4th Floor, Magneto Offizo, Labhandi, GE Road NH-6Raipur(CG)- 492001 എന്ന വിലാസത്തിലാണ് അയച്ചു നല്‍കേണ്ടത്. എന്നാല് കവറിന് പുറത്ത് The Post Applied for എന്ന് കവറിന് മുകളില് പ്രത്യേകം എഴുതണം. ഡിസംബര് 31നാണ് അപേക്ഷ നല്‍കാനുള്ള അവസാന തിയ്യതി.\njob vacancy iti sslc salary trainee appointment ജോലി ഛത്തീസ്ഗഡ് ഐടിഐ ശമ്പളം യോഗ്യത നിയമനം പരിശീലനം\nNational Termal Power Corporation call for various posts.